
I. 

SPØRGSMAALSSTILLING. 


Til  at  skaffe  Overblik  over  det  retlige  udkræves  der  en 
almindelig  Retslære1),  som  diskuterer  Rettens  almindeligste 
Problemer,  men  lader  Retslivets  utallige  Enkeltspørgsmaal  ligge. 

Denne  Retslære  bør  ikke,  saaledes  som  det  ofte,  navn- 
lig i noget  ældre  Tid,  er  gjort,  forsøge  paa  at  udforme  Grund- 
sætninger for  den  bedste,  den  ideale  Retsorden.  Saadanne 
Spekulationer  bør  forlades  eller  henvises  til  Utopiernes,  til 
Digtningens  Omraade ; thi  de  er  kun  Enkeltmands  næsten 


l)  Studiefaget  almindelig  Retslære  er  for  Øjeblikket  henlagt  til  Rets- 
studiets første  Del.  Der  er  den  Mangel  herved,  at  Studenterne  i 
deres  første  Studieaar  har  et  for  ringe  Stof  af  Viden  om  gældende 
Ret,  til  at  de  kan  dyrke  Retslærens  almindeligste  Problemer  med 
fuldt  Udbytte.  De  herhenhørende  Spørgsmaal,  som  jeg  i det  følgende 
undersøger,  har  jeg  behandlet  i Forelæsninger  den  Gang  den  almin- 
delige Retslære  var  Fag,  først  til  den  gamle  udelte  juridiske  Eksamen, 
derpaa  til  anden  Del  af  juridisk  Eksamen.  Allerede  under  min 
Studietid  beskæftigede  jeg  mig  med  Problemet  om  »Skønnets 
juridiske  Betydning«  og  var  forbavset  over,  hvor  lidt  vore  Lærere 
meddelte  os  derom.  I min  Doktordisputats  om  Begrebet  vis  maior 
fra  1890  havde  jeg  særlig  Brug  for  den  Tendensmodsætning  mellem 
Regelmæssighed  og  Individualisering,  som  jeg  i det  følgende  skal 
behandle,  se  navnlig  Disputatsen  S.  16 — 21.  Efter  at  jeg  i 1892 
havde  overtaget  Faget  almindelig  Retslære,  kom  jeg  i mine  Fore- 
læsninger stadig  ind  paa  disse  Problemer,  jfr.  mine  autograferede 
»Noter«  (1897)  til  den  almindelige  Del  af  Goos’s  almindelige  Rets- 
lære, S.  14 — 62  og  S.  101 — 117,  og  mine  trykte  »Retskilderne«  (1900 — 
1907),  især  § 8.  Det  følgende  bygger  nærmest  paa  mine  Optegnelser 
til  en  Forelæsning  fra  Foraaret  1904  om  »den  positive  Rets  ideale 
Berettigelse«. 

Naar  jeg  har  ladet  nærværende  Afhandling  fremkomme,  er 
det  for,  ogsaa  overfor  den  bredere  Læsekreds  af  Ikke-Jurister,  at 

formastelige  Forsøg  paa  at  udtænke,  hvorledes  det  hele  burde 
være.  Dette  gælder  Juraen,  men  ogsaa  Etiken.  De  Arbejder, 
der  med  praktisk  Værdi  kan  gøres  for  Rettens  Forbedring, 
maa  bolde  sig  nærmere  til  Jorden,  til  hvad  der  skønnes  at 
burde  være  det  næste,  oftest  ret  korte  Skridt  fremad.  I Mo- 
tiverne til  nye  Lovforslag,  og  rundt  om  i Juristers,  Socialøko- 
nomers og  andre  Samfundsforbedreres  Skrifter,  finder  man 
Stoffet  til  saadanne  Undersøgelser,  baade  Løsningerne  og  Be- 
grundelserne. 

Indenfor  de  almindelige  Grundsætninger,  som  kan  siges 
at  beherske  større  eller  mindre  Retsomraader,  idet  de  i kort 
Form  giver  rigtigt  Udtryk  for  noget  fælles  ved  alle  Rettens 
Fænomener  eller  dog  ved  større  Grupper  af  dem,  gør  man 
en  Sondring  mellem  de  mere  reale,  som  udtrykker  Retsreg- 
lernes Indhold  og  praktiske  Hensyn,  og  de  mere  formale, 
som  angiver  Retsreglernes  Struktur  og  psykologiske  Forud- 
sætninger. Disse  sidste  er  de  almindeligste  og  saaledes  dybest- 
liggende,  men  ogsaa  de  indtil  Nutiden  mindst  behandlede, 
uagtet  deres  Betydning  for  al  Retsvidenskab,  al  Retsudøvelse 
og  Lovgivning  er  overmaade  stor. 

1 det  følgende  skal  visse  retlige  Grundtræk  af  den  sidste 
Art  undersøges;  et  saadant  Forsøg  paa  Forstaaelse  af  noget 
centralt  ejendommeligt  for  enhver  Ret,  som  bestaar,  bar  Til- 
knytning til  Nutidsvidenskabens  vaagne  Sans  for  det  meto- 
diske, for  Logik,  Erkendelsesteori  og  Psykologi. 

slaa  til  Lyd  for  et  Studium  ved  Universitetet,  der  i større  Dybde 
end  det  sker  de  fleste  Steder  prøver  saadanne  Rettens  og  Rets- 
videnskabens almindelige  Problemer.  Det  er  herefter  naturligt 
at  forme  Fremstillingen  som  et  Brudstykke  af  en  Forelæsning  for 
juridiske  Studerende.  Men  iøvrigt  er  det  ogsaa  af  den  Grund  det 
naturligste  for  mig  at  benytte  denne  Form  overfor  almindeligere 
filosofiske  og  psykologiske  Spørgsmaal,  at  jeg  har  maattet  forblive 
en  Dilettant  paa  disse  Omraader. 

Det  er  muligt,  at  Interessen  for  den  Bergson’ske  Intuitions- 
filosofi har  virket  med  til,  at  jeg  nu  har  faaet  Trang  til  igen  at 
skrive  om  disse  mine  Yndlingsidéer;  men  jeg  tager  dog  ingen  særlig 
Stilling  til  hans  Lære,  som  jeg  ikke  har  Studium  eller  Forudsæt- 
ninger for  at  turde  kritisere.  Jeg  har  i det  væsentlige  opgivet  at 
citere  mine  Kilder.  Jeg  vilde  efter  Afhandlingens  Tilblivelses- 
maade  ikke  kunne  gøre  det  udtømmende,  og  vilde  navnlig  ikke 
kunne  vise  i Enkelthederne  hvorledes  jeg  helt  igennem  bygger 
paa  hvad  Høfiding  har  lært  mig,  baade  direkte  og  indirekte. 

Lige  ved  Undersøgelsens  Begyndelse  maa  Rettens  „Kom- 
promisnatur11 betones.  Hvor  langt  man  end  vil  søge  at  al- 
mindeliggøre Grundsætningerne,  kan  man  aldrig  naa  tilbage 
til  en  enkelt  øverste,  til  en  Retsidé,  ud  fra  hvilken  man  deduk- 
tivt kan  udlede  noget  bestemt  om  Retsreglers  Indhold.  Thi 
jo  højere  man  stiger  op  i Generalisation,  desto  tomniere  for 
realt  Indhold  maa  Formlen  blive,  og  fra  en  enkelt  øverste 
Formel  kan  intetsomhelst  bestemt  udledes. 

Retsreglers  Indhold  bestemmes  ikke  bedre  ved  nogen 
Retsidé,  end  Moralbuds  Indhold  kan  fastsættes  udfra  et  Vel- 
færdsprincip, udfra  en  Lære  om  „en  enkelt  Grundværdi44. 
Der  findes,  saavidt  skønnes,  hverken  for  hele  Menneskeheden 
eller  for  Enkeltpersoner  nogen  Grundværdi,  men  derimod 
en  hel  Kreds  af  store  og  smaa  Værdier,  som  kan  trives  vel 
Side  om  Side,  men  som  ogsaa  kan  tørne  sammen,  saaledes 
at  det  bliver  en  Livets  Kunst  at  skaffe  dem  alle  passende 
Raaderum.  Et  „Velfærdsprincip44  siger  ikke  mere  end  de  lige 
saa  abstrakte  Ord:  „Lykke44,  „Udvikling44,  „Livets  Maal44.  Bru- 
gen i moderne  Etik  af  saadanne  Principper  betegner  alene 
det  Fremskridt,  at  søge  Moralens  (og  Rettens)  Indhold  bestemt 
efter  Livets  reale  Formaal  og  ikke  ud  fra  „kategoriske  Im- 
perativer44, evige  Retsgrundsætninger  eller  religiøse  Bud,  der 
hævdes  blot  fordi  de  nu  en  Gang  har  vundet  Magt  over 
Sindene. 

Saasnart  man  derimod  arbejder  paa  een  Gang  med  to 
Principper  eller  Grundtendenser,  der  staar  overfor  hinanden 
som  kontrære  Tendens-Par,  faar  man  en  praktisk  frugtbar 
Forhandling  om  Enkelthederne  og  samtidig  en  saa  vidtført 
Generalisation  som  muligt.  Dette  gælder  saavel  ved  Behand- 
lingen af  de  rent  materielle,  store  og  smaa  Hensyn,  som  hvor 
det  drejer  sig  om  Rettens  mere  formale  „Strukturegenskaber44. 

Det  skal  ikke  her  undersøges,  paa  hvor  store  Omraader 
af  Livet  denne  de  kontrære  Tendenspars  Metode  er  frugtbar; 
det  skal  kun  fremhæves  som  en  Mulighed,  at  den  beror  paa 
Forhold  som  er  dybt  begrundede  i saavel  den  menneskelige 
Bevidstheds  som  de  reale  Livsforholds  Beskaffenhed.  Men  i 
alt  Fald  er  det  den  rette  Metode  for  de  retlige  Forhold,  og 

som  det  senere  skal  søges  paavist,  ogsaa  for  de  moralske. 
Paa  det  retliges  Omraade  er  der  altid  Tale  om  stridende  In- 
teressers Udligning;  Romerne  fandt  noget  meget  centralt  i 
dette,  at  Retten  „tildeler  enhver  sit.“2)  Det  gælder  her  Enkelt- 
individ overfor  Enkeltindivid,  og  den  Enkelte  overfor  de 
mange,  overfor  Samfundet.3) 

Naar  det  da  siges,  at  det  sidste,  man  ved  vidtdreven 
Simplifikation  og  Generalisation  kan  naa  tilbage  til,  er  to 
Principper,  ud  af  hvis  dialektiske  Sammenspil  Løsningen  gives 
for  det  enkelte  Tilfælde,  saa  maa  dette  dog  kun  forstaas  saa- 
ledes,  at  man  aldrig  udtømmer  givne  Retsreglers  Hensyn  gen- 
nem et  enkelt  saadant  Tendenspar.  Man  faar  nemlig  herved 
kun  en  vis  Side  af  Hensynene  frem,  medens  den  rette  Over- 
sigt til  alle  Sider  først  vindes,  efter  at  et  Antal  Tendenspar  er 
undersøgte.  Udsondringen  af  det  givne  Tendenspar  betyder  al- 
ene, at  man  tager  enkelte  Grundforhold  for  ad  Gangen,  to  og  to.4) 

I den  ovenfor  nævnte  retlige  Modsætning  mellem  Indi- 
videt og  Samfundet  gør  der  sig  virkelig  modstridende  Hen- 
syn gældende.  Men  de  stridende  Tendenspars  Metode  lader 
sig  ogsaa  anvende,  hvor  der  ingen  saadan  real  Modstrid  er  i 


2)  Se  Inst.  1 — 1 (Gaius) : »iustitia  est  constans  et  perpetua  voluntas 
jus  suum  cuique  tribuens«,  jfr.  L.  1 Dig  1 — 1 : ius  est  ars  boni 
et  aequi. 

3)  Ihering  siger  i sin  »Der  Zweck  im  Recht«  Bd.  I Kap.  Y (3.  Udg.  S.  67): 
»Ich  bin  flir  mich  da;  die  Welt  ist  fur  mich  da;  ich  bin  flir  die 
Welt  da«. 

4)  Menneskers  fejlagtige  Tendens  til  at  deducere  ud  fra  et  enkelt 
Princip  maa  psykologisk  forklares  som  en  Overdrivelse  udfra 
Trangen  til  videst  mulig  Forstaaelse.  Da  al  Forstaaelse  forudsætter 
Simplifikation,  en  Opløsning  af  et  foreliggende  Livsforhold  i dets 
simpleste  Elementer,  synes  Enheden  at  være  højeste  Forstaaelse, 
fordi  den  er  højeste  Simplifikation.  Men  da  Forstaaelse  ogsaa  for- 
drer, at  alle  væsentlige  Elementer  kommer  med,  bliver  det  en 
kunstig  Simpelhed  der  skabes  og  ingen  dyb  Forstaaelse. 

Der  har  for  videnskabelig  arbejdende  Jurister  været  den 
særlige  Fristelse  til  at  benytte  det  ene  Princips  Deduktioner  til 
Opfattelse  og  Bedømmelse  af  de  retlige  Forhold,  at  Anvendelse 
af  en  given  Lov  er  Deduktion  fra  en  enkelt  Almensætning.  Juristen 
forvexler  Lovgivningens  kunstige  Simpelheds  Metode  med  den 
almindelige  videnskabelige  Metode,  som  skal  anvendes  hvor  retlige 
Fænomener  (Lovregler,  Domsafgørelser)  skal  sammenstilles  under 
videnskabelige  Generalisationer. 

Interesser,  men  hvor  man  kun  ordner  givne  Retshensyn  efter 
en  Skala,  som  er  bestemt  ved  denne  Metode.  Naar  man  saa- 
ledes  spørger  om,  hvor  langt  Retten  med  sin  Ordning  og 
Tvang  skal  trænge  ind  i og  beherske  hvert  enkelt  Livsforhold, 
og  hvor  lidt  eller  hvor  meget  der  omvendt  kan  overlades  In- 
dividernes frie  Selvbestemmelse,  kan  man  meget  vel  tale  om 
Tendensmodsætningen : Ret  (retlig  Ordning  og  Tvang)  overfor 
Frihed.  Men  her  er  det  sidste  Led  dog  simpelthen  Fornæg- 
telsen af  det  første,  og  der  bliver  kun  Tale  om  at  vinde  For- 
staaelse  ved  at  danne  en  lang  Rækkefølge:  man  gaar  ud 
fra  Livsforhold,  hvor  Friheden  næsten  er  helt  eneraadende, 
f.  Eks.  det  indre  Aandsliv  og  de  rent  personlige  daglige  For- 
hold ; man  gaar  gennem  Overgange,  hvor  der  hersker  megen 
Frihed,  men  Retten  dog  i stigende  Omfang  griber  med  ind, 
f.  Eks.  Aandslivets  ydre  Fremtræden  i Literatur  og  Kunst, 
i Videnskab,  Presse,  Film  osv.;  og  man  naar  frem  til  Om- 
raader,  hvor  retlig  Tvang  bliver  det  overvejende,  f.  Eks.  Straf, 
Skat,  Værnepligt. 

Det  bør  her  ikke  vildlede,  at  der  rent  historisk  er  kom- 
met en  ejendommelig  positiv  Kraft  i Ordet  Frihed.  Dette  be- 
ror simpelthen  paa,  at  Fremskridtet  ofte  har  bestaaet  i selve 
dette,  at  Rettens  Ordning  og  Tvang  veg  for  større  Frihed, 
saaledes  at  der  i det  hele  er  kommet  en  stadig  hensigtsmæs- 
sigere og  finere  Fordeling  af  Retstvang  og  Frihed  indenfor 
den  Enkeltes  og  Samfundets  hele  Liv. 

Rettens  dybeste,  men  derfor  ogsaa  væsentlig  formale 
Tendensmodsætning  kan  kaldes:  Regelmæssighed  kontra  In- 
dividualisering. Ogsaa  denne  er  ligesom  den  nysomtalte  kun 
en  Skala,  hvor  den  Skalaen  bestemmende  ene  Tendens  (Re- 
gelmæssigheden) blot  er  en  større  eller  mindre  Fornægtelse 
af  den  anden,  Individualiseringen.  Det  er  denne  Modsætning, 
ud  fra  hvilken  de  følgende  Undersøgelser  i Hovedsagen  sker: 
Reglen  overfor  den  skønsmæssige  fine  Enkeltløsning. 

Idet  man  tager  sit  Udgangspunkt  i,  at  Retten  maa 
være  en  Tvangsinstitution,  hvor  særlige  Magthavere  — Dom- 
mere, administrative  Embedsmænd  — skal  fremtvinge  en 

given*  retlig  set  rigtig  Opførsel  fra  Borgernes  Side,  kunde 
man  iøvrigt  se  bort  fra  den  ufravigelige  Retsregels  Bud  og 
tænke  sig,  at  Domineren  efter  en  rent  individuel  Prøvelse  af 
alt  det  foreliggende  skulde  bestemme,  hvorledes  Borgernes  Op- 
førsel i hvert  foreliggende  Livsforhold  og  i hvert  enkelt 
Tilfælde  skulde  være.  De  retlige  Almensætninger,  navnlig 
Lovene,  skulde  da  højst  være  vejledende  for  Dommeren,  og 
han  vilde  gaa  frem  paa  samme  Maade  som  en  Person,  der  var 
fortrolig  med  Livet  i Almindelighed  og  med  de  særlig  fore- 
liggende Forhold,  og  som  efter  sit  hedste  Skønnende  stræbte 
at  tage  Hensyn  til  alle  Tilfældets  Særegenheder.  Dette  vilde 
være  at  følge  ensidig  en  ren  Individualiseringstendens.  Men 
overfor  dette  staar  som  Modtendens  Regelmæssighedskravet : 
at  Dommeren  ufravigelig  følger  en  Norm,  der  er  givet  for 
en  hel  Gruppe  af  Tilfælde,  og  indenfor  hvilke  alt  skæres 
over  een  Kam,  med  Bortseen  fra  de  forskellige  invididuelle 
Forhold. 

Hin  Trang  til  individuel  Tilpasning  er  hele  Livets  na- 
turlige Udgangspunkt:  at  bringe  det  bedst  mulige  ud  af  hver 
foreliggende  Situation.  Modtendensen  udspringer  af  et  Krav, 
for  hvilket  særlig  Retten  — delvis  ogsaa  Moralen  — giver  Ud- 
tryk, et  Krav  om  Orden  og  Sikkerhed,  om  Baand  paa  Rets- 
udøverne  saa  at  Borgerne  nogenlunde  kan  forudberegne  hvilke 
Fordringer  man  vil  stille  til  dem,  om  Klarhed  og  Simpelhed 
i Retslivets  Linjer.  Denne  Modtendens,  der  negativt  betrag- 
tet kun  er  en  større  eller  mindre  Afvigelse  fra  Hensynstagen 
til  Enkelttilfældenes  Særegenheder,  finder  sit  positive  Udtryk 
i den  Maade  hvorpaa  denne  Afvigelse  sker:  den  i Ord  for- 
mede ufravigelige  Almenregel.  Og  hvor  stor  Afvigelsen  bli- 
ver beror  paa,  hvor  gennemført  Generalisationen  er,  hvor 
mange  og  hvor  særegne  Tilfælde  der  behandles  ens. 

Man  kan  vistnok  bruge  det  Billede,  at  fuld  Hensyntagen 
til  det  individuelle  giver  Afgørelser  som  i fine  Kurver  følger 
Livets  brogede  Variationer,  og  at  Retsordenen  virker  som  et 
Net  af  lige  men  brudte  Linjer  der  lægges  over  disse  Kur- 
ver og  bringer  Afgørelserne  hen  under  Punkter  paa  de  lige 
Linjer.  Thi  da  vil  det  ses,  at  man  ved  en  indviklet  og  fint 

gennemført  Brydning  af  de  rette  Linjer  kan  naa  til,  at  der 
kommer  meget  smaa  Afstande  mellem  det  Punkt  paa  en  Kurve, 
hvor  Livsforholdets  Individualitet  helst  lægger  Afgørelsen,  og 
det  Punkt  paa  en  ret  Linje,  hvorhen  Retsreglens  ufravigelige 
Gennemførelse  tvinger  Afgørelsen.  Men  Retslivet  viser  ogsaa, 
at  Regelmæssigheden,  Hensynene  til  Klarhed  og  Sikkerhed, 
kan  medføre  at  Afstanden  mellem  Punkterne  hiiver  stor,  til 
Smerte  for  de  Individer  og  med  Opofrelse  af  de  Interesser, 
hvortil  der  ikke  individuelt  kunde  tages  Hensyn. 

Der  har  været  Tider,  hvor  man  fandt  Idealet  for  god 
Lovgivning  og  god  Retsanvendelse  alene  deri,  at  indrette 
hint  Net  saa  fint  og  konkret  hensynstagende  som  muligt,  men 
saa  ogsaa  at  gennemføre  Loven  ufravigelig  ved  en  logisk- 
deduktiv Virkeliggørelse  af,  hvad  Lovordene  rent  sproglig 
sagde,  og  uden  Hensyn  til  om  Afgørelsen  fandtes  hensigts- 
mæssig overfor  Særegenheder  ved  Enkelltilfældene.  Heroverfor 
er  det  af  Interesse  at  erindre,  hvor  megen  Kritik  selve  dette, 
at  Lovene  skal  virkeliggøres  ufravigelig,  harmødt  op  gennem 
Tiderne. 

Man  kan  vel  her  se  bort  fra  Anarkismens  Forkastelse  af 
enhver  Rettens  Ordning  eller  Tvang;  thi  lange  Tiders  væ- 
sentlig samstemmende  Erfaringsrækker  afviser  denne  Lære 
som  rent  utopisk.  Mere  Styrke  har  derimod  de  Krav,  der 
er  blevet  rejste  udfra  ikke-retlige  Handlenormer,  som  havde 
vundet  særlig  Magt  over  Sindene.  Man  protesterede  imod, 
at  enhver  Retsregel  skulde  gennemføres,  hvor  stor  og  klar 
dens  praktiske  Ufuldkommenhed  end  var  for  alle.  Man 
henviste  til,  at  mange  oprindelig  gode  Regler  var  for- 
blevne  formelt  bestaaende,  uagtet  Livsforholdene  og  Sam- 
fundsopfattelserne helt  havde  ændret  sig;  og  mange  tilføjede, 
at  Retten  var  til  for  Livets  Skyld,  saa  at  den  i alle  Fald 
burde  vige  under  usædvanlige  Tilstande,  idet  „Nød  bryder 
alle  Love“. 

Selv  for  de  mindre  særegne  Tilstande  skulde  de  ufuld- 
komne eller  forældede  Love  vige,  men  ganske  vist  kun,  naar 
andre  anerkendte  Normer  kunde  sættes  i Stedet,  saa  at  man 
ikke  gled  ud  i Anarki  eller  Dommervilkaarlighed.  Som  Eks- 

empel  paa  saadanne  Normer,  der  til  Tider  vandt  Magt  over 
Sindene  og  delvis  skød  Retsreglernes  Virkeliggørelse  til  Side, 
kan  nævnes  Biblens  Forskrifter  af  retlig  Art,  som  først  den 
katolske  Gejstlighed  søgte  at  anvende,  og  som  senere  hos 
os,  da  Biblen  ved  Reformationen  kom  paa  alles  Hænder,  blev 
anvendt  af  danske  Dommere  paa  Bekostning  af  dansk  verds- 
lig Ret.  Nævnes  kan  ogsaa  Forholdene  omkring  Slutningen 
af  det  18.  Aarhundrede,  hvor  Naturretten,  de  medfødte  ideale 
Retssætninger,  mentes  at  burde  have  Gyldighed  fremfor 
gældende  Ret;  eller  noget  senere,  hvor  den  organisk  frem- 
voksede  Sædvaneret  ansaas  for  at  burde  herske  fremfor  de 
Lovregler,  som  Fyrster  eller  Parlamenter  havde  formuleret. 
Men  navnlig  har  der  til  alle  Tider  været  en  vis  Tendens  hos 
Borgeren  som  hos  Dommeren  til  at  hævde  sin  egen  religiøs- 
moralske Overbevisning  fremfor  Samfundets  derimod  stri- 
dende Retskrav,  f,  Eks.  Kvækerens  Vægren  sig  ved  at  aflægge 
Ed  eller  være  Soldat,  idet  han  vil  tjene  Gud  mere  end 
Menneskene. 

Det  skal  være  et  af  Øjemedene  med  denne  Undersø- 
gelse at  vise,  at  denne  Kritik  er  uberettiget,  forsaavidt  som 
vor  Tid  ubøjelig  maa  fastholde,  at  Retsordenen  skal  gen- 
nemføres, selvom  ogsaa  Lovreglen  er  ufuldkommen,  være 
sig  fordi  den  er  forældet,  eller  fordi  det  moderne  Lovgiv- 
ningsapparat ofte  virker  saa  tungt  og  saa  „ politisk “ paavirket, 
at  det  er  klart  for  de  fleste,  hvor  meget  bedre  Loven  burde 
være  blevet.  Paa  den  anden  Side  rummer  Kritiken  den  be- 
rettigede Trang  til  en  større  Hensynstagen  til  Individualite- 
terne, og  denne  Trang  kendetegner  paa  vigtige  Omraader  i 
stigende  Grad  baade  Lovgivning,  subsidiær  Retsdannelse, 
Lovfortolkning  og  konkret  Retsudøvelse. 

Men  navnlig  er  det  Hovedopgaven  at  undersøge,  hvor- 
ledes det  Hovedmiddel  er  beskaffent,  som  ved  Siden  af  Lov- 
nettets rette  Form  tjener  til  at  fyldestgøre  Individualiserings- 
tendensen: at  vigtige  Dele  af  Afgørelsen  er  overladt  Dom- 
merens Skøn. 

Hensynet  til  Individualiseringen  kan  ikke  fyldestgøres 
ved  Lovbud,  som  fastsætter  Forudsætninger  og  Retsvirknin- 

ger  saa  bestemt,  at  en  væsentlig  blot  logisk-mekanisk  Regel- 
anvendelse slaar  til.  Man  kan  ikke  forsøge  paa  at  gruppe- 
dele saa  stærkt,  at  Enkeltreglerne  tager  det  mest  mulige  af  de 
individuelle  Særegenheder  med,  idet  de  hver  kun  behersker 
et  ganske  lille  ensartet  Omraade.  Thi  længe  førend  man  var 
naaet  langt  nok,  vilde  Lovstoffet  være  blevet  aldeles  uhand- 
lelig stort.  Nutiden  viser  ogsaa  paa  utallige  Omraader  den 
modsatte  Maade;  man  knæsætter  et  almindeligere  Princip, 
der  saa  skal  anvendes  efter  Skøn.  Man  lader  f.  Eks.  Dom- 
meren „udmaale“  Straffen,  d.  v.  s.  skønne  over  den  indenfor 
vide  Strafferammer.  Man  lader  ham  fastsætte  Erstatning 
skønsmæssig.  Man  afskaffer  i moderne  Proceslove  Fortidens 
vidtløftige  Regler  for  Bevisets  Bedømmelse,  at  to  Vidner  er 
fuldt  Bevis,  om  hvilke  Vidner  der  er  fuldgyldige,  hvilke  ikke, 
om  offentlige  og  private  Dokumenters  Beviskraft  — og  man 
siger  ganske  kort:  alt  beror  paa  Dommerens  Overbevisning 
om,  hvorvidt  i det  enkelte  Tilfælde  tilstrækkeligt  Bevis  er 
ført.  At  give  Dommerens  Skøn  Afgørelsen  er  at  stille  ham 
overfor  Retsregler  og  Retsprincipper  paa  lignende  Maade, 
som  en  bevilgende  eller  dispenserende  Myndighed  staar  overfor 
de  Principper  som  den  — indenfor  Rammen  af  Grundlovens 
§27  — har  dannet  sig  for  sin  Færd.  Den  bevilger  altid  „efter 
Omstændighederne",  idet  den  kun  følger  sine  Maksimer,  naar 
Omstændighederne  ikke  tilsiger  at  fravige  dem. 

Det  har  stor  Interesse  at  undersøge  hvad  der  egentlig 
ligger  i dette,  at  en  større  eller  mindre  Del  af  Afgørelsen  er 
overladt  Dommerens  Skøn,  at  prøve  hvorledes  Dommeren 
er  stillet  imellem  den  Regel,  som  delvis  binder  ham,  og  det 
Skøn,  som  overlades  ham.  Interessen  bestaar  for  det  første 
deri  at  faa  fjernet  den  Mistillid  til  Dommerskønnet,  som  har 
præget  ældre  navnlig  tysk  Retsvidenskab,  hvor  man  priste 
den  kolde  logisk-deduktive  Virkeliggørelse  af  Lovordene,  og 
hvor  man  overfor  alle  de  Tvivlspørgsmaal,  som  Lovfortolk- 
ning og  Huller  i Lovgivningen  rejste,  gerne  vilde  henvise 
alene  til  Logikken,  til  sproglig  Fortolkning  og  til  en  logisk 
Deduktion  fra  de  Principper,  som  Retsvidenskaben  havde 
fundet  bag  de  enkelte  Love,  og  hvoraf  Dommeren  uddrog 

rent  tankemæssig  den  Løsning,  som  kaldtes  grundet  paa 
Analogi  og  Sagens  Natur. 

Men  Interesse  har  det  ogsaa  at  vise,  til  hvilken  Grad 
Dommerskønnet  vel  er  frit  men  ikke  vilkaarligt,  ikke  beror 
paa  hans  individuelle  Forgodtbefindende.  Det  er  saaledes 
uheldigt,  naar  en  Retning  i nyere  tysk  Retsvidenskab  (den 
„voluntaristiske“  der  hylder  „freie  Rechtsfindung“)  har  sagt, 
at  Dommerens  Vilje  skulde  være  det  afgørende  ved  al 
„subsidiær  Retsdannelse“,  hvor  Loven  ikke  løste  Tvivlen.  Disse 
Forfattere  har  Ret  i,  at  Dommeren  her  staar  delvis  frit,  at 
han  „produktivt"  bestemmer  Løsningen,  og  ikke  logisk  ud- 
leder den  af  forud  givne  Sætninger.  Men  Vilje  er  et  daar- 
ligt  Udtryk  for  Skøn,  der  i sig  rummer  et  vist  Hensyn  til 
Rettens  Regelmæssighedsside,  medens  Vilje  let  forstaas  som 
Forgodtbefindende. 

Det  er  saaledes  et  centralt  Problem  for  Læren  om 
Rettens  Struktur,  som  Forholdet  mellem  den  bindende 
Retsregel  og  det  friere  Skøn  frem  byder.  At  gaa  til  en 
Undersøgelse  af  Skønnets  Virken  paa  Rettens  Omraade 
er  imidlertid  ikke  godt  gørligt,  før  dette  Begrebs  Betydning 
for  det  praktiske  ikke-retlige  Liv  er  skildret.  At  denne  Bag- 
grund bør  fremdrages,  beror  paa  at  Skønnet  lier  bar  sin 
frieste  Tumleplads  og  sin  ejendommeligste  Udvikling.  Men 
Skildringen  er  vanskelig,  fordi  dette  Begrebs  Undersøgelse  er 
altfor  forsømt  af  Juristerne  — for  hvilket  disse  dog  finder  nogen 
Undskyldning  i,  at  det,  saa  vidt  ses,  er  blevet  noget  forsømt 
tillige  fra  Psykologernes  Side.  Den  følgende  Undersøgelse 
tjener  da  ogsaa  til  at  vise  baade,  hvad  der  her  er  ejendom- 
meligt for  Retsordenens  Arbejden  med  dette  Begreb,  og  hvad 
der  kun  er  en  Anvendelse  af  hele  det  øvrige  Livs  Frem- 
gangsmaade. 

SKØNNETS  ART  OG  OMRAADE. 


I det  følgende  ses  der  bort  fra  Ret  og  Moral  og  tænkes 
paa  de  rent  praktiske  Handlinger,  der  kan  udføres  paa 
mange  forskellige  Maader,  uden  at  Ret  eller  Moral  stiller 
Krav  om  Valget  imellem  dem.5) 

For  saadanne  det  daglige  Livs  Sysler,  hvori  vi  alle  del- 
tager, og  for  den  Enkeltes  særegne  Virksomhed  (hans  ,,Kald“) 
hersker  som  Princip  Friheden  til  selv  at  vælge  den  Vej,  man 
vil  gaa.  Der  virker  ikke  her,  saaledes  som  ved  Ret  og  Mo- 
ral, en  Regelmæssighed stendens,  der  stiller  Krav  om  at  man 
hør  se  bort  fra  en  Række  Ejendommeligheder  ved  Enkelt- 
tilfældene.  Tvertimod  er  Hovedformaalet  for  hver  enkelt 
Handling  at  opnaa  det  heldigste  Resultat  efter  alle  de  Sær- 
egenheder ved  Tilfældet,  som  har  praktisk  Interesse  for  os. 
Dette  indses  let,  naar  man  gennemtænker  en  Række  Eks- 
empler: dels  fra  det  daglige  Liv,  den  nærmere  Maade 
hvorpaa  man  klæder  sig,  spiser,  bevæger  sig6);  dels  fra  de 
enkelte  praktiske  Virksomheder,  Agerbrug,  Haandværk,  Han- 
del; dels  fra  Studium,  Kunstfrembringelse,  Kunstnydelse  og 
anden  Nydelse. 

Vi  lever  i lutter  Øjeblikke,  hvert  med  sit  Særpræg,  og 
Livets  rigeste  og  mest  harmoniske  Udfoldelse  kræver  Øje- 
blikkets principielle  Værdsættelse.  Men  det  er  dog  tillige 
hele  Enkeltlivet  og  alles  Samliv,  hvis  harmoniske  Udvikling 


5)  Det  overses  ikke,  at  maaske  ingen  Side  af  Livet  er  Moralen,  og  vel 
heller  ikke  Retten,  fuldkommen  ligegyldig;  men  der  kan  dog  formes 
en  Trinrække  fra  væsentlig  Beherskelse  af  Rets-  eller  Moralbud  til 
væsentlig  Frihed  for  disse. 

6)  Der  findes  i alt  dette  megen  Skik  og  Brug,  som  faktisk  binder  den 
Enkelte  noget  (man  maa  f.  Eks.  ikke  spise  med  Kniven).  Men  der 
er  ingen  Brod  i andres  Krav  om,  at  man  skal  følge  Skik  og  Brug 
her,  især  ikke  naar  en  Afvigelse  kan  have  virkelig  praktisk  Interesse. 
Kun  tidligere  Tiders  mærkelige  Vanskelighed  ved  indenfor  det 
nedarvet  sædvanlige  at  udsondre  det,  som  har  moralsk  eller  retlig 
Karakter,  har  ført  til  en  Afgudsdyrkelse  af  »det  fra  Fædrene  ned- 
arvede«, f.  Eks.  i Landbrugs-  eller  Haandværkerkredse. 

det  gælder.  Og  derfor  maa  der  i hver  Enkeltsituation  tages 
Hensyn  til  Helheden  og  det  fremtidige.  Dette  kan  ske, 
fordi  der  i de  enkelte  Situationer  er  noget  ensartet  og  gen- 
nemgaaende  ved  Siden  af  alt  det  særegne.  Selv  dér  hvor 
man  vil  give  Øjeblikket  det  mest  mulige,  staar  man  altid 
med  den  dobbelte  Opgave  at  erkende  det  særegne  i dets 
Samvirken  med  det  almene,  det  typiske.  Baade  dette  og 
Værdien  af  den  reale  Samvirken  mellem  Øjebliks-  og  Hel- 
hedshensyn viser  tilbage  til  den  Livets  Grundejendommelig- 
hed, at  saaledes  som  det  praktiske  Handlingsliv  former  og 
udvikler  sig  fra  Dag  til  Dag,  fra  Aar  til  Aar  — det  enkelte 
Menneskeliv  igennem  og  for  hele  Slægten,  saa  langt  vi  kan 
overskue  den  — bringer  hver  Dag  vel  meget  nyt,  men 
Livet  gentager  sig  dog  stadig. 

Vi  anser  vel  Livets  Gang  i det  store  og  hele  for 
saa  regelmæssig,  at  vi  videnskabelig  lever  paa  Hypotesen 
om,  at  Naturlovene  hersker  med  Nødvendighed,  at  det  hele 
er  en  ubrødelig  Aarsagssammenhæng.  Men  denne  Hypotese 
kan  dog  ikke  rokke  ved  den  Kendsgerning,  at  for  den  En- 
kelte er  der  daglig  nye  Opgaver  for  Iagttagelse  og  Handlen. 
Tror  han  end  maaske  paa,  at  han  kunde  forudberegne 
det  hele,  hvis  han  kendte  og  forstod  alle  Forudsætninger 
og  deres  indbyrdes  Vægt  og  Betydning,  saa  ve  ed  han  dog, 
at  hans  Lod,  sammenlignet  med  en  saadan  „Idealtilstand“, 
er  at  famle  sig  frem,  blind  eller  højest  kun  skimtende  overfor 
det  meste  af  Livet.  Den  stadige  Gentagelse,  og  den  stadige 
Genkendelse  af  det  ensartede,  giver  ham  Evnen  til  at  se  det 
typiske  i det  individuelle,  at  tage  det  konkrete  som  Eks- 
empel paa  det  almene;  men  den  lærer  ham  ikke  at  forstaa 
netop  det  individuelle  i dets  Særegenhed7). 

I denne  Sammensætning  af  det  regelmæssige  og  det 


7)  I sin  »Der  Zweck  im  Recht«  I Bd.  S.  341  (3.  Udg.)  gør  Ihering  en 
praktisk  rigtig  Sondring  mellem  »konkret«,  der  forstaas  som  den 
enkelte  Anvendelse  af  det  abstrakte,  og  »individuel«  som  det,  der 
ikke  blot  er  en  Gentagelse  af  Typen,  men  har  noget  ejendommeligt 
som  interesserer  os:  »Das  Konkrete  ist  das  Korrelat  des  Abstrakten, 
das  Individuelle  der  Gegensatz  desselben«. 

individuelle  i de  enkelte  Opgaver  for  Iagttagelse  og  Handling8) 
ligger  Grunden  til  Dobbeltheden  i de  Metoder  som  fører  paa 
ret  Vej:  Det  almene  kan  tilnærmelsesvis  beherskes  gennem 
Videnskab  og  bevidst  Ræsonnement,  det  individuelle  kan  kun 
beherskes  ved  Anvendelse  af  Skøn  (eller  ,,Takt“). 

Man  har  sagt,  at  Gentagelse  og  kun  Gentagelse  giver 
praktisk  Forstaaelse.  Dette  er  ikke  helt  rigtigt:  det  afgørende 
for  at  kunne  handle  rigtig  i Livet  er  foruden  Erfaringen 
ogsaa  en  Øvelse,  der  paa  en  Gang  magter  det  almene  og  det 
individuelle  i de  os  mødende  Situationer.  Dér  hvor  hver  Dags 
Opgaver  er  meget  lidt  varierende,  nærmer  vi  os  vel  den  prak- 
tisk taget  rene  Gentagelse,  og  vor  Optræden  bliver  vanemæs- 
sig; vi  kan  ligesom  gaa  hen  over  de  os  ligegyldige  Variatio- 
ner i Situationerne  og  vi  tenderer  henimod  at  handle  ube- 
vidst. Men  hvor  det  nye  i Situationen  interesserer  os : f.  Eks. 
ved  vigtigere  Beslutninger  i vor  Forretning;  Forhandlinger  med 
fremmede  Mennesker,  hvis  Motiver  skal  forstaas  og  hvis  gode 
Vilje  skal  vurderes;  eller  Udførelsen  af  alle  Arbejder  som 
ikke  er  helt  lette  eller  dagligdags,  i Haandværk,  kunstnerisk 
eller  videnskabelig  Produktion  — overalt  her  er  der  paa  een 
Gang  Gentagelse  og  Nysituation. 

Overfor  det  sig  gentagende  i Situationen  kan  Øvelsen  være 
saa  stor,  at  man  sikkert  og  hurtig  rammer  det  rette.  Men 
ofte  maa  der  træde  en  bevidst  Overvejelse  til.  Det  Ræsonne- 
ment, som  da  finder  Sted,  bruger  i sin  Opstilling  af  de  be- 
tydningsfulde Forudsætninger  og  i sin  Bevisførelse  vore  lo- 
giske Tankeformer;  men  selve  Forudsætningerne,  Indholdet 
af  alle  betydningsfulde  Kendsgerninger,  rummes  i vor  Erfa- 
ring, i umiddelbare  Iagttagelser  fra  vor  egen  og  fra  andres  Side. 

Her  træder  Videnskaben  til.  Det  menneskelige  Samar- 
bejde forudsætter  Virksomhed  for  at  bibringe  andre  ens  egne  Er- 


8)  Modsætningen  er  den  samme  som  den  mellem  »Kontinuitet«  og 
»Diskontinuitet«,  som  Høffding  har  behandlet  indgaaende  dels  i 
sin  »Den  menneskelige  Tanke«  (1910),  dels  og  navnlig  i sit  Uni- 
versitetsprogram »Filosofiske  Problemer«  (1902).  Især  paa  sidste 
Sted  viser  han,  at  denne  Modsætning  ligger  bagved  de  dybeste 
filosofiske  Problemer  (Bevidstheds-,  Erkendelses-,  Tilværelses-  og 
Vurderings-Problemet). 

faringer.  Dette  kan  ske  ved  personlig  Paavirkning  paa  ens 
Lærlinge  eller  Medarbejdere,  men  alment  tilgængeligt  bliver 
det  først  ved  systematisk  sammenhængende  literær  Bear- 
bejdelse og  Fremstilling,  altsaa  ved  Videnskab.  Ligesom 
Sproget  kun  udtrykker  Typen,  det  fælles  i det  enkeltvis  iagt- 
tagne, saaledes  kan  de  optegnede  Erfaringer  alene  angaa 
noget  fælles,  en  bredere  Type  eller  ogsaa  flere  snævrere,  der 
maaske  staar  som  Eksempler  paa  den  bredere,  — det  indivi- 
duelle faar  man  ikke  fat  paa  herigennem. 

Ligesom  det  væsentligste  i Menneskelivet  ikke  er  Ræson- 
nement, Erindring  eller  Studium,  men  Handling  („im  Anfang 
war  die  That  ),  saaledes  er  Oprindelsen  til  al  egentlig  Viden- 
skab — til  den  systematisk  og  metodisk  behandlede  For- 
staaelse  af  Livet  — de  Erfaringer,  de  Raad  om  fremtidig 
Handlemaade,  som  er  udtrykt  i nedarvede  Leveregler,  være 
sig  paa  de  Livsomraader  hvor  hver  tør  arbejde  frit  for  sig, 
eller  dér  hvor  Rettens  eller  Moralens  Tvangskrav  eller 
Pligt  kommer  til.  Det  er  en  Art  Motivforskydning,  naar  en 
ren  og  uinteresseret  Videnskab  vinder  Raaderum.  Men  der- 
efter faar  denne  dog  en  førende  Rolle  overfor  den  an- 
vendte Videnskab,  fordi  Livets  praktiske  Formaal  erfarings- 
mæssig netop  fremmes  ved  den  Indtrængen  og  Skarphed  i 
Iagttagelserne  og  ved  den  Frihed  i Sammenstillingerne  og 
Iagttagelsesomraadet,  som  den  rene  Videnskab  skaber  og 
hvormed  den  arbejder. 

Alle  Raad  om  fremtidig  Optræden,  al  Kunstteori9),  maa 
holde  sig  til  det  typiske,  det  som  kan  forventes  gentaget. 
Overfor  det  individuelle  — baade  det  sjældnere,  det  tilsyne- 
ladende helt  nye,  og  det  hyppigere,  de  ikke  helt  sædvanlige 
Sammenspil  af  iøvrigt  kendte  Enkeltheder  — kan  saadanne 


°)  I det  her  benyttede  Udtryk  »Kunstteori«  tages  Ordet  Kunst  i saa 
omfattende  en  Betydning,  at  Udtrykket  betegner  hele  Læren  om  at 
handle  rigtigt,  ligesom  Videnskab  i al  Almindelighed  kan  betegne 
det  at  vide  rigtig  Besked.  En  Pseudonym  (stud.  jur.  Per  Sprog- 
vild, Dansk  Sprogavl,  1901,  S.  1 — 2 og  108)  har  her  villet  danne 
Ordet  »Vidst«  som  en  saadan  Parallel  til  »Kunst«.  »Kunstteori« 
svarer  til  det  latinske  ars,  Læren  om  praktisk  Kunnen,  jfr. 
O vids  »ars  amandi«. 


) 

Raad  kun  udtale  det  rent  almene:  Tag  Hensyn  til  det  nye,  I 
møder!  Men  de  kan  ikke  bestemme:  hvilke  Hensyn  man  skal 
tage  og  hvilket  Resultat  man  skal  naa. 

Overfor  Kunstteorierne,  der  siger  hvorledes  man  bør 
handle  (i  Fremtiden),  staar  Videnskaben  om  det  som  er, 
den  Visdom  der  holder  sig  til  Nutid  og  Fortid  og  søger  at 
indse,  at  forklare  og  skildre  den  Tilværelse  som  er  og  har 
været.  Her  faar  Videnskaben  et  Forhold  til  det  individuelle, 
som  Kunstteorierne  savner.  Thi  den  videnskabelige  Forsken 
kan  undersøge  det  individuelle.  Al  Førstehaandsundersøgelse, 
i Marken  og  Laboratoriet,  ved  Mikroskopet  og  gennem  Eks- 
perimentet, har  en  Samling  af  individuelle  Forhold,  af  Ting 
og  Regivenheder,  for  Øje.  Det  saaledes  undersøgte  er  dog 
kun  indenfor  Matematiken  eksakt,  fordi  der  her  arbejdes 
med  saa  simple  Grundforestillinger,  saa  voldsomme  Abstrak- 
tioner fra  Virkeligheden,  at  Resultatet  — der  skal  stemme 
med  Logiken  — bliver  den  forstaaende  Dyrker  af  Faget  saa 
ubetinget  paatvingeligt  som  overhovedet  muligt.  løvrigt 
arbejdes  der  med  Iagttagelser,  der  beror  paa  Sanserne  og 
paa  disses  umiddelbare  Skønnen  og  Sammenfatten,  og  som 
derfor  maa  være  ineksakte.  Dette  gælder  Videnskaben  om 
den  livløse  Natur,  det  gælder  endmere  Riologien  og  aller- 
mest Psykologien,  Læren  om  det  indre,  om  Aandslivet. 

Praktikeren,  som  vil  forberede  sig  grundig  paa  at 
handle  rigtig,  har  Rrug  for  Videnskabens  Mylder  af  Iagtta- 
gelser. Men  han  har  ogsaa  Rrug  for  dens  Systematiseringer 
og  Generalisationer.  Dels  fordi  han,  da  Livet  gentager  sig, 
tiltrænger  indgaaende  Forstaaelse  af  det  fælles  i det  forbi- 
gangne og  tilkommende,  dels  fordi  han  har  Trang  til  det 
Overblik  og  den  Begrundelse,  som  man  faar  igennem  de 
Love  for  Udviklingen  Videnskaben  finder,  Love  som  dog 
paa  Aands-  og  Samfundslivets  Omraader  er  langt  mere  ufuld- 
komne, foreløbige  og  prøvende,  end  dem  Naturvidenskaben 
opstiller.  Dog  er  Praktikerens  Interesse  mere  end  Viden- 
skabsmandens vendt  imod  Enkelthederne  og  de  mere  af- 
ledede  og  kun  tilnærmende  rigtige  Formler  og  Anvisninger, 
som  anvendt  Videnskab  rummer. 

Ser  man  paa  Kunstteorier,  — f.  Eks.  Musikteori,  regnende 
Matematik  for  Livsforsikringsteknikere,  anvendt  Mekanik  for 
Ingeniører,  kliniske  Forelæsninger  for  Medicinere,  Kriminal- 
psykologi  for  Fængselsembedsmænd,  Agerdyrkningslære,  Krigs- 
kunst osv.  osv.  — finder  man  her  ligesom  i ren  Videnskab 
en  Brug  af  Generalisation,  fordi  Forstaaelsen  og  Overblikket 
kræver  Love  og  systematiserende  Sammenstillinger.  Dette 
gælder  ogsaa  de  omfattende  Kunstteorier,  som  hedder  Ret 
og  Moral.  Kun  er  her  Raadet,  det  hypotetiske  Rud:  hvis 
Du  vil  være  fornuftig,  handler  Du  saaledes!  helt  eller  tilnær- 
melsesvis afløst  af  den  virkelige  Befalings:  Du  skal! 

Paa  den  anden  Side  er  der  saavel  i Videnskab  som  i Kunst- 
teori, derunder  Moral  og  Ret,  visse  fælles  kunstteoretiske  Træk, 
nemlig  en  Metodelære  om,  hvorledes  Videnskabsmanden  skal 
bære  sig  ad  som  Forsker  paa  ethvert  af  disse  Omraader.  Og 
ligesaavel  som  selve  Livet,  alt  hvad  der  har  været  og  er  i 
Naturen  og  Menneskene,  kan  gøres  til  Genstand  for  Forsken 
og  videnskabelig  Fremstilling,  saaledes  kan  selvfølgelig  alle 
Meninger  og  Regler  om  Opførsel  som  et  Stykke  menneske- 
ligt Aandsliv  underkastes  en  rent  videnskabelig  Undersøgelse, 
f.  Eks.  en  given  Tids  eller  et  vist  Lands  Undervisning  i Ager- 
dyrkningslære, en  Moralstatistik  eller  en  Retshistorie.10) 

Hvormeget  man  end  kan  lære  af  Videnskab  og  Kunst- 
teori: selve  Kunsten,  selve  den  praktiske  Handlen,  kan 
ikke  nøjes  hermed,  hverken  med  Almensætninger  eller  med 
den  bedste  Skat  af  Enkelterfaringer,  hvor  vigtig  ogsaa  den 
Belæring  er  som  ens  egne  Erfaringer  giver.  Med  vor  stykke- 
vise Viden  lader  Fremtiden  sig  kun  meget  tilnærmelsesvis 
forudberegne.  Det  overses  ikke,  at  den  Enkeltes  Erfaring 
og  Øvelse  i høj  Grad  kan  fremmes  ved  personlig  Paavirk- 
ning  fra  Læreren  paa  Eleven,  ved  at  han  udvælger  for  denne 

10)  Selve  denne  Undersøgelse  skulde  gerne  være  Videnskab  ved  at  frem- 
stille, hvorledes  Menneskene  faktisk  har  løst  visse  Opgaver  og 
hvilke  Forudsætninger  de  har  dertil;  men  den  bliver  ogsaa  Kunst- 
teori, naar  den  ene  Fremgangsmaade  anbefales  fremfor  den  anden, 
naar  det  anbefales  at  rette  sin  bevidste  Bestræbelse  henimod  at 
bruge  sit  ubevidste  Skøn,  og  at  have  Tillid  hertil  hvor  man  har  den 
fornødne  Indsigt  og  Øvelse. 

et  saadant  Arbejde  og  saadanne  Exempler,  som  fører  ind  til 
Kernen  af  de  praktiske  Vanskeligheder;  men  hermed  er  man 
ogsaa  langt  ude  over  den  blotte  Belæring  om  det  typiskes 
og  almenes  Betydning,  hermed  er  man  inde  paa  Uddannelsen 
af  det  Skøn  overfor  det  individuelle,  som  skal  omtales 
nedenfor. 

Hovedmassen  af  vundne  Erfaringer  maa  altid  formes 
literært11),  videnskabelig,  i Ord  og  Almensætninger.  Men  idet 
der  i saadanne  Sætninger  kun  kan  rummes  det  typiske  og 
almene,  ikke  alt  det  individuelle  fra  hvilket  man  maatte 
abstrahere  da  Generalisationen  dannedes,  saa  vil  man,  hvis 
man  nøjes  med  en  mekanisk  Gennemførelse  af  en  Leveregel, 
ikke  kunne  naa  frem  til  den  fine  Hensynstagen  til  Enkelttil- 
fældenes  Særegenheder,  som  ofte  er  Livets  (og  Kunstens)  uaf- 
viselige Fordring.  Beglens  grovere,  gennemsnitlige  Løsning 
bør  derfor  her  kun  staa  som  en  Anvisning,  der  leder  et  Stykke 
paa  Vej  henimod  den  individuelt  nøjerammende  Løsning. 
Reglen  som  saadan  giver  vel  det  tilnærmelsesvis  rigtige,  men 
ogsaa  kun  dette. 

Det  er  vistnok  blot  et  Udtryk  for  det  beskrevne  Forhold, 
naar  det  i det  følgende  hævdes,  at  man  i Livet  ikke  kan 
handle  praktisk  rigtigt  ud  fra  logisk  Ræsonnement  alene.  Thi 
dette  synes  at  maatte  begrundes  netop  ved,  at  det  som  sker 
ved  logisk  Ræsonnement  er  og  kun  er  Udnyttelsen  af  Erfa- 
ringerne om  det  typiske  og  almene. 

Logik  er  paa  det  nøjeste  beslægtet  med  Sprog;  egentlig 
logisk  Tænkning  er  ganske  afhængig  af  det  sproglige;  hvad 


lX)  Nutidens  uhyre  literære  Produktion  ogsaa  paa  alle  den  anvendte 
Videnskabs  Omraader,  og  alle  de  offentlige  Skoler  af  teknisk,  kunst- 
nerisk eller  handelsmæssig  Art  som  nu  haves,  medfører  at  de  prak- 
tiske Erfaringer  i Nutiden  langt  mindre  let  gaar  tabt  fra  Genera- 
tion til  Generation  end  tidligere.  Mange  gode  Erfaringer  paa  prak- 
tiske og  tekniske,  ikke  mindst  kunsttekniske,  Omraader  kan  vi  se 
at  Oldtiden  og  Renaissancen  har  ligget  inde  med;  men  vi  ved  ikke 
ordentlig  Besked  med,  hvorledes  f.  Eks.  Lurerne  er  .støbte  eller 
Renaissancens  Violiner  byggede,  hvorledes  Mørtel  fremstilledes 
eller  Farver  præpareredes.  Den  Gang  beroede  altsaa  hele  Erfa- 
ringens Overlevering  langt  mere  paa  den  personlige  Paavirkning, 
paa  enkelte  Laugs  og  Skolers  Faghemmeligheder. 

man  ikke  kan  udtrykke  i et  Sprog,  man  behersker  som  sit 
Modersmaal,  det  kan  man  ikke  tænke  klart.12)  Alle  Sprogets 
Ord  udtrykker  — bortset  fra  Egennavnene,  som  ikke  interes- 
serer os  her  — Fællesbegreber,  de  angiver  alene  de  fælles 
Træk  ved  en  Række  Iagttagelser,  være  sig  paa  Naturens,  Sam- 
fundslivets eller  Sjælelivets  Omraader.  Vel  kan  Ordet,  hvor 
den  voksne  og  øvede13)  har  iagttaget  de  Fænomener,  det  rum- 
mer, under  forskellige  Forhold  og  individuelle  Variationer, 
føre  en  Række  af  disse  tidligere  Oplevelser  frem  for  hans 
Fantasi,  naar  han  dvæler  ved  Ordets  Betydning.  Og  under 
den  vekslende  Klarhed  og  Vaghed,  hvormed  dette  sker,  vil 
han  blive  mindet  om  en  Del  af  det  individuelle  ved  Siden  af  de 
typiske  Træk.  Men  Logiken  kan  kun  arbejde  med  de  sidste14); 
den  bevæger  sig  fra  Syllogisme  til  Syllogisme. 

Det  er  et  overmaade  nyttigt  Arbejde  at  faa  en  Forestilling 
paa  denne  Maade  bragt  rigtig  paa  Plads,  og  gennem  en  Række 
Syllogismer  føres  et  konkret  Tilfælde  hen  under  en  Række  Al- 
menbegreber, saaledes  at  Sider  af  det  bliver  Dele  af  Almenbe- 
grebets Helhed,  eller  der  sker  en  Sammenligning  af  to  Forhold 
som  værende  lig  hinanden,  eller  af  et  Forhold  som  afhængigt 
af  et  andet,  f.  Eks.  i Tid  eller  Rum.  Men  man  kan  ikke  paa 


12)  Men  Sprogudviklingen  giver  ogsaa  kun  Tænkningen  dens  Pointe 
og  Bestemthed.  Man  behøver  ikke  Ord  for  at  kunne  tænke,  jfr. 
Høffdings  Psykologi  6.  Udg.  1901,  S.  206  om,  at  Tænkning  ikke  behø- 
ver at  ske  i Ord,  naar  Forestillingen  gælder  »individuelle  Fæno- 
mener« eller  »hos  Personer,  som  i det  hele  have  meget  anskuelige 
og  levende  Forestillinger«;  jfr.  ogsaa  S.  227  om,  at  Barnets  første 
Leveaar  viser  en  aandelig  Udvikling  uden  Ordets  Brug.  Den 
Sjælevirksomhed  i Forestilling,  som  ikke  er  knyttet  til  Ordet,  er 
den  primære,  den  almindeligere  og  tilgrundliggende,  men,  siger 
Høffding  1.  c.  S.  226,  »da  Sprogudviklingen  kun  bliver  mulig 
i et  Samfund,  bliver  den  højere  Tankeudvikling  ogsaa  kun  mulig 
i et  Samfund : Tænkning  er  forsaavidt  et  socialt  Produkt«. 

13)  Se  herom  nærmere  mine  »Retskilderne«  S.  301  ff.,  særlig  S.  308 
—312. 

M)  Det  maa  ikke  her  vildlede,  at  vi  ved  alle  sjælelige  Begreber  er 
ganske  ude  af  Stand  til  at  løsrive  vore  Forestillinger  om  det,  der  er 
typisk  for  en  Gruppe  sjælelige  Fænomener,  fra  det  Ord  der  betegner 
Gruppen.  Det  maa  ogsaa  erindres,  at  Sproget  er  ret  sparsomt  med 
Ord  for  sjælelige  Begreber,  og  at  hvad  et  enkelt  Ord  her  »rummer« 
af  eller  »udtrykker«  om  typiske  Træk,  kan  være  meget  sammensat, 
f.  Eks.  Ordet  Kærlighed. 

denne  Maade  i det  virkelige  Liv  naa  frem  til  en  tilstrækkelig 
indgaaende  Bedømmelse  af  en  foreliggende  vigtig  Situation 
eller  bestemme  sig  til,  hvorledes  man  her  vil  eller  bør  handle. 
Thi  det  maa  vel  erindres,  hvor  uhyre  sammensatte  alle  reale 
Livsforhold  er.  Hver  Situation  er  betinget  af  utallige  andre  i 
Fortid  og  Samtid.  Hensynene  vedrører  haade,  hvorledes  For- 
holdene faktisk  er  beskafne,  og  hvilken  Udvikling,  hvilken 
Ændring  i det  bestaaende  der  er  den  mest  attraaværdige. 
Vilde  man  nu  prøve  paa  at  opløse  sin  Overvejelse  i en  Række 
stringente  logiske  Slutninger  ud  fra  sit  Kendskab  til  det  fore- 
liggende og  attraaværdige,  saa  vilde  man  for  det  første  ikke  blive 
færdig,  selvom  man  havde  rigtig  god  Tid;  og  desuden 
har  man  i Livets  Tummel  ofte  langt  fra  ikke  Tid  til  en 
saadan  Prøven  i det  Omfang,  hvori  den  ellers  maaske  var 
mulig.  Men  dernæst  kan  man  overhovedet  slet  ikke  faa  alle 
de  væsentlige  Forudsætninger  frem  for  sin  Bevidsthed,  og 
man  kan  ikke  blive  staaende  ved  en  logisk  Prøven,  fordi  denne 
ikke  kan  bestemme  Hensynenes  indbyrdes  Vægt  tilstrækkelig 
fint,  og  særlig  fordi  der  ofte  er  Brug  for  en  Række  højst  in- 
eksakte  Værdidomme.  Og  navnlig  kan  man  som  berørt 
ikke  udfra  Almensætningerne  faa  det  individuelt  nye  rigtig 
bedømt,  dette  nye  som  iøvrigt  ofte  væsentlig  kun  er  kendte 
Elementers  særlige  Blandingsforhold.15)  16) 

Ved  Siden  af  Ræsonnementet  bruger  man  da  her  Skøn- 
net. Foreløbig  kan  der  om  dette  Begreb  siges  følgende: 


15)  Et  Eksempel  kan  illustrere  hvor  sammensat  Opgaven  er:  Heste 
fremføres  for  en  Remontekommission,  som  udtager  Militærheste. 
Reglementet,  der  giver  indgaaende  almindelige  Forskrifter,  tænkes 
klart  og  ensartet  opfattet  af  hele  Kommissionen.  Dennes  Med- 
lemmer drøfter  nu  hver  fremført  Hests  Egnethed  og  tager  de  10 
bedste  af  100.  Hvor  langt  kommer  man  her  med  logiske  Ræsonne- 
menter, og  hvormeget  bestemmes  hvert  Medlems  »Afstemning«  deraf? 
Der  argumenteres  vel  i (forkortet)  logisk  Form  om  alle  Enkeltheder. 
Men  baade  Oversætningerne,  at  Hestene  skal  være  saa  og  saa  stærke, 
hurtige  og  udholdende,  og  Undersætningerne,  at  hver  Hest  opfylder 
Kravene  saa  eller  saa,  og  endelig  Dommen,  at  disse  10  er  de  bedste 
alt  i alt  — alle  disse  Præmisser  for  Afgørelsen  og  navnlig  deres  ind- 
byrdes Vægt  kan  ikke  bestemmes  logisk. 

16)  Jfr.  til  det  i Teksten  bemærkede  Høffdings  Etik  4.  Udg.  1911  S.  2: 
»Det  er  Betingelsen  for  et  sundt  og  dygtigt  Liv,  at  vi  ikke  hente  Prin- 

For  alle  det  praktiske  Livs  Domme  og  Handlinger 
er  det  ubevidste  Sjæleliv  af  afgørende  Betydning. 
Saaledes  som  dette  er  tildannet  gennem  Øvelsen, 
der  udvikles  parallelt  med  Bevidsthedens  Skat  af  Erfarin- 
ger, har  det  en  Evne  til  den  paa  een  Gang  tilstræk- 
kelig fintrammende  og  h u rtige  Afgørel s e og  Hand- 
len. Denne  Evne  har  alle  Mennesker;  den  er  selvfølgelig 
til  Stede  i forskelligt  Omfang  og  med  vekslende  Styrke;  den 
er  størst  overfor  de  daglige  Opgaver  udenfor  og  indenfor 
ens  særlige  Virksomhed  (ens  Kald). 

Øvelsens  Betydning  her  er  let  at  indse.  At  man  ikke  kan 
skønne  ordentlig,  hvor  man  mangler  Øvelse,  kender  vi  alle. 
Naar  Barnet  skal  lære  at  læse  eller  skrive,  eller  naar  en 
Voksen  skal  udføre  en  ny  Idræt,  f.  Eks.  køre  paa  Cycle, 
maa  der,  saalænge  Øvelsen  er  mindre,  loregaa  en  besværlig 
og  kejtet  bevidst  Overvejelse  af  Omstændighederne  — hvert 
Bogstav  betragtes  nøjagtigt  — , og  en  langsom  og  usikker 
Handlen  bliver  Følgen.  Med  den  stigende  Øvelse  opnaas  en 
Handlen,  der  paa  én  Gang  er  hurtigere  og  mere  hensigts- 
mæssig. Samtidig  vil  Bevidstheden  om,  hvorledes  man 
handler,  eller  endog  om,  at  man  handler,  kunne  svinde  ind 
til  et  Minimum.  Man  tænker  saaledes  normalt  aldeles  ikke 
paa  at  man  aander  eller  blinker,  ofte  ej  heller  paa  at  man 
gaar.  Man  er  sig  vel  i Beglen  bevidst  at  man  spiser  eller 
drikker,  ligesom  Virtuosen  tænker  paa  at  han  spiller,  Kunst- 
neren paa  at  han  maler;  men  hvorledes  disse  overordent- 
lig sammensatte,  fint  afstemte  og  yderst  hurtige  Bevægelser 
foretages  — hvorledes  f.  Eks.  en  Klavervirtuos  øjeblikkelig 
indretter  sin  Spillemaade  efter  et  Klaver,  der  er  ham  ukendt 
og  maaske  har  Mangler  — , derpaa  tænker  han  normalt  lige- 


cipperne  for  vore  vigtigste  Afgørelser  langvejs  fra  og  ved  møjsom- 
melig Eftertænken,  men  at  Afgørelsen  udspringer  af,  hvad  der  er 
blevet  Kød  og  Blod  i os.  I de  etiske  Domme  lægge  vi  vor  Person- 
lighed for  Dagen;  de  maa  være  bestemte  ved  vor  hele  Natur  og 
ikke  blot  ved  Ræsonnementer,  som  vi  kunne  anstille  i vore  ledige 
Timer,  om  vi  have  saadanne.  Livet  giver  os  desuden  ikke  altid 
Stunder  til  at  tænke  efter,  men  kræver,  at  Dommen  afsiges  øje- 
blikkeligt«. 

saalidt,  som  man  forsøger  paa  at  tænke  over,  hvorledes  man 
indstiller  sine  Stemmebaand  og  sin  Tunge  naar  man  synger, 
eller  hvorledes  Aandedrætsmekanismen  arbejder.  Hvad  her 
er  sagt,  gælder  paa  tilsvarende  Maade  om  store  Dele  af  Livets 
daglige  legemlige  Arbejder,  i Haandværk,  Søfart,  Landbrug 
o.  s.  v. 

Der  er  i Sjælelivets  Udvikling  til  større  og  større  Dyg- 
tighed overfor  alle  saadanne  dagligdags  Sysler  en  ganske  nøje 
Parallel  til  den  rent  legemlige  Udvikling  af  ens  Organer: 
Haand,  Øje,  Fod,  Tunge.  Det  er  vel  endog'  umuligt  at  drage 
nogensomhelst  Grænse  mellem  legemlig  og  sjælelig  Tiidannet- 
hed  og  Færdighed,  hvor  det  gælder  Brugen  af  de  legemlige 
Organer. 

Det  er  vigtigt  at  fastholde,  at  ganske  de  samme  sjælelige 
Forhold  gentager  sig  paa  de  mange  praktiske  Omraader,  hvor 
Vægten  ligger  paa  Iagttagelser,  Beslutninger,  Viljestilkende- 
givelser, aandelig  Produktion  og  alt  andet,  overfor  hvilket 
den  rent  legemlige  Færdigheds  Betydning  træder  tilbage: 
f.  Eks.  al  Handel  og  Vandel,  Lærergerning,  Bestyrelse  af  prak- 
tisk Virksomhed  og  særlig  al  samfundsmæssig  Gerning,  der- 
under Optræden  paa  retlige  Omraader.  Nogle  Eksempler  kan 
illustrere  Skønnets  Betydning  her. 

En  øvet  Skytte  jugerer  i Felten  og  paa  Jagt  Maalets  Af- 
stand med  den  for  hans  Sigte  fornødne  Nøjagtighed.  Noget 
lignende  kan  gælde  en  Fodgænger,  som  ser  en  By  i det  fjerne. 
Men  hvis  han  kun  er  vant  til  at  færdes  i Slettelande,  vil  hans 
Afstandsbedømmelse  blive  ganske  urigtig  (for  kort),  naar  han 
kommer  i Bjergegne  (jfr.  de  tilsvarende  Vanskeligheder  i 
Taage).  Grunden  er  den  manglende  Erfaring  om,  hvorledes 
en  Bjergegn  tager  sig  ud  i de  forskellige  Dagstiders  Belysning, 
i Begn,  Solskin  o.  s.  v.,  og  den  manglende  Øvelse  i at  skønne 
over  Afstande  under  disse  forskellige  Forhold. 

Man  siger,  at  det  har  hørt  til  Slagternes  Svendeprøve  at 
skønne  over  et  fedt  Kreaturs  Vægt,  efter  at  have  set  og 
følt  paa  det,  med  en  Fejlgrænse  af  højest  et  Lispund.  Mange 
Opkøbere  rundt  paa  Gaarde,  der  ingen  Kreaturvægt  har,  skal 
kunne  drive  det  til  kun  at  tage  ganske  faa  Pund  fejl. 

Det  at  bedømme  en  Landejendoms  Værdi  i Handel  og 
Vandel  er  en  svær  og  sammensat  Opgave.  Af  Betydning  er 
bl.  a.:  Jordens  botaniske  Ydeevne;  hvor  let  eller  tung  den  er 
at  dræne,  pløje,  afhøste,  kort  sagt  at  dyrke';  Folkeholdets  Vil- 
kaar;  hvor  bekvemt  Bygningerne  ligger  paa  Jorderne,  og  dis- 
ses Form;  Afstandene  tilVej,  Jernbane,  Købstad;  Afsætnings- 
forholdene for  Egnen  eller  hele  Landet  i den  nærmere  Frem- 
tid. Hvis  nu  en  uerfaren,  men  vellært  ung  Landbrugs- 
kandidat skal  løse  Opgaven,  kan  han  jo  prøve  paa  at  maale, 
regne  og  tænke  sig  til  meget.  I et  udførligt  Vurderingsskema, 
hvis  Bubrikker  rummer  alle  normalt  væsentlige  Forhold,  kan 
han  opregne  alle  Taksationens  afgørende  Forudsætninger  og 
opføre  den  Værdi  i Enkeltposter,  som  han  mener  at  have 
fundet  ved  at  undersøge  Gaarden,  dens  Besætning  og  Behold- 
ninger, og  ved  at  gennemgaa  dens  Regnskaber  og  de  Oplys- 
ninger han  har  faaet  om  andre  Gaardes  Salgspriser.  Man 
vil  da  se,  at  hans  Totalbeløb,  der  er  sammenregnet  af  de 
enkelte  Posters  Summer,  kan  falde  saare  langt  fra  Virke- 
ligheden; mange  Udgifts-  og  Risikomomenter  eller  mange 
gode  Fremtidsmuligheder  vil  han  let  have  overset,  og  Fejlene 
i Enkeltskønnene  vil  ofte  gaa  i samme  Retning. 

Den  øvede  gamle  Gaardmand,  som  kender  Egnens 
Gaarde  og  Priser,  og  som  har  takseret  ofte,  vil  ogsaa  se  paa 
Gaarden,  gennemgaa  Regnskaber  o.  s.  v.  Men  han  vil  ikke 
følge  et  Vurderingsskema  og  sætte  Værdier  i hver  Rubrik. 
D.  v.  s.  han  kan  jo  nok  gøre  dette  til  sidst,  hvis  man  for- 
langer det  af  ham;  men  de  Summer  han  sætter,  vil  blot 
være  en  „passende"  Fordeling  af  den  Totalværdi,  han  er 
naaet  til  forinden.  Mens  han  ser  paa  Gaarden,  vil  han  nem- 
lig snart  have  et  Skøn  over  hele  Værdien;  denne  vil  ligesom 
gro  op  i ham  ved  ubevidst  Sjælearbejde. 

Lovgivningen  hos  os  om  fast  Ejendoms  Beskatning  viser 
udstrakt  Brug  af  det  friere  Skøn.  Lov  af  15.  Maj  1903  om 
Ejendomsskyld  lægger  ligefrem  hver  Ejendoms  Værdi  i Han- 
del og  Vandel  til  Grund.  Og  hvor  mange  Vejledninger  end 
Loven  anviser  de  takserende  Vurderingsmyndigheder  — f. 
Eks.  hvorledes  Ejendommen  er  prioriteret;  hvad  den  bruges 

til  og  indbringer  eller  ved  forbedret  Anvendelse  kan  ind- 
bringe; hvordan  den  er  forsikret  osv.  — saa  viser  dog 
Praksis,  at  der  skønnes  meget  frit.  Forsøg  paa  at  skabe  Nor- 
mer for  en  mere  metodisk  Udregning  — ved  Byejendomme 
f.  Eks.  visse  Tal  Gange  Lejesummerne  — er  hidtil  mislyk- 
kedes hos  os.  Overfor  Byggegrundes  Værdi  synes  dog  en 
amerikansk  Metode  (den  ,,Somer“ske)  at  give  en  god  Sam- 
virken mellem  Skøn  og  Beregning,  idet  visse  typiske  Ejen- 
dommes Værdi  skønnes,  medens  Taksationen  af  Kvarterets 
øvrige  Ejendomme  sker  gennem  empiriske  Skalaer  for  Stør- 
relse, Form,  Beliggenhed  osv. 

En  vis  Parallel  til  den  frie  Landejendomsvurdering  har 
man  i Handels-  og  Bankmandens  Vurdering  af  de  økonomiske 
og  politiske  Konjunkturer.  Da  de  Efterretninger,  man  faar 
om  Verdensforholdene,  selv  i vor  Tid  er  en  saa  sørgelig 
Blanding  af  sandt  og  falsk,  da  Forholdene  er  meget  sammen- 
satte og  der  tilmed  maa  handles  hurtigt,  er  det  imponerende, 
hvor  ofte  Børskurserne  viser  rigtige  Skøn  over  Værdipapi- 
rers og  Varers  Værdichancer  — hvor  fin  en  „Næse“  Børs- 
mændene  har. 

Ejendommeligst  er  vel  endelig  det  ubevidste  Sjælelivs 
Bedømmelse  af  sjælelige  Forhold,  baade  i Retning  af  hvor- 
ledes andre  tænker  eller  føler,  og  af  hvorledes  man  skal 
handle  for  hos  andre  at  fremkalde  de  Tanker  og  Følelser, 
man  ønsker  at  indgyde  dem.  I første  Henseende  gælder  det 
f.  Eks.  Øvelsen  i at  bedømme  Ansigtsudtryk,  Talens  Betoning 
og  hele  Personens  Optræden.  Ligesaa  ubevidst  det  her  maa 
være  for  en,  hvoraf  man  slutter,  hvad  det  er  i det  ydre,  der 
oplyser  en  om  det  indre,  ligesaa  skønsmæssig  er  vor  Slut- 
ning fra  Personens  Handlinger  til  hans  Motiver,  en  Slutning 
der  væsentlig  vejledes  af  Analogien  fra  os  selv.  Den  øvede 
Pædagog  er  ikke  i Tvivl  om,  hvorledes  han  bedst  belærer, 
d.  v.  s.  fremkalder  den  Aandsvirksomhed  hos  Lærlingen, 
som  lettest  og  sikrest  fører  til  den  rette  Forstaaelse.  Skue- 
spilleren er  i Stand  til  at  skabe  den  rette  Opfattelse  og 
Stemning  hos  Tilskuerne.  Men  ingen  af  dem  vil  kunne 
gøre  virkelig  Rede  for,  hvorpaa  deres  Held  beror.  Den  øvede 

Statsmand  eller  Lovgiver  kan  skønne  over  Folkets  sandsyn- 
lige Meninger,  Stemninger  og  Ønsker.  Og  ligesom  han 
skønsmæssig  forstaar  de  reale  Livsforholds  Krav  til  retlig 
Ordning,  saaledes  indser  han  i tilstrækkeligt  Omfang,  hvor- 
ledes givne  Lovord  vil  blive  forstaaede  og  førte  ud  i Praksis, 
og  hvorledes  Samfundslivet  vil  blive  paavirket  deraf.  Derfor 
har  den  betydelige  Lovgiver  vel  nok  Brug  for  de  grundige 
Forundersøgelser  af  socialøkonomiske  og  juridiske  Fagmænd; 
men  det  er  dog  ofte  den  forstaaende  og  praktiske  Statsmand, 
ikke  den  lærdeste  Videnskabsmand  eller  specialkyndigste  ad- 
ministrative Embedsmand,  som  bliver  den  bedste  Lovgiver. 

Spørger  man  nu  om,  hvad  det  egentlig  er  der  foregaar 
i Skønsdomme  som  de  beskrevne  — hvad  enten  de  umid- 
delbart iagttager  Virkeligheden,  eller  de  vejleder  en  til 
hvorledes  man  bør  handle  — , maa  man  fornuftigvis  komme 
i en  vis  Forlegenhed.  Thi  i samme  Grad  som  det  maa 
være  os  ubevidst,  ad  hvilke  Veje  vi  er  naaet  til  vor  Dom, 
vor  hele  Opfattelses  Forudsætninger  og  vor  Handlens  for- 
skellige Formaal,  i samme  Grad  er  vi  udelukkede  fra  at 
give  en  tydelig,  logisk  overbevisende  Forklaring  heraf.  En 
saadan  forudsætter  det  bevidste  Sjælelivs  klarere  Iagttagelig- 
hed. Man  kan  vel,  som  det  senere  skal  omtales,  finde  en 
Vejledning  i,  hvad  der  foregaar  over  Bevidsthedens  Tærskel 
ved  den  Overvejelse,  hvor  bevidst  og  ubevidst  Sjæleliv 
virker  sammen  ; men  iøvrigt  maa  man  nøjes  med  den  Be- 
lysning, som  kan  gives  gennem  visse  Sammenstillinger  og 
Billeder. 

Først  kan  fremhæves  Skønnets  nære  Forbindelse  med 
Udviklingen  af  de  legemlige  Organer  og  disses  Brugbarhed. 
Denne  synes  ifølge  al  Iagttagelse  af  organisk  Liv  at  afhænge 
af  Nedarving,  af  de  mange  Generationers  Arbejde  i deres 
Kamp  for  Tilværelsen.  Den  Enkeltes  Organer  og  rent  legem- 
lige Øvelse  kan  da  i forskellig  Grad  udvikle  og  navnlig  i 
visse  Betninger  særforme  det  fra  Fædrene  givne  Anlæg.  Paa 
samme  Maade  tør  det  antages,  at  Skønnet  virker  paa  de 
aandelige  Omraader,  eller  ved  den  sjælelige  Side  af  den 
Færdighed  som  tillige  kræver  det  øvede  Legeme:  Øvelsen 


29 


hos  Forfædrene  og  Individet  selv  tildanner  dette  paa  een 
Gang  legemligt  og  sjæleligt  efter  de  stadig  tilbagevendende 
ensartede,  men  dog  tillige  noget  varierede  Opgaver. 

Det  sidste,  at  man  gennem  Øvelsen  lærer  at  tage  de  in- 
dividuelle Hensyn,  er  baade  det  vigtigste  og  det  vanskeligste 
Problem.  Hvis  Forstaaelse  alene  skulde  bero  paa  Genken- 
delse, skulde  det  nye  ikke  kunne  forstaas;  var  Øvelse  alene 
Udtryk  for  Gentagelse,  skulde  det  kun  være  muligt  at  be- 
herske det  fælles,  det  tilbagevendende  i en  Opgave  for  Be- 
dømmelse eller  Handling.  Naar  det  imidlertid  fastholdes,  at 
det  „nye“  aldeles  gennemgaaende  ikke  er  helt  nyt  eller  over- 
raskende, men  kun  en  ny  Sammensætning  af  kendte  Elemen- 
ter, kan  man  nok  forestille  sig,  at  selve  Øvelsen  i dette  at 
tage  Hensyn  til  Variationerne,  kan  muliggøre  en  tilstrækkelig 
fintrammende  Løsning  ogsaa  af  denne  Del  af  Opgaven,  saa- 
ledes  at  man  kan  give  de  kendte,  oplevede  og  tilegnede,  For- 
udsætninger i hele  deres  brogede  Mylder  den  rette  indbyrdes 
Vægt  for  Afgørelsen.17) 

Man  kunde  heroverfor  maaske  bruge  det  Billede,  at  der 
ved  Øvelsen  udarbejdes  glatte  Baner  i Hjernen.  Den  som 
har  mødt  og  løst  mange  Enkeltopgaver,  der  ligner  hverandre 
nøje,  har  mange  glatte  Hjernebaner,  der  ligger  hinanden  nær 
og  krydser  hinanden  paa  hensigtsmæssig  Maade.  Det  nye  i 
en  foreliggende  Opgave  kræver  nu  kun  Gennembrydning  og 
Glatning  af  en  ganske  kort  ny  Banestump.  Men  netop  fordi 
den  er  saa  kort,  og  vedkommende  Egn  af  Hjernen  saa  vel- 
bearbejdet, foregaar  Arbejdet,  allerede  første  Gang  denne 
lille  Nyhed  kommer  op,  tilstrækkelig  hurtig  og  rigtig,  saa 
at  Handlingen  ogsaa  i saa  Henseende  kan  blive  tilstrækkeligt 
fintrammende.18) 

17)  Forklaringen  er  vanskeligere,  jo  nyere  Opgaven  er.  Derfor  bliver 
der  noget  særlig  uforklarligt  ved  de  store  geniale  Gennembrud, 
hvor  pludselig  Naturen  ses  paa  en  ny  Maade  eller  helt  nye  Handle- 
maader  opfindes.  Disse  Gennembrud,  der  er  de  enkelte  udvalgte 
Menneskers  og  Øjeblikkes  Sag,  er  dog  ikke  kvalitativt,  men  vel  i 
høj  Grad  kvantitativt  forskellige  fra  Menneskehedens  og  Menneske- 
livets daglige  Skøn  over  praktiske  Enkeltheder. 

18)  Ved  de  geniale  Gennembrud  er  dette  Førstehaandsarbejde  meget 
større,  men  Hjernen  vil  ogsaa  ofte  være  særlig  godt  bearbejdet, 
og  Bygmesteren  vil  have  sjældne  Arbejdsevner. 

III. 

SAMVIRKEN  MELLEM  SKØN  OG  RÆSONNEMENT. 


Den  tilnærmelsesvis  rene  Skønsdom  er  selvfølgelig  ikke 
det  eneste  Middel  til  at  løse  de  praktisk  vigtige  Bedømmel- 
ses- og  Handlingsproblemer;  den  bevidste  Iagttagelse  og  Over- 
vejelse har  ogsaa  sin  principielle  Betydning.  Thi  overalt  hvor 
man  ikke  kan  give  sig  det  rent  vanemæssige  i Vold,  drejer 
det  sig  om  en  inderlig  Samvirken  mellem  den  hurtige  ube- 
vidste Skønnen,  og  den  rolige  bevidste  Overvejelse  hvori 
Bæsonnementet  indgaar. 

En  bevidst  Overvejelse  af  eller  Tænken  over  en  Sag  be- 
tegner, saavidt  jeg  kan  se,  dette  at  man  henvender  Opmærk- 
somheden paa  Afgørelsens  Forudsætninger.  Man  sætter  en 
vis  sjælelig  Kraft  ind  paa,  at  disse  Forudsætninger  skal  gøre 
sig  gældende  i ens  Sind.  Det  er  et  sjæleligt  Stadium  af  Usik- 
kerhed, af  forskellige  Tilskyndelsers  Kamp,  af  en  Strid  mel- 
lem de  Forestillinger  og  Følelser  der  bevidst  og  ubevidst  er 
fremmende  og  hæmmende  overfor  en  given  Afgørelse.  Be- 
slutningen betyder,  at  Afgørelsen  er  blevet  tilstrækkelig  be- 
tonet hos  en  som  den  rette.  Dette  er  ingen  logisk,  men  kun 
en  praktisk  Klarhed  og  „Tagen  sig  sammen44.  Der  er  et  be- 
stemt Moment  af  Vilje  ogsaa  i Overvejelsernes  Afslutning: 
nu  vil  man  mene  eller  handle  paa  en  given  Maade,  nu  tager 
man  sit  Parti  overfor  en  bestemt  af  Opfattelserne.  Det  er  vel 
et  Kendetegn  paa  den  grundige  og  samvittighedsfulde  Person, 
at  han  overvejer  længe  nok.  Men  det  er  ogsaa  et  Tegn  paa 
den  sunde  og  handledygtige,  at  han  kan  afslutte  Overvejelsens 
Stadium  hurtigt  nok,  efter  Omstændighederne  ud  fra  et  næsten 
øjeblikkeligt  Skøn. 

Under  Overvejelsen  dukker  en  Række  Forestillinger  op, 
Sider  af  Problemet  tages  for,  een  ad  Gangen.  Men  store  Dele  af 
denne  sjælelige  Fantaseren  med  det  for  Øje,  at  naa  det  rette 
Syn  paa  Virkeligheden,  forbliver  under  Bevidsthedens  Tærskel. 
Og  selve  det  Faktum,  at  de  og  de  Forestillinger  kommer 
frem  over  Tærskelen,  beror  paa  det  ubevidste  Sjæleliv. 

De  Forudsætninger,  man  under  den  bevidste  Overvej- 
else arbejder  med,  vil  man  — især  naar  man  plejer  at  tænke 
i Ord  — ofte  søge  at  forbinde  i en  logisk  opstillet  Argumen- 
tation; og  skønt  alle  de  Iagttagelser,  de  Domme,  hvormed 
man  argumenterer,  er  Skønsdomme  — thi  alle  menneskelige 
Domme  om  Virkeligheden  er  i sidste  Instans  Skønsdomme, 
undtagne  er  kun  de  tautologiske,  matematiske  og  logiske 
Domme  — , saa  staar  mange  af  dem  dog  under  Argumenta- 
tionen ligesaa  fast  som  disse  sidste,  fordi  de  danner  hele  den 
Baggrund,  hvorom  der  i Øjeblikket  ikke  tvivles. 

Den  væsentligste  Sondring  indenfor  en  Overvejelse  er 
herefter  ikke  den  mellem  disse  Skønsdomme  (i  videste  For- 
stand) og  dens  logiske  Side,  men  imellem  dens  bevidste  og  dens 
ubevidste  Del.  Det  er  en  gængs  Fejl,  som  senere  skal  om- 
tales, at  underkende  den  ubevidste  Del,  som  var  det  blot  en 
Art  „forkortet  Tænkning"  der  helst  burde  føres  op  i Bevidst- 
heden. Det  er,  som  hævdet  foran,  tværtimod  den  ubevidste 
Del  der  i de  vigtigste  praktiske  Opgaver  har  den  største 
Betydning.  Det  er  den  som  bærer  og  holder  sammen  paa 
Problemets  „indre  Diskussion14,  og  som  ikke  blot  bringer 
alle  væsentlige  Forudsætninger  til  at  virke  med,  men  ogsaa 
giver  dem  den  rette  indbyrdes  Vægt  for  Afgørelsen.  Endelig 
maa  det  erindres,  at  mangen  Overvejelse  foregaar  saaledes, 
at  man  „falder  hen  i Tanker*  og  end  ikke  er  sig  bevidst,  at 
man  overhovedet  overvejer19). 

Hvorledes  det  nærmere  Forhold  i den  enkelte  Overvej- 
else bliver  mellem  den  bevidste  og  den  ubevidste  Del,  mel- 
lem Bæsonnement  og  Skøn,  beror  paa  mange  forskellige 
Forhold: 


19)  Hvad  der  er  bemærket  i Teksten,  er  noget  paavirket  af  Alfred 
Lehmanns  »Den  individuelle  sjælelige  Udvikling«  (1913),  hvor  det 
siges,  at  »Logiken  er  Læren  om  Bevisførelsen  ud  fra  givne  Erfaringer« 
(S.  96),  medens  det  at  tænke  er  en  Art  bunden  Fantaseren  med  det 
Formaal  at  naa  frem  til  Virkeligheden.  Jfr.  S.  95:  »Tænkningen 
bliver  rigtig,  hvis  Forestillingsløbet  paa  ethvert  Punkt  stemmer 
med  Erfaringen,  saa  at  man  kun  forestiller  sig  det,  der  under  de 
givne  Omstændigheder  lader  sig  iagttage  i Virkeligheden«.  Rigtig- 
heden kan  saa  efterprøves  enten  ved  Eksperiment  (nye  Iagttagelser) 
eller  ved  logisk  Slutning. 

I mange  Livsforhold  finder  der  en  Udvikling  Sted.  Man 
opfinder  Metoder  og  Instrumenter,  hvorved  man  kan  maale 
sig  til,  hvad  man  tidligere  skønnede  over;  f.  Eks.  bruges  nu 
Termometret  til  at  grade  Smørkernen,  Barnets  Badevand, 
den  syges  Temperatur,  hvor  man  tidligere  maatte  skønne 
over  „passende  Varmegrad “ eller  „Feberens  Styrke".  Man 
kan  i vore  Dage  veje,  maale  eller  tælle  sig  til  meget,  hvor 
man  tidligere  „tog  paa  Slump“.  Om  man  i saadanne  For- 
hold skal  lade  Skønnet  træde  mere  frem,  beror  paa,  om  man 
har  Brug  for  dets  Hurtighed,  eller  hin  Eksakthed  ikke  har 
praktisk  Værdi.  Men  altid  forudsætter  Skønnets  Brugbarhed, 
at  der  haves  den  fornødne  Øvelse.  Derfor  vil  der  i de  dag- 
ligdags, udpræget  ensartede  Opgaver  raade  en  Tendens  hen- 
imod  det  rene  vanemæssige  Skøn,  medens  Beregning  eller 
dog  bevidst  Overvejelse  faar  større  Betydning  ved  de  sjæld- 
nere og  mere  varieret  indtræffende  Livsforhold.  At  reducere 
Skønnets  Medvirken  til  det  mindst  mulige,  har  man  troet 
var  det  rette  ved  de  Arbejder,  som  Videnskaben  — gennem 
Iagttagelse  og  Eksperiment  — foretager  overfor  Naturen  for 
at  forstaa  denne,  saaledes  at  der  for  Videnskabens  almene 
Domme  kan  vindes  et  Induktionsgrundlag,  der  er  saa  bredt 
og  sikkert  som  muligt.  Her  hvor  Opgaverne  i Reglen  simpli- 
ficeres kunstig,  kan  ogsaa  Regnen,  Maalen  og  Vejen  ofte  slaa 
til.  Dog  lærer  Erfaringen,  at  navnlig  for  Eksperimentets  rette 
Anlæg  er  det  øvede  Skøn  af  største  Betydning.20) 

Den  ligeligste  Samvirken  af  Ræsonnement  og  Skøn, 
hvor  begge  er  principielt  lige  vægtige,  finder  Sted  paa  de 
praktisk  vigtigste  Omraader,  de  bærende  Beslutninger  i 
Forretningslivet  og  i hele  det  offentlige  Liv.  Ogsaa  for  de 
vigtigste  personlige  Afgørelser  burde  dette  gælde;  men  her 
lader  desværre  mange  enten  Følelsen  eller  omvendt  den 
kolde  Beregning  virke  altfor  ensidig. 

Naar  det  mindre  udviklede  og  mindre  kultiverede 
Menneske  kunde  synes  at  have  det  bedre  og  finere  Skøn, 
kan  dette  for  saa  vidt  være  rigtigt,  som  et  nøje  Samliv  med 


20)  Se  nedenfor  S.  34  med  Anm.  22. 

Naturen  og  en  Beskæftigelse  med  faa  og  praktiske  Opgaver 
giver  ham  en  særlig  stor  Øvelse  i enkelte  Retninger  og  en 
vis  ensidig  Udvikling  af  det  ubevidste  Sjæleliv.  Men  paa 
den  anden  Side  bliver  han  let  staaende  i Bundethed  af  ned- 
arvede Forestillinger,  og  hans  Instinkter  vil  fastholde  ned- 
arvede eller  indøvede  Handlemaader  ogsaa  i Tilfælde,  hvor 
en  individuel  Fravigelse  vilde  være  nyttig.  Den  kultiverede 
har  mere  spredte  Opgaver,  hans  Øvelse  er  fordelt  over  et 
langt  bredere  Omraade.  Hans  Evne  til  rigtig  Bedømmelse 
og  Handling  vil  derfor  oftere  bero  paa,  at  han  kan  tage  Be- 
regning og  bevidst  Overvejelse  til  Hjælp.  Han  har  netop  Brug 
for  sin  Øvelse  i at  maatte  overveje  de  mange  usædvanligere 
Forhold  hvori  han  skal  optræde,  og  han  forvirres  ikke  af 
at  hans  Øvelse  overfor  en  foreliggende  Art  af  Tilfælde  svig- 
ter noget.21) 

Under  Overvejelsen  kan  man  med  nogen  Føje  tale  om 
en  Tidsfølge  mellem  Ræsonnementet  og  Skønnet;  det  første 
kan  være  snart  forberedende,  snart  efterprøvende  overfor  det 
sidste.  Forberedende  er  Ræsonnementet  ved  alt  hvad  man 
kan  kalde  Forundersøgelser.  Enhver  Indsamling  af  Fakta, 
en  Enquete,  til  statistisk  Grundlag  for  Afgørelsen  af  hvor- 
ledes visse  Livsforhold  bør  lovordnes,  er  af  denne  forbere- 
dende Art.  Det  samme  gælder  de  Undersøgelser,  der  gaar 
forud  for  Vurderingen  af  faste  Ejendomme,  f.  Eks.  til  Skat; 
det  gælder  den  fagmæssige  „Bonitering"  af  Jorden,  som  er 
Grundlaget  for  Hartkornsansættelsen  af  Jordens  Ydeevne; 
det  gælder  de  Boringer,  der  foretages  førend  man  vælger 
det  Sted  hvor  en  Bro  skal  føres  over  en  Fjord. 

Paa  den  anden  Side  vil  Ræsonnement  og  bevidst 
Overvejelse  meget  ofte  — hvor  der  er  Tid  dertil  — kunne 
efterprøve  en  Skønsafgørelse.  Man  besinder  sig  paa,  hvilke 
de  virkelige,  om  end  ubevidste,  Motiver  var  til  ens  Beslut- 


21)  Jfr.  Alfred  Lehmanns  Artikel  »Instinkt«  i Salmonsens  Leksikon, 
hvor  det  fremhæves,  at  Menneskene  har  talrige  Instinkter  sammen- 
lignet med  Dyrene,  hvilket  giver  de  første  nogen  Famlen  og  Usik- 
kerhed, men  ogsaa  en  Mulighed  for  Overvejelse  og  Beslutning 
og  for  at  finde  sig  til  Rette  under  uvante  Forhold. 

ning,  og  man  gennemgaar  dem  et  for  et,  bedømmende  deres 
Vægt  eller  overhovedet  deres  Berettigelse.  Ingen  kan  til- 
rettelægge en  Undersøgelse,  f.  Eks.  en  rent  videnskabelig,  af 
et  hidtil  uudforsket  Omraade,  uden  at  han  har  et  vist  For- 
haandsskøn  over  Vejene  og  Resultatet.  Den  øvede  Dommer 
vil  i Reglen  snart  have  en  vis  foreløbig  Opfattelse  af  saa- 
danne  ret  frie  Skønsspørgsmaal,  som  f.  Eks.  det  hvorledes 
Beviset  og  Bevisbyrden  ligger  i en  Sag,  eller  hvorvidt  en  Til- 
talts  Adfærd  kan  kaldes  uagtsom.  Men  da  det  gælder  at 
undersøge  Sagen  grundig,  at  prøve  den  nøgternt,  og  da  en 
Dommer  skal  begrunde  sin  Dom,  maa  Oplysninger  frem- 
skaffes, og  alle  Indiciers  Rigtighed  og  Vægt  for  Afgørelsen 
maa  prøves  Punkt  for  Punkt.  Domsresultatet  vil  under  dette 
Arbejde  ofte  staa  klart  for  Dommerens  Skøn,  længe  før  han 
har  faaet  tydelig  frem  for  sin  Bevidsthed  alle  de  Præmisser 
for  Dommen,  der  kan  fremtræde  som  medførende  Kon- 
klusionen med  større  eller  mindre  logisk  Stringens,  eller  som 
i alt  Fald  er  i Stand  til  hos  andre  kyndige  Personer  at 
fremavle  den  tilbørlige  Overbevisning  om,  at  Dommen  i sit 
Resultat  er  rigtig  og  retfærdig. 

Dette  at  gaa  fra  et  rent  foreløbigt  Skøn  gennem  Ræ- 
sonnement til  et  mindre  foreløbigt,  og  efter  Omstændighe- 
derne at  gennemløbe  denne  Proces  flere  Gange  indtil  det 
endelige  Skøn  naas,  det  er  i hvert  Fald  den  rette  Vej  for  de 
vigtige  blandt  de  Afgørelser,  som  man  har  behørig  Tid  til  at 
overveje;  og  dette  gælder  ogsaa  om  de  mange  blandt  disse  Til- 
fælde, hvor  man  ikke,  saaledes  som  f.  Eks.  en  Dommer,  har 
Pligt  til  eller  Interesse  i at  overbevise  ogsaa  andre  end  sig 
selv  om  Afgørelsens  Rigtighed.22) 


22)  I sin  Bog,  »Hovedlovene  for  det  menneskelige  Følelsesliv«  1892, 
som  iøvrigt  først  blev  mig  bekendt  i 1904,  taler  Alfred  Lehmann 
(§§  300 — 303  S.  169 — 173)  om  »Sandheds-  og  Usandhedsfølelser«: 
Sandhedsfølelsen,  der  virker  ved  Begyndelsen  af  en  (videnskabelig) 
Undersøgelse,  er  en  foreløbig  Hypotese,  bygget  paa  en  »egentlig 
Induktionsgisning«,  »den  ufuldstændige  Induktionsslutning«.  Her 
værner  den  »logiske  Følelse«  mod  det  blotte  »Gætteri«,  »ins  Blaue 
hinein«  (S.  171).  »Er  man  grundigt  hjemme  paa  et  eller  andet 
Omraade,  har  man  det  sædvanlig  »paa  Følelsen«,  om  en  Sag  kan 

Endelig  har  en  særlig  Metode  stor  Betydning  for  Sam- 
menspillet mellem  Skøn  og  Ræsonnement.  Den  staar  i nøje 
Sammenhæng  med  den  ovenfor  (S.  7 — 10)  skildrede  Brug  af 
retlige  Grundsætninger:  de  kontrære  Tendenspars  Metode. 
Det  er  netop  denne  „Kompromisnatur“  (de  krydsende  Hen- 
syn), der  er  gældende  ogsaa  for  Størsteparten  af  det  almin- 
delige praktiske  Liv,  og  som  gør  det  nødvendigt  at  Skønnet 
tildeler  hvert  Hensyn  dets  rette  Vægt  i alle  Hensynenes  Kamp. 

Naar  et  Tilfældes  Afgørelse  skal  overvejes,  søger  vi  at 
oplede  en  Gruppe  af  Livsforhold,  der  i givne  vigtige  Ret- 
ninger er  beslægtet  med  det  foreliggende.  Vi  tilstræber  saa 
i Fantasien  at  forestille  os  tilstrækkelig  mange  og  karakte- 
ristiske blandt  Forholdene,  og  at  ordne  dem  i en  lang  Skala 
efler  to  ideale  Yderpunkter,  der  hvert  udtrykker  den  ene  af 
modstridende  Tendenser  eller  Grundegenskaber.  Spørger 
man  saaledes  om,  hvorvidt  Retsordenen  bør  gribe  mere 
eller  mindre  dybt  ind  overfor  visse  Livsforhold  — f.  Eks. 
det  personlige  erotiske  Liv,  Adgangen  til  at  indgaa  Ægte- 
skab uagtet  man  er  syg,  Gyldigheden  af  Kontrakter  om  visse 
personlige  Forhold,  Adgangen  til  at  udgive  Bøger,  opføre 
Skuespil,  fremføre  Films  — , eller  om  der  her  snarere  bør 
herske  større  eller  mindre  Frihed,  saa  kan  man  opstille  en 
Skala  af  store  Antal  af  herhenhørende  Livsforhold,  lige  fra 
saadanne  hvor  Retten  bør  forbyde  alt,  gennem  mange  Over- 
gange til  dem  hvor  der  bør  herske  fuld  Frihed. 

Det  gælder  nu  i Tanken  (i  Fantasien)  at  bevæge  sig 
prøvende  frem  og  tilbage  ad  en  saadan  lang  Række,  indtil 
man  skønsmæssig  finder  det  rette  Maal  af  Tvang  og  Frihed. 

forholde  sig  saaledes  eller  ikke,  længe  forinden  man  ad  Tænkningens 
Vej  har  overbevist  sig  om  det  rette  Sammenhæng.  Det  er  aaben- 
bart  her  den  tydelig  følte  Lyst  eller  Ulyst  ved  den  udtalte  Sætnings 
Sammenklang  eller  Uoverensstemmelse  med  vor  hele  Viden,  der 
sætter  os  i Stand  til  at  fælde  Dom  i Sagen,  gøre  Slutninger  om  dens 
Rigtighed  eller  Urigtighed.  Saadanne  Slutninger,  »Følelses-  eller  Takt- 
slutninger«, som  man  har  kaldt  dem,  kunne  naturligvis  være  rigtige, 
men  nogen  Garanti  derfor  har  man  ikke,  og  de  maa  derfor  stadig 
kontrolleres  ved  logisk  Tænkning«  (S.  171 — 172).  Se  S.  170  om,  at 
disse  Følelsers  »Betydning  viser  sig  paa  ethvert  Punkt  i Videnskabens 
Historie«.  Lehmann  kunde  have  tilføjet:  og  i hele  det  praktiske  Liv. 


Metoden  [finder  sit  Udtryk  i Sprogformlen:  i samme  Grad 
som  ....  De  virkelige  Livets  Forhold  ligger  normalt  paa 
de  midterste  Dele  af  Skalaen;  thi  Yderpunkterne  er  vundne 
ved  en  Abstraktion,  der  kun  giver  de  uendelig  fjerne  ideale 
Retningspunkter.  Man  undgaar  i sin  Prøvelse  det  „Enten — Eller 
som  vel  undertiden  er  en  praktisk  Nødvendighed,  men  som 
i de  fleste  Tilfælde  er  en  ufornøden  Grovhed  i Afvejelsen23). 


23)  Et  godt  Eksempel  paa  Metoden  har  Tybjerg  givet  i sin  Bog  om 
Bevisbyrden  (1903),  især  S.  30 — 39:  Man  havde  tidligere  i dansk 
Retsvidenskab  ment,  at  naar  vor  Bet  krævede  »Bevis«  for  en  Paa- 
stand under  en  Proces,  og  den  ikke  udtrykkelig  sagde,  at  blot 
Sandsynliggørelse  eller  rimelig  Mulighed  var  nok,  saa  maatte  dette 
altid  betyde  det  samme  meget  kraftige  Bevis,  nemlig  den  For- 
visning, hvorpaa  man  i Livet  tør  bygge  sine  vigtigste  Af- 
gørelser. Tybjerg  viser  nu,  at  ligesom  Styrken  af  et  Bevis  i det 
virkelige  Liv  varierer  i alle  Grader  fra  100  helt  ned  imod  0,  saaledes 
kan  man  i Processen  uden  særlig  Lovhjemmel  nøjes  med  meget 
forskellige  Grader  (fra  »fuldt  Bevis«  gennem  »Antageliggørelse« 
ned  til  en  blot  »Indiceren«).  Af  denne  Tybjergs  Lære  følger,  at 
Dommeren  maa  afgøre  ved  sit  Skøn,  hvormeget  der  skal  fordres,  idet 
han  efter  Arten  af  Retsforholdene  indordner  Kravet  paa  hin  Skala. 

Et  andet  Eksempel  har  jeg  faaet  i et  Brev  i 1887  fra  min  nu 
afdøde  Fader,  Landinspektør  L.  Bentzon.  Denne  tager  Ordet  for 
»en  Fremstilling  af  den  rette  Form  for  en  Anskuelses-Betragtning 
til  Erhvervelse  af  eller  Anvendelse  af  det  rette  Skjøn«.  Hans  Eksem- 
pel sigter  til  en  »Sædelighedsdebat»,  der  den  Gang  førtes  her  i Norden 
og  var  foranlediget  ved,  at  Bjørnson  i »En  Handske«  havde  stillet  et 
Problem,  der  opfattedes  som  det  saare  almindeligholdte  Spørgsmaal: 
kan  man  fordre  »kønslig  Renhed«  af  en  ung  Mand  før  Brylluppet, 
ligesom  man  kan  det  overfor  den  unge  Pige?  L.  Bentzon  siger  da: 
»Hvorfor  er  den  rejste  Sædelighedsdiskussion  saa  barnagtig?  Til 
den  ene  Side  har  man  Kjønsdriftens  Tilfredsstillelse  rent  legemlig, 
med  Udelukkelse  af  al  Aand,  som  ved  Forholdet  mellem  Hingst 
og  Hoppe;  paa  den  anden  Side  har  man  Forholdet  mellem  Mand 
og  Kvinde  som  de  store  Digtere  har  skildret  det,  eller  stræbt  at 
skildre  det,  med  sin  Rigdom  af  Hengivenhed,  Selvopofrelse  og  aande- 
lig Yexelvirkning,  og  hvor  Kjønsdriftens  Tilfredsstillelse  hører  med 
som  Supplement,  for  at  hele  Forholdet  kan  naae  sin  fulde  Skjøn- 
hed.  Ved  det  første  af  disse  Yderpunkter  staar  man  for  lavt  til  at 
kunne  anvende  et  Sædelighedskrav,  ved  det  andet  er  man  naaet  for 
højt  til  at  have  Brug  for  det.  Men  i den  lange  Skala  mellem  begge 
er  der  Brug  for  det.  Vil  man  nu  skjønne  fint  over  det  enkelte 
konkrete  Forholds  Beskaffenhed,  gjælder  det  om  med  Færdighed, 
anskuende,  at  kunne  bevæge  sig  prøvende  frem  og  tilbage  mellem 
hine  to  Punkter  gjennem  hele  Rækken  af  konkrete  Livsforhold, 
saaledes  som  de  maa  rangeres  paa  denne  Linie  efter  deres  Be- 
skaffenhed, indtil  man  finder  det  givne  Forholds  Plads,  ligesom 

Den  psykologiske  Formel 24)  for  den  rette  Fremgangsmaade, 
naar  det  gælder  noget  vigtigt  i Bedømmelse  eller  ydre  Hand- 
len, maa  da  efter  det  udviklede  blive  denne:  En  Samvirken 
i uopløselig  („kern isk“ 25)  Forbind  els e af  alle26)  Sjæ- 
lens Kræfter,  de  ubevidste  saavel  som  de  bevidste. 
Det  afgørende  for  den  sidste  fine  Tilpasning  er 
Skønnet  (eller  Takten);  men  det  bevidste  Ræsonne- 
ment, om  muligt  i den  logiske  Doms  Form,  og  den 
bevidsteOverv  ej  elseer  fo  rberedendeogv  ej  ledende. 

IV. 

BESLÆGTEDE  BEGREBER,  SÆRLIG  FØLELSE. 


Allerede  fordi  det  ubevidste  er  det  afgørende  for  Skøn- 
net, men  ogsaa  af  andre  Grunde  som  skal  blive  omtalte, 
har  man  i videnskabelige  Arbejder  sjælden  taget  Skønsbe- 


Gehøret  lader  En  finde  den  givne  Tones  Plads  paa  Instrumentet.  I 
hin  Diskussion  tales  der  nu  om  Sædelighedskrav  uden  Spor  af 
Angivelse  om,  hvor  de  Livsforhold  man  har  for  Øje,  ligge  i Forhold 
til  hine  Yderpunkter,  om  de  ligge  midt  imellem,  hvor  de  positiveste 
Krav  kunne  gjøres  gjældende,  eller  om  de,  ved  at  nærme  sig  Yder- 
punkterne, mere  eller  mindre  unddrage  sig  Kravene«. 

24)  I sin  Nekrolog  i Illustr.  Tid.  1893  Nr.  51  over  Landinspektør  L. 
Bentzon  har  A.  B.  Drachmann  (jfr.  dennes  »Udvalgte  Afhandlinger« 
S.  204)  sagt:  »B.  ansaa  det  fri  af  ingen  fastslaaet  Methode  hemmede 
»kunstneriske«  Skøn,  hvorved  det  rette  gribes  umiddelbart  under 
Samvirken  af  alle  sjælelige  Faktorer,  for  den  højeste  menneske- 
lige Evne,  hvorpaa  i sidste  Instans  alt  Fremskridt  paa  alle  Om- 
raader  (ogsaa  det  strengt  videnskabelige)  beroede;  og  han  paastod, 
at  denne  Evne  ikke  er  en  mirakuløs  Naadegave  for  enkelte  udvalgte, 
men  er  til  Stede  hos  alle  og  baade  kan  og  skal  udvikles  ved  egen 
og  andres  Opdragelse«. 

25)  Høffding  bruger  (se  særlig  hans  Psykologi  6.  Udg.  1911,  S.  216) 
dette  Udtryk  om  en  Sammensmeltning  af  flere  Forestillinger  til  en 
ny  Forestilling  der  har  andre  Egenskaber  end  de  enkelte  Led.  Han 
nævner  eksempelvis  Forestilling  om  Afstand  og  iøvrigt  enhver 
»Helhedsopfattelse«,  der  efter  det  »diskursive«  Arbejde,  hvorved 
Enkelthederne  gennemgaas,  bliver  Genstand  for  en  »umiddelbar 
Anskuelse«,  en  »intuitiv  Viden«.  Se  ogsaa  S.  102  om  »Indøvelsens 
Betydning«,  og  maaske  ogsaa  S.  105  om  »Følelsens  stille  Vækst«. 

26)  Det  undersøges  nedenfor,  til  hvilken  Grad  det  følelsesmæssige 
spiller  en  Rolle  for  Skønsdommen  ved  Siden  af  det,  bevidste  og 
ubevidste,  intellektuelle. 

grebet,  og  navnlig  dets  Betydning  for  det  praktiske  Hand- 
leliv,  op  til  en  virkelig  Behandling27).  Det  er  derfor  ikke 
underligt,  at  det  skildrede  Sammenspil  mellem  Skøn  og 
Ræsonnement  heller  ikke  er  behandlet  videnskabelig  ind- 
gaaende  eller  der  er  uddannet  en  Sprogbrug  for  dette 
Forhold.  For  Kortheds  Skyld  bruges  i det  følgende  Ordet 
„Skønsdom44  ofte  om  en  Dom,  hvor  Skønnet  spiller  en  betyd- 
ningsfuld Rolle  overfor  det  individuelle  i Afgørelsen,  selvom 
ogsaa  det  bevidste  Ræsonnement  er  taget  til  Hjælp. 

Da  Skønnet  hører  til  det  ubevidste  Sjæleliv,  er  det  ogsaa 
naturligt,  at  den  almindelige  Sprogbrug  her  hverken  er  fast 
eller  klar.  Man  bruger  saaledes  Fremmedord  som  „judicium“, 
„jugere44,  jfr.  det  tyske  „ErmessenL  Man  taler  om  „Takt“ 
ved  Siden  af  „Skøn“  som  tilnærmelsesvisenstydige.  Maaske 
betegner  „Skøn44  nærmest  det  at  vurd  er e Virkeligheden  rig- 
tig ved  umiddelbar  Opfattelse,  „Takt44  derimod  at  handle 
rigtig  ud  fra  en  saadan  Opfattelse.  Naar  „Skøn44  dog  i denne 
Undersøgelse  bruges  ogsaa  om  det  som  „Takt44  saaledes  skulde 
udtrykke,  er  det  dels  fordi  denne  Sondring  normalt  ingen 
Interesse  har,  dels  fordi  „Takt44  i almindelig  Sprogbrug  er  et 
vel  snævert  Begreb  og  nærmest  betegner  Evnen  til  at  handle  rig- 
tig i Forhold  af  mere  underordnet  Betydning,  navnlig  selska- 
belige, ligesom  det  „at  holde  Takt44  peger  i Retning  af  en  Re- 
gelmæssighed som  ikke  bør  betones.  „Skøn“  har  derimod  den 
Fordel  rent  sproglig  at  være  saa  omfattende,  at  det  betegner 
blot  det  at  forstaa  rigtig;  det  bliver  da  en  sproglig  naturlig 
Skærpen  af  Udtrykket:  at  forstaa  umiddelbart  og  omfattende. 

Det  daglige  Liv  udtrykker  ofte  Skønnet  ved  det  almin- 
deligere Ord  Følelse,  jfr.  „Taktfølelse44  28)  og  især  „Retsfølelse44. 
Og  videnskabelig  har  man  ogsaa  hævdet,  at  Skønnet  er  en 
„Sandhedsfølelse44  29),  en  Lystfølelse  ved  ens  Erkendelses 


27)  Derimod  har  dette  Forhold  staaet  klart  for  det  praktiske  Livs 
Mænd,  som  enten  har  skrevet  derom  eller  med  hvem  jeg  har  sam- 
talet derom;  og  i deres  Virksomhed  har  Handlelivets  Mænd  altid 
levet  ud  fra  en  praktisk  Erkendelse  deraf. 

28)  Ihering  taler  i sin  »Der  Zweck  im  Recht«  II  Bd.  S.  56  om  »der  ju- 
ristische  Takt«  som  et  fra  »das  Rechtsgeftihl«  forskelligt  Begreb. 

29)  Se  Citatet  ovenfor  S.  34  af  Alfred  Lehmann. 

Overensstemmelse  med  Virkeligheden.  Men  heri  ligger  der 
Mulighed  for  en  fundamental  Miskendelse,  en  Sammenblan- 
ding af  to  Ting,  som  bør  holdes  vel  ude  fra  hinanden,  netop 
fordi  Ordet  Følelse  i overført  sjælelig  Forstand  kan  bruges 
om  det  at  skønne,  samtidig  med  at  det  nærmest  betegner 
Sindsbevægelsen,  Følelsestonen  af  Lyst  eller  Ulyst.  Dette  beror 
vistnok  paa,  at  begge  Dele  i vort  Sprog  er  overførte  Betydninger 
af  samme  Slags  legemlig  Følelse,  nemlig  Hud  (og  Muskel)- 
Følelsen.  Til  den  ene  Side  kommer  Hudens  Følelse  af  beha- 
gelig eller  ubehagelig  Berøring  til  at  betegne  al  anden  Følelse 
af  Lyst  eller  Ulyst.  Til  den  anden  Side  betegner  Følelse,  det 
„at  føle  paa  noget“,  en  Brug  af  Hud-  og  Muskelfølelsen  til 
Bedømmelse  af  Omverdenen,  saavidt  man  kan  „tage  og  føle 
paa  den“.  Med  de  øvede  Hænder  føler  man  sig  til  en  Tings 
Art  eller  Tilstand.  Man  førsøger  at  forholde  sig  nevtralt  til 
de  svage  ledsagende  Følelsestoner  af  Behag  eller  Ubehag  og 
søger  Belæring  om  den  objektive  Virkelighed,  f.  Eks.  ved  at 
veje  i Haanden  eller  føle  sig  for.  Man  bruger  sin  Følesans, 
som  en  Snegl  sine  Følehorn,  og  tilstræber  f.  Eks.  ikke  at  faa 
en  erotisk  Følelse  tilfredsstillet  ved  Befølingen. 

Naar  man  taler  om,  at  der  drives  Følelsespolitik,  tages 
Følelse  lig  Sindsbevægelse,  idet  Personen  lader  personlig  Sym- 
pati, Had  eller  Ærgærrighed  raade  for  sine  Handlinger;  men 
dette  gælder  ikke,  naar  man  siger  at  en  Gesandt  „føler  sig 
for“  hos  en  fremmed  Begering,  I første  Fald  fører  Følelsen  let 
til,  at  Overvejelse  og  Bæsonnement  skydes  til  Side;  i sidste 
Fald,  hvor  Gesandten  bruger  sit  Skøn,  vil  han  ogsaa  arbejde 
med  sine  øvrige  aandelige  Evner. 

Forskellen  mellem  Følelse  lig  Sindsbevægelse  og  lig  Skøn 
er  saaledes  dybtgaaende.  I det  hævdvundne  psykologiske 
Skema:  Forestilling,  Følelse  og  Vilje,  har  Skønnet  netop  ikke 
Plads  under  Følelsen.  Det  er  nærmest  beslægtet  med  Fore- 
stillingen, fordi  det  ligesom  denne  søger  at  fatte  Virkeligheden 
objektivt  rigtig;  det  nærmer  sig  Viljen  ved  at  være  det  Ud- 
slag af  hele  Sjælelivets  intellektuelle  Virksomhed,  der  lægger 
Grunden  til  Beslutningen  om  en  given  Handling. 

Men  alligevel  er  der  et  Slægtskab  mellem  Skøn  og  Fø- 


40 


lelse,  som  vel  maa  paaagtes.  Ikke  blot  er  de  begge  Udslag  af 
det  ubevidste  og  uvilkaarlige  Sjæleliv,  saaledes  at  det  ofte  er 
svært  at  sige,  hvilken  af  dem  det  er  der  dikterer  en  given 
Handling;  men  de  kan  ogsaa  samvirke  og  delvis  flyde  sammen. 

Tager  vi  Følelser  paa  de  mere  legemlige  Omraader, 
f.  Eks.  Organfølelser  af  Sult,  Tørst,  Mæthed  eller  Kønsdrift, 
Følelser  af  Kulde  eller  Varme  o.  s.  v.,  synes  jo  disse  Følelser 
at  være  givet  Mennesket  ligesom  en  Paaminder  om,  hvad  der 
er  ham  gavnligt  eller  skadeligt.  Og  er  det  et  sundt  og  har- 
monisk udviklet  Menneske,  har  han  i dette  at  følge  den  rent 
elementære  Lyst  og  at  søge  Ulysten  undgaaet  eller  ophævet,  et 
Slags  Skøn  over  hvad  der  er  gavnligt  eller  skadeligt  for  hans 
Legeme. 

Men  ligesom  han  gennem  denne  Følelse  mere  drives 
til  at  handle,  og  mindre  belæres  om,  hvilke  Veje  han 
skal  gaa  for  at  tilfredsstille  sin  Trang  — Veje  som  et  almin- 
deligt Skøn  over  den  Virkelighed  der  omgiver  ham  sna- 
rere anviser  ham  — , saaledes  vil  man  finde,  at  Følelsen  som 
Sindsbevægelse  er  lidet  vejledende,  hvor  det  gælder  Indivi- 
dets Virksomhed  udadtil,  og  især  hans  Forretninger  i 
videste  Forstand.  Ved  dette  sidste  forstaas  alt  Arbejde  i 
Samfundet,  f.  Eks.  som  Videnskabsmand,  som  Handlende, 
Haandværker  eller  Kunstner,  al  Virksomhed  for  frivillige 
Sammenslutninger,  saasom  velgørende  Foreninger,  og  endelig 
al  offentlig  Tjeneste  for  Stat  eller  Kommune. 

I saadanne  Forhold  vil  oftest  Følelsen  af  Lyst  eller 
Ulyst  blive  næsten  helt  uden  Betydning  for  Handlingens 
reale  Indhold,  og  Følelsen  vil  desuden  ofte  afbleges  til 
noget  ganske  „graat“  og  neutralt.  Den  Dommer  eller  ad- 
ministrative Embedsmand  f.  Eks.,  som  Dag  ud  og  Dag  ind 
afgør  Sagerne  saa  godt  han  formaar,  han  kan  vel,  hvis  hans 
Lyst  til  Arbejdet  ikke  er  stærkere  end  en  personlig  Lyst 
f.  Eks.  til  at  holde  Ferie,  have  Brug  for  en  Pligtfølelse  der 
binder  ham  til  Arbejdet,  idet  han  ellers  plages  af  den  onde 
Samvittigheds  mægtige  Ulystfølelse.  Men  hvad  enten  hans 
Arbejdslyst  er  for  lille  eller  er  stor  nok,  vil  hans  Afgørelsers 

mange  vanskelige  Spørgsmaal,  i de  Tilfælde  hvor  hans  Ræ- 
sonnement og  de  Regler  han  følger  ikke  vejleder  ham  til- 
strækkelig, blive  besvarede  ikke  efter  hans  personlige  Følel- 
ser, hans  Vurdering  udfra  hans  egne  Interesser,  men  ved  hans 
skolede  samfundsmæssige  Skøn,  hans  Vurdering  efter  uper- 
sonlige objektive  Kriterier  og  Hensyn. 

Paa  alle  saadanne  Omraader  maa  den  Handlende  ofte, 
hvor  Følelsen  og  Skønnet  drager  i forskellige  Retninger,  ar- 
bejde paa  at  det  sidste  sejrer.  Men  paa  den  anden  Side  er 
Følelserne  ingenlunde  gennemgaaende  en  saadan  Fare  for  det 
rolige  og  upartiske  Skøn;  de  kan  ogsaa  støtte  det.  De  kan 
give  Handlekraft,  idet  „Lysten  driver  Værket44.  Sindsbe- 
vægelserne (Affekterne)  kan  ogsaa  paa  de  forretningsmæssige 
og  sjælelige  Omraader,  i Analogi  med  de  legemlige  Drifter 
og  Følelser,  blive  en  værdifuld  Vejleder  i rigtig  Retning.  In- 
dignation eller  Medfølelse  har  ikke  alene  ofte  stor  Kraft  til 
at  drive  Individet  til  at  handle,  men  de  vejleder  det  ogsaa 
ofte  rigtig  med  Hensyn  til  Handlingens  Indhold,  dens  Retning 
og  Styrke ; de  smelter  ofte  sammen  med  det  energiske  umid- 
delbare Skøn  over,  om  og  hvorledes  der  nu  bør  gribes  ind. 
Det  Menneske,  som  en  lykkelig  Natur  eller  stærk  Selvbear- 
bejdelse har  givet  Harmoni  i sin  Udvikling,  kan  stole  paa 
sin  Følelse,  han  tør  til  en  ikke  ringe  Grad  give  sig  sin  Sinds- 
bevægelse i Vold;  men  Massernes  opagiterede  Følelser  er  med 
Rette  frygtede. 

Man  har  kaldt 30)  Skønnet  for  en  Anskuen,  en  Intuition,  der 
skulde  være  „Endemaalet  for  alt  diskursivt  Tankearbejde44,  „det 
Punkt  hvor  Videnskab  gaar  over  i Kunst44.  Dette  er  rigtigt; 
Ordet  „Anskuen44  betegner  netop  en  „Sammenfatten  af  alle 
Sjælens  Kræfter44.  Kun  maa  man  ikke  tænke  paa  Anskuen 
som  en  „Livsanskuelse44,  en  tilosofisk,  poetisk  eller  religiøs 
Totalopfattelse  af  Tilværelsen.  Skønnet  er  vel  en  lignende 
samlende  eller  koordinerende  Virksomhed  (Sammenskuen, 
Synopsis),  jfr.  den  Synthese  som  Kant  ansaa  for  Menneskets 
Grundejendommelighed  i al  Sansning  og  Erfaring.  Men  Skøn- 


30)  Se  ovenfor  S.  37  Note  25. 

net  betegner,  i Modsætning  til  hin  Totalanskuelse,  netop  sær- 
lig dette  — gennem  Øvelsen  — at  beherske  den  enkelte  Be- 
dømmelses- eller  Handlingsopgave  i dens  Særegenhed.31)  Det 
er  ikke  en  verdensfjern  Filosofs  „Skuen“,  det  er  den  øvede 
og  erfarne  Praktikers  hurtige  Greb  og  Afgørelse.  Den  skøn- 
nende udnytter  Ræsonnementet,  og  stiller  sig  ikke  i nogen- 
somhelst Modsætning  til  dette,  men  derimod  vel  til  det,  ene 
at  ville  bygge  paa  Ræsonnement,  paa  Regel  og  Logik,  altsaa 
til  Principrytteriet. 

Skønnet  er  dernæst  noget  dagligdags,  det  ligger  i Midten, 
imellem  til  den  ene  Side  Vanen,  som  klarer  de  rent  sig  genta- 
gende Situationer,  og  til  den  anden  Side  den  geniale  Intuition32), 
Indskydelsen,  som  finder  paa  noget  helt  nyt  og  værdifuldt 
— en  Opdagelse  eller  Opfindelse,  ganske  vist  normalt  paa 
Grundlag  af  en  Forening  af  metodisk  Arbejde  og  Geni.  Skøn- 
net griber  Livets  daglige  vigtige  Opgaver,  som  normalt  er  en 
Blanding  af  gammelt  og  nyt,  og  hvor  Nyhederne  oftest  kun 
ligger  i kendte  Elementers  varierede  Blandingsforhold. 

Ved  sit  intime  Samarbejde  med  Ræsonnementet,  og  ved 
at  det  bygger  væsentlig  paa  vedkommende  Individs  egen  Øvelse, 
kommer  Skønnet  til  at  blive  et  andet  og  mere  omfattende 
Begreb  end  Instinktet.  Ved  dette  bør  man  vistnok  særlig 
tænke  paa  en  gennem  Generationers  Liv  og  Arbejde  dybt 
indarbejdet  Maade,  hvorpaa  man  stiller  sig  til  ensartet  gen- 
kommende Opgaver,  hvor  Ræsonnement  ikke  kommer  med, 
og  hvor  den  nøje  individuelle  Tilpasning  ligesom  svigter; 
medens  omvendt  Instinktet  svækkes,  naar  Ræsonnementet 
overfor  Menneskelivets  varierede  Opgaver  kommer  til  at 
spille  sin  store  Rolle,  saaledes  at  Løsningen  nu  sker  ved  An- 
vendelse af  alle  Evner  i Samvirken.33) 

31)  J.  L.  Heiberg  omtaler  i sin  Afhandling  om  Græsk  Kultur  i »Verdens- 
kulturen« (2.  Bind  1903 — 06,  S.  262),  hvorledes  Platon  fremhæver  »den 
sande  Erkendelse,  den  intuitive  Skuen,  som  Logik  og  Dialektik 
kun  kan  forberede«.  Men  ved  denne  Skuen  opfattes  Ideerne,  det 
almene,  ikke  det  individuelle. 

32)  Se  S.  29  Note  17. 

33)  Alfred  Lehmann  siger  i Salmonsens  Leksikon  under  Artiklen 
Instinkt:  »I.  er  Drift  til  paa  given  ydre  Foranledning  at  udføre 
mere  eller  mindre  komplicerede,  hensigtsmæssige  Bevægelser, 
hvis  Maal  Individet  — i det  mindste  første  Gang  — ikke  kender, 
men  hvortil  det  besidder  medfødte  Anlæg«. 

V. 

MISTILLID  TIL  SKØNNET. 


Det  er  omtalt,  S.  37—38,  at  Teorien 34)  har  udvist  en  vis  For- 
sømmelighed overfor  Begrebet  Skøn,  til  Trods  for  dets  cen- 
trale Betydning.  Men  ogsaa  en  vis  praktisk  Miskendelse  heraf 
træffer  man  ofte.  Ganske  vist  er  Oppositionen  nærmest  rettet 
imod  den  friere  Skønnen,  idet  derimod  umiddelbare  Iagt- 
tagelser, der  dog  alle  rummer  Skøn,  uden  videre  lægges  til 
Grund  for  mange  Argumentationer.  Men  praktisk  vigtige  Af- 
gørelser ved  Skøn  ser  man  noget  skævt  til,  fordi  alt  Skøn  er 
ubegrundet,  og  fordi  det  kun  kan  give  det  omtrentlig  rig- 
tige, kun  er  Evnen  til  med  den  Tilnærmelse,  som  efter  Om- 
stændighederne er  fornøden  og  opnaaelig,  at  vurdere  fore- 
liggende Forhold  og  handle  under  dem.  Man  har  villet  efter- 
ligne de  Metoder,  som  anvendes  hvor  Tællen  og  Maalen  er 
mulig  eller  eksakte  Instrumenter  er  anvendelige,  paa  Livets 


4)  I vore  Filosofters  Skrifter  findes  kun  lidt  om  »Skøn«;  der  tales 
om  »Instinkter  og  Drifter«,  om  »Tanker  og  Følelser«.  Begrebets 
rent  praktiske  Værdi  fremhæver  dog  A.  S.  Ørsted  stærkt.  I Eunomia 
I S.  137  siger  han:  »I  Særdeleshed  maa  vi  søge  at  skjærpe  vort 
aandelige  Øjemaal,  at  udvikle  vor  Takt  for  Opfatningen  af  de  virke- 
lige Forhold«.  ...  og  S.  37:  »i  den  moralske  Verden.  . . . almindelige 
Grundsætninger  ikke  ere  tilstrækkelige. . . . naar  man  ikke  ved 
Anvendelsen  understyttes  af  en  rigtig  praktisk  Takt».  Goos  omtaler 
i sin  Bog  om  A.  S.  Ørsteds  Retsfilosofi,  1904,  S.  433,  hvorledes  Ørsted 
priser  Englændernes  Sans  for  Livets  krydsende  Principper  og  i den 
Forbindelse  siger:  »Uddannelsen  af  den  sædelige  og  retlige  Takt  hos 
Folket,  dets  Herskere  og  Dommere,  er  endnu  vigtigere  end  Rets- 
filosofiens Fremskridt.  Kun  naar  denne  faar  Liv  fra  hin  Takt  og 
vinder  Indflydelse  ved  den,  undgaar  den  at  blive  en  død  Abstrak- 
tion, som  ikke  passer  for  Livet«.  G.  Ussing  siger  S.  106 — 107  i sin 
Bog  om  A.  S.  Ørsted  som  Retslærd,  1884,  at  0.  forstod  at  »sætte  Livs- 
forholdenes uudtømmelige  Kasuistik  i Stedet  for  Lovgivningens 
abstrakte  Almensætninger,  Mangfoldigheden  i Stedet  for  Systemet«. 
Ussing  føjer  til:  »Realismen  kan  ikke  nøje  sig  med  formel  Tænk- 
ning, den  kræver  denne  juridiske  Takt  i Bedømmelsen  af  det 
enkelte  Tilfælde,  dette  praktiske  Blik,  for  hvilket  intet,  der  er  af 
Betydning  for  det  retlige  Formaal,  er  ude  af  Sigte.  Realistisk 
Jurisprudens  er  ikke  blot  en  Videnskab,  den  er  en  Kunst«. 

vanskeligste  og  vigtigste  Forhold.  Man  anbefaler  nemlig  her 
en  Vurderen  og  Handlen  efter  en  mere  mekanisk  Beregning 
eller  ved  (Forsøg  paa)  en  rent  logisk  Slutning  fra  visse  forud 
sanktionerede  Principper.  Den  Anskuelse  er  vel  rigtig,  at 
ligesom  „de  fra  Fædrene  nedarvede  Leveregler “ rummer 
lange  Tiders  værdifulde  Iagttagelser,  hvorfor  den  Enkelte  vel 
skal  se  sig  for,  førend  han  handler  imod  dem,  saaledes  bør 
den  Enkelte  anvende  Iagttagelse  og  Eftertanke  paa  at  forme 
sig  gode  Handleprincipper;  men  heraf  vil  nogen  slutte,  at 
man  ogsaa  senere  bør  følge  disse  helt  ud  og  ikke  lade  Hen- 
synene til  Øjeblikkenes  særegne  Tarv  vinde  Raaderum  paa 
Bekostning  af  Princippets  logiske  Konsekvenser. 

Saadanne  Principmennesker  (eller  Principryttere)  respek- 
terer Livet  imidlertid  ikke.  I deres  daglige  Vaner  kaldes  de 
Pedanter.  Som  Lærere  skærer  de  Eleverne  for  meget  over 
een  Kam.  Som  Haandværkere  klynger  de  sig  for  slavisk  til 
det  nedarvede  og  tillærte.  I alle  praktiske  Forhold  kommer 
de,  hvis  de  gør  Alvor  af  at  gennemføre  deres  Principper,  til 
en  kluntet  Livsførelse ! Maneren  kan  maaske  belyses  ved  en 
Sammenligning  mellem  gammelt  dansk  Landbrug,  hvor  man 
hos  vore  Bønder,  under  stædig  Klamren  sig  til  det  nedarvede, 
holdt  paa  saa  uhensigtsmæssige  Ting  som  Trevangsbruget  og 
paa  upraktiske  Bedskaber  som  Segl  i Stedet  for  Le  — og 
saa  Nutidens  Landbrug,  hvor  der  ved  en  Samvirken  mellem 
Videnskaben  i Agerbrugskunstens  Tjeneste  og  vore  Land- 
brugeres gode  Uddannelse  baade  i teoretisk  og  praktisk  Hen- 
seende, er  opstaaet  en  beundringsværdig  Evne  til  at  følge 
med  i Udviklingen.  Dette  gælder  allerede  selve  Jordens  Be- 
handling; men  det  kommer  ejendommeligst  frem  i en  smidig 
Indretten  sig  efter  Verdenskonjunkturernes  hurtige  Skiften 
(Hovedvægten  lagt  afvekslende  paa  Korn,  Smør,  Svin,  slagtet 
Kvæg,  Sukker,  Æg,  Frøavl  osv.). 

En  af  Grundene  til  Principrytteriet  synes  at  være  en 
Forseen  sig  paa,  at  ligesom  den  eksakte  Beregning  og  den 
logiske  Slutning  er  fuldtud  sikkre  som  saadanne,  saaledes 
gælder  dette  en  mekanisk  Anvendelse  af  de  een  Gang  godkendte 
Principper.  Thi  hvad  hjælper  det,  at  man  gaar  eksakt  frem, 

naar  Forudsætningerne  for  den  praktiske  Afgørelse  er  utal- 
lige, og  naar  de  kun  kan  erkendes  ineksakt,  og  Kompromis’et 
imellem  dem  kun  kan  afgøres  ved  Skøn. 

Det  synes,  som  om  mange  hylder  en  Overvurdering  af 
det  bevidste  (logiske)  Tankearbejdes  Betydning  paa  Bekost- 
ning af  Skønnets.  Det  er  jo  nok  rigtigt,  at  det  bevidste  Over- 
læg, ligesom  den  logiske  Argumentation  hvormed  man  kan 
overbevise  andre,  synes  at  være  den  mest  særegne  Evne  hos  det 
voksne  Menneske  fremfor  Barnet  og  Dyret;  fremdeles  er  det 
vel  den  Evne,  som  sidst  er  kommet  til  fuld  Udvikling  i Men- 
neskeheden. Men  heraf  følger  ingenlunde,  at  det  er  den  høj- 
este Form  for  de  vigtige  praktiske  Afgørelser.  Tværtimod 
viser  al  Iagttagelse  af  Øvelsen  — paa  legemlige  som  paa 
aandelige  Omraader  — , at  bevidst  Ræsonnement  og  logisk 
Principdeduktion  er  et  Mellemtrin  mellem  de  dunkiere 
Drifter  og  Instinkter  og  saa  Skønnet  o : det  ubevidste  Tanke- 
arbejde, der  — ganske  vist  i Samvirken  med  bevidst  Over- 
vejelse og  Ræsonnement  — bliver  det  højeste  og  afgørende. 

Ogsaa  Videnskabens  særegne  Arbejdsvilkaar  maa  friste 
dens  Dyrkere  til  for  høj  en  Vurdering  af  Principperne  og  Lo- 
giken  som  ledende  for  menneskelig  Handlen  i alle  Livets  vig- 
tige Forhold.  Da  Videnskaben  i første  Linje  maa  opbygge 
Almensætninger  og  begrunde  dem,  har  den  som  Hovedopgave 
noget,  hvortil  den  rene  Skønsdom  ikke  forslaar.  Og  da  Viden- 
skaben i meget  har  maattet  bygge  paa  det  praktiske  Livs 
direkte  Iagttagelser,  er  dens  Dyrkere  ofte  ikke  tilstrækkelig 
blevet  opmærksomme  paa,  til  hvilken  Grad  disse  Iagttagelser 
grundes  paa  Skøn.  Dette  Forhold  maa  dog  bedre  sig,  efter- 
haanden  som  Videnskaben  bliver  mere  experimental  og  stræk- 
ker sine  Experimenter  ud  i det  praktiske  Handlingslivs  saa  sam- 
mensatte Forhold.  Endnu  lider  Videnskaben  under,  at  Viden- 
skabsmændene  ikke  har  vundet  tilstrækkeligt  Blik  for,  hvilke 
særlige  Evner  der  er  de  vigtigste  for  at  kunne  optræde  rig- 
tig i det  store  Handlingsliv:  i Samfundets  Administration,  i 
al  Slags  praktisk  Forretning,  men  ogsaa  i Kunsten.  Endelig 
maa  det  erindres,  at  ligesom  de  videnskabelige  Fremstillinger 
maa  begrunde  deres  Resultater,  gælder  dette  mange  prak- 

tiske  Forhold,  derunder  dem  paa  Rettens  Omraade;  men 
Skønnet  som  saadant  begrunder  ikke  sin  Løsning. 

Den  Mistillid  man  af  de  anførte  Grunde  har  næret  til 
Skønnet,  har  ført  til  at  kalde  det  en  vilkaarlig  Afgørelse 
og  til  i denne  Betegnelse  at  indlægge  det  nedsættende:  „efter 
Forgodtbefindende44,  „ikke  tagende  de  rette  objektive  Hensyn44 
eller  lignende.  Men  man  overser  herved,  at  Skønnet  netop 
er  uvilkaarligt,  just  fordi  det  udspringer  af  det  ubevidste 
Sjæleliv,  og  navnlig  ogsaa  fordi  den  dømmende  her,  haar  hans 
Skøn  er  ærligt,  er  bundet  af  hele  sin  Personlighed,  af  at 
alle  hans  Sjælsevner  har  samvirket. 

De  fremhævede  Indvendinger  mod  Skønnet  maa  da  ef- 
ter det  udviklede  forkastes.  I Praksis  forstaar  man,  at  Skøn- 
net er  den  fineste  Frugt  af  Handlelivets  Udvikling,  og  at 
Principperne  kun  bør  være  vejledende,  at  de  „er  til  for  at 
brydes44.  Og  hvad  enten  dette  Brud  er  bevidst,  eller  foregaar 
ubevidst  paa  Trods  af  hvad  man  baade  tror  og  paastaar  at 
gøre,  staar  man  ved  den  samme  Grundopfattelse:  den 
Øvelse  og  Teknik,  som  hver  enkelt  paa  sit  særlige 
Omraade,  og  vi  alle  overfor  de  rent  dagligdags 
Opgaver,  harfaaet  udviklettil  fuld  Færdighed  eller 
endog  Mesterskab,  og  som  skyldes  saavel  ned- 
arvede Anlæg  og  Belæring  fra  For-  og  Samtid  som 
enhver  s eget  Liv  og  Arbejde:  den  rummer  langt 
flere  og  finere  Hensyn  til  Livets  Krav,  end  deReg- 
ler  og  Teorier  man  har  kunnet  udforme  i Ord.  Kun- 
stener paa  alle  Livets  praktiske  Omraade r langt 
forud  for  Teorien! 

At  Skønnet  skal  udvikles,  er  efter  det  fremhævede  klart; 
men  ganske  vist  har  alle  Slags  Læremestre  ofte  forsømt  at 
sætte  bevidst35)  Arbejde  ind  herpaa.  Da  Skønnet  i det  virke- 

35)  I sit  ovenomtalte  Brev  skriver  L.  Bentzon  herom:  ».  . . . synes  det 
mig  et  vigtigt  Resultat  at  fremhæve,  i hvilken  Grad  man  forsynder 
sig  ved  aldrig  at  lægge  Hovedvægten  paa  at  udvikle  Menneskenes 
Evne  til  at  skjønne.  Man  forsyner  med  Vaaben,  det  ene  spidsere 
og  skarpere  end  det  andet,  men  Øje  og  Muskler  udvikles  ikke, 
Færdighed  i Yaabnenes  Brug  erhverves  ikke,  og  Diskussionen  er 
som  de  kraftløse,  kejtede  og  ubehjælpelige  Hug  og  Stik,  der  præ- 
steres af  et  Par  Uøvede,  der  faar  maaske  de  dejligste  Kaarder 
ihænde«. 

lige  Liv  ikke  kan  bruges,  ikke  kan  gaa  paa  egen  Haand, 
hvor  en  tilstrækkelig  Øvelse  ikke  er  erhvervet,  bør  det  før 
den  Tid  væsentlig  kun  bruges  øvelsesmæssig.  Thi  svigter 
Skønnet,  gør  dets  Farer  sig  ofte  overvejende  gældende.  Her 
kan  Løsningen  ofte  blive  i slet  Forstand  vilkaarlig.  Hvor 
Øvelsen  mangler,  bliver  den  individuelle  Tilpasning  saa  usik- 
ker, at  man  kan  komme  til  at  gøre  det  helt  urigtige,  netop 
hvor  man  søger  nøje  og  fin  Tilpasning  gennem  friere  Skøn- 
nen; thi  faktisk  handler  man  „paa  maa  faa“.  Derfor  kandet 
i saadanne  Tilfælde  være  rigtigst  at  følge  en  Regel,  som  blot 
giver  det  jevnt  gode  Gennemsnitsresultat,  saa  vidt  muligt 
„mekanisk*4  eller  konsekvent. 

Saadanne  Regler  kan  imidlertid  ikke  i første  Linje  være 
dannede  af  den  handlende  selv.  Thi  den  uøvede  egner  sig 
selvfølgelig  ikke  hertil,  da  den  største  Øvelse,  den  bedste 
Sambrug  af  Skøn  og  ræsonnementsmæssigt  Overblik,  maa 
findes  hos  den,  som  skal  kunne  formulere  nye  og  brugbare 
almindelige  Handleregler.  De  Regler,  som  den  uøvede  skal 
bruge,  maa  altsaa  være  dannede  af  hans  „Læremestre**,  enten 
de  personlige,  eller  de  „upersonlige**  som  kommer  til 
ham  gennem  Sprogets  Skat,  udtrykt  i Folkemunde  eller  i 
Fremstillinger  af  ren  eller  anvendt  Videnskab,  af  den  Kunst- 
teori der  her  naturlig  kaldes  Pædagogik. 

Stillede  paa  denne  Maade  overfor  Principperne  er  selv- 
følgelig navnlig  Rørnene  og  de  Unge,  som  endnu  skal  op- 
drages og  undervises.  Det  kan  her  ikke  sjælden  være  pæda- 
gogisk rigtigt  at  begynde  udpræget  mekanisk.  Saaledes  lader 
man  det  Rarn,  som  skal  indøve  Rytmen  i Musik,  begynde 
med  slavisk  at  følge  Taktslaget.  Ogsaa  Skolens  logisk- 
mekaniske Regler  for  Anbringelse  af  Skilletegn  har  denne 
Karakter,  idet  først  den  mere  fremskredne  tør  og  bør  øve 
den  vanskelige  Kunst  at  lempe  saadanne  Skilletegnsregler  efter 
Sætningens  Mening,  efter  Tankens  individuelle  Udtryksbehov.36) 

36)  Det  er  vistnok  ikke  hensigtsmæssigt,  naar  man  hos  os  i Love  og  ad- 
ministrative Udfærdigelser  tilstræber  at  sætte  Skilletegn  mellem  og 
kun  mellem  alle  »Sætninger«.  Særlig  Lovteknikken  har  Brug  for  al 
mulig  Tydeliggørelse;  og  enhver  erfaren  ved,  hvor  det  kan  klare 
Meningen  at  tilføje  eller  især  at  udelade  et  Komma  paa  Trods 
af  »Reglerne«. 

Men  ogsaa  for  den  Voksne  er  det  Omraade  meget  stort, 
hvor  man  maa  handle  i Livet  som  mere  eller  mindre  uøvet, 
og  derfor  bør  støtte  sin  Handling  — og  end  mere  sine  blot 
foreløbige  Domme  — ret  væsentlig  paa  andres  Autoritet. 
Kommer  man  udenfor  sit  „Kald*,  sit  særlige  Virksomheds- 
omraade,  eller  staar  man  ikke  i en  af  de  Livssituationer, 
hvor  det,  af  forskellige  Grunde,  er  den  Enkeltes  Pligt  at  søge 
en  individuelt  fintrammende  Afgørelse  under  fuldt  personligt 
Ansvar  — da  lærer  Erfaringen,  at  det  ofte  giver  de  bedste 
Resultater,  noget  mere  „lydig*  at  følge  hvad  hævdvundne 
Regler  eller  andre  Personers  Autoritet  og  Forbillede  anviser 
som  det  rette.  Thi  den  Enkeltes  Liv  er  altfor  kort  til  at  ban 
helt  kan  gennemprøve  „de  herskende  Anskuelser*  om  det 
praktisk  rette.  Selvfølgelig  maa  der  alligevel  skønnes  meget ; 
men  Grundvolden  for  Skønnet  bliver  mere  de  tillærte  Al- 
mensætninger end  det  personlig  gennemlevede.  Hertil  kom- 
mer ogsaa  visse  Tendenser  henimod  det  regelmæssige,  der 
skyldes  Trangen  til,  baade  af  æstetiske  og  praktiske  Grunde, 
at  føre  det  daglige  Liv  mere  ordnetog  simplificeret;  Eksem- 
pler herpaa  findes  i alt  det  som  Mode  eller  Skik  og  Rrug37) 
„foreskriver*  den  Enkelte.  Efter  Menneskenes  forskellige 
Evner,  Temperament  og  Opdragelse  kommer  der  dog  store 
Forskelligheder  i det  Forhold,  hvori  individuel  Tilpasning 
og  mere  regelmæssig  Optræden  gør  sig  gældende,  ganske 
paa  samme  Maade  som  Forholdet  mellem  Brugen  af  det 
friere  Skøn  og  den  ræsonnementsmæssige  Overvejelse  stiller 
sig  saa  forskellig. 

VI. 

DE  ETISKE  HANDLENORMER. 


Hvad  der  er  sagt  om  Skønnets  Værdi  og  Vanskelighed 
gælder  for  Ret  og  Moral  ligesaavel  som  udenfor  dem,  paa 
det  Omraade  som  i det  foregaaende  er  kaldt  „det  rent  prak- 
tiske*. Men  indenfor  Rettens  og  Moralens  Omraader  frem- 

37)  Hvad  man  kalder  »Sæd«,  paa  tysk  »Sitte«,  ikke  derimod  det,  vi 
med  en  Oversættelse  fra  »Sittlichkeit«  kalder  »Sædelighed«,  d.  v.  s. 
Moral. 

kommer  der  desuden  en  særlig  Grund  til  at  nære  Mistillid 
til  det  individuelle  Skøn,  og  i nøje  Tilknytning  hertil  en 
større  Brug  for  Reglen,  for  den  regelmæssige  Løsning. 

Allerede  i selve  de  Ord,  som  betegner  Ret  og  Moral, 
lægger  dette  sidste  sig  etymologisk  for  Dagen.  Ordene  „Ret“, 
„Dom“  og  „Lov“  betyder  alle  det  som  er  gjort  lige  eller  ordnet 
ensartet.  Og  „Moral“,  „Etik“  og  „Sædelighed“  er  Ord  der  alle 
betegner  det  sædvanlige,  det  som  igennem  Tiderne  er  ble- 
vet en  (tvingende)  Skik  og  Brug,  en  „Sæd“,  mellem  et  givet 
Samfunds  Medlemmer. 

Den  nævnte  særlige  Mistillid  beror  ikke  biot  eller  ikke 
saa  meget  paa  Frygten  for  svigtende  Evne  til  at  skønne  rig- 
tig paa  disse  saa  sammensatte  Livsomraader,  som  paa 
Frygten  for  at  den  gode  Vilje  til  at  vælge  det  rette  skal 
mangle.  Thi  overalt  hvor  det  for  den  handlende 
gælder  paa  rette  Maade  at  forsone  en  Konflikt  mel- 
lem hans  egne  og  andres  Interesser,  er  der  særlig 
Fare  f o r,  a t Skønnet  skal  begunstige  lians  egen  Inter- 
esse. Og  denne  Konflikt  er  noget  centralt  ejen- 
dommeligt for  de  Forhold  vi  kalder  de  retlige  og 
de  moralske,  og  for  hvilke  der  i det  følgende  skal  bruges 
Fællesnavnet:  det  etiske,38) 

De  modstridende  Interesser  opstaar  af  to  sam- 
virkende Grunde:  dels  den  at  de  faktiske  menneskelige 
Samlivsforhold  ofte  kan  skabe  Strid  imellem  to  eller  flere 
Menneskers  objektive  Interesser,  dels  det  psykologiske  Grund- 


38)  Nedenfor  skal  Forholdet  mellem  Moral  og  Ret  omtales  noget 
nærmere.  Paa  dette  Sted  betones  det  blot,  at  vort  Sprog,  ligesom 
andre,  slet  intet  Fællesudtryk  kender  for  Moral  og  Ret.  Etik  og 
Moral  betyder  det  samme.  Dog  finder  man  vistnok,  og  navnlig 
i Nutiden,  en  Tilbøjelighed  til  ved  Etik  at  forstaa  noget  mere  om- 
fattende, hele  »Livsf  ørelses  visdommen«.  Medens  Teksten  bruger 
»etisk«  i en  anden  udvidet  Forstand  som  omfattende  det  retlige 
og  det  moralske,  tages  det  sidste  som  noget  forskelligt  fra  Ret  og 
formentlig  i sin  gængse  Betydning.  Men  fordi  Ret  og  Moral  er  for- 
skellige, kan  de  jo  meget  vel  være  beslægtede  Begreber,  f.  Eks. 
ved  at  have  det  samme  Formaal,  idet  de  er  Livets  to  Hovedmidler 
til  at  bekæmpe  Egoismen  og  forsone  Menneskenes  modstridende 
Interesser. 

forhold,  at  Menneskene  gennemgaaende  er  stærkt  selvhæv- 
dende („egoistiske44  som  det  kaldes  med  en  dadlende  Bibe- 
tydning), saaledes  at  de  vurderer  deres  egne  Interesser  for 
højt  i Forhold  til  andres,  og  navnlig  saaledes  at  de,  hvor 
et  Valg  maa  træffes,  oftest  langt  hellere  ofrer  andres  Inter- 
esser for  deres  egne  end  omvendt. 

Overensstemmende  hermed  har  Bestræbelserne  i det 
menneskelige  Samliv  (i  „Samfundet44)  altid  været  rettede  paa 
en  objektiv  rigtig  Udligning  af  Interesserne.  Betingelsen  her- 
for var  først  og  fremmest  den,  at  Menneskene  indsaa  eller 
følte  deres  Fællesinteresser,  at  et  virkeligt  Samliv  attraaedes. 
Dette  lærte39)  Kampen  imod  en  overvældende  Natur  og  ydre 
Fjender  den  lille  naturlig  sammenknyttede  Kreds  af  Nær- 
staaende  (Stammen).  Men  et  saadant  nærmere  Samarbejde  og 
Sammenhold  giver  ogsaa  den  rigeste  Lejlighed  til  Sammen- 
stød mellem  de  Enkeltmedlemmer,  der  er  for  stærkt  selv- 
hævdende, f.  Eks.  ved  et  Jagtudbyttes  Fordeling. 

Det  viser  sig  nu,  at  der  er  visse  Omraader,  hvor  Interesse- 
konflikten alene  har  den  Karakter,  at  det  gælder  at  beskytte 
Individet  mod  andres  Overgreb,  men  hvor  den  Enkelte  iøv- 
rigt  tør  tumle  sig  frit.  Saadanne  Omraader  er  de,  hvor 
Individet  kan  følge  sin  naturlige  Udfoldelsestrang  uden  at 
komme  andre  for  nær.  Dette  gælder  f.  Eks.  om  Leg  og 
andre  Adspredelser,  om  aandelig  Produktion  og  iøvrigt  om 
meget  af  ens  daglige  Livs  Indretning.  Og  særlig  paa  mange  af 
de  ovenfor  omtalte  „rent  praktiske44  Omraader,  hvor  den 
enkelte  kæmper  med  Naturen  og  søger  at  fravriste  den  sine 
Livsfornødenheder,  vil  han,  hvor  hans  Færd  ikke  hindrer 
andres,  kunne  virke  frit  efter  eget  Skøn,  uden  at  hverken 
han  selv  eller  andre  behøver  at  mistænke  hans  personlige 
Selvhævdelses,  hans  Egoismes  Tilskyndelser.  Tværtimod  har 

39)  Jfr.  Høffdings  Omtale  (Filosofiens  Historie,  2.  Udg.  1903 — 04,  1.  Bd. 
S.  51)  af,  hvorledes  H.  Grotius  antog  en  oprindelig  »appetitus  socie- 
tatis«,  der  førte  til  Samfundsliv.  G.  betonede,  »at  denne  Naturtrang 
udvikles  og  klares,  naar  Fællesskabet  med  Andre  ved  Sprogets  Hjælp 
bliver  et  aandeligt  Samkvem,  og  naar  Mennesket  faar  Evne  til  at 
lægge  almindelige  Principper  til  Grund  for  sin  Erkendelse  og  sin 
Handlen,  saa  at  han  behandler  lignende  Tilfælde  paa  lignende  Maade.« 

han  i denne  Løftestangen  for  sine  Evners,  sin  Øvelses  og 
sit  Skøns  rette  Udfoldelse.  Og  netop  derved  bliver  han 
ogsaa  i Stand  til  at  gavne  Samfundet,  direkte  og  indirekte. 

Hvad  der  gælder,  naar  Individet  holder  sig  paa  sit  sær- 
egne Omraade,  gælder  i det  store  og  hele  ogsaa  om  den 
uhyre  Samvirken,  som  kan  foregaa  i Frivillighed  ved  ind- 
byrdes Hjælpsomhed  og  i frivilligt  Ombytte  af  Værdier. 
Ogsaa  i de  sidste  Tilfælde  kan  Samfundet  ofte  — men  ikke 
altid  — nøjes  med  at  skærme  Kontrakten:  lad  enhver  se  sig 
for,  om  han  betinger  sig  Løn  nok  for  hvad  han  yder. 

Men  i overordentlig  mange  Forhold  tiltrænges  der  en 
ydre  Regulering,  fordi  de  stridende  Interesser  kræver  en 
Udligning  ved  fremmed  Hjælp,  og  dér  maa  Egoismens  Til- 
skyndelser mistænkes,  dér  maa  den  eller  de  umiddelbart 
interesseredes  Skøn  trænges  mere  eller  mindre  stærkt  tilbage. 

For  Løsningen  af  disse  Opgaver  vil  der  i de  mest  frem- 
trædende Tilfælde  fordres  en  retlig  Ordning,  der  er  saa- 
ledes  beskaffen  at  Afgørelsen  paatvinges  Individerne  udefra,  af 
Samfundsmagten.  Denne  er  bleven  stadig  mere  bestemt  or- 
ganiseret — en  Folkeforsamling,  „de  ældste“,  en  Regering  i 
moderne  Forstand  — ; og  Ordningen  foregaar  saaledes,  at 
det  rent  individuelt  hensigtsmæssige  kan  blive  tilsidesat  i 
betydelig  Grad,  idet  man  søger  ufravigelig  at  følge  visse 
nedarvede  Regler,  disse  være  nu  skarpere  formuleret  i Lov- 
ord eller  vagere  udtrykt  gennem  Loves  Analogi.  Retssæd- 
vaner eller  Domstolepraksis. 

Paa  denne  Maade  bliver  den  skønsmæssige  Bestemmelse 
af  Enkelttilfældet  i betydelig  Grad  trængt  til  Side,  i første 
Linje  for  Individet  selv  idet  det  tvinges  til  at  lyde  Sam- 
fundsmagtens „Regelsbud“,  men  ogsaa  for  Samfundsmagtens 
Repræsentanter  saaledes  at  Individet  paa  sin  Side  beskyttes 
imod  den  Vilkaarlighed,  den  maaske  i høj  Grad  uhensigts- 
mæssige Behandling  af  ham,  som  kunde  blive  Følgen  hvis 
de  turde  følge  deres  Skøn  frit. 

Retten,  med  dens  haarde  Tvang  og  stærke  Regelmæs- 
sighedstendens,  tør  imidlertid  kun  benyttes  til  at  ordne  de 
mere  elementære  Livsbetingelser,  visse  mere  udvortes  Sider 

af  Livet  der  staar  som  noget  underordnet  overfor  Individernes 
aandelige  og  mere  personlige  Liv.  Men  selv  hvor  vi  kom- 
mer udenfor  denne  Retsordenens  Ramme,  er  der  en  beslæg- 
tet Faktor:  Moralen,  som  lægger  sit  Tryk  paa  Individerne  i 
utallige  Livsforhold,  hvor  der  ogsaa  er  Spørgsmaal  om  Sam- 
menstød mellem  flere  Individers  Interesser.  Der  gives  dog  her 
ingen  saadan  ydre  Række  af  Handlenormer  som  de,  der  i 
Retsordenen  fastslaar  Reglens  Indhold ; der  findes  ingen 
saadan  bestemt  Organisation  af  Tvangens  Udøvere,  thi  disse 
er  i ubestemt  Mængde  de  „Omgivelser14,  hvoraf  Individet  er 
afhængigt  eller  paa  hvis  Dom  det  sætter  Pris  (Forældre, 
Slægtninge,  Lærere,  Foresatte,  Venner  o.  s.  v.) ; og  endelig 
er  Tvangen  ikke  en  mekanisk  Tvangsgennemførelse  eller 
en  tvingende  Straf,  saaledes  som  i Retsordenen,  men  al- 
ene det  Tryk  der  virker  gennem  Misbilligelse  eller  faktisk 
Udelukkelse  fra  forretningsmæssigt  eller  selskabeligt  Sam- 
kvem, et  Tryk  som  iøvrigt  kan  føles  tungt  nok. 

Der  bliver  langt  større  Plads  for  Individets  friere  Skøn 
indenfor  Moralen  end  indenfor  Retten.  Men  alligevel  spiller 
ogsaa  i Moralen,  mere  end  udenfor  dens  Rækkevidde,  det 
regelmæssige  i Rud  og  Gennemførelse  sin  Rolle,  og  Hen- 
synet til  Omgivelsernes  Skøn  virker  stærkt  ind  paa  Individets. 
Thi  ogsaa  her  gælder  det,  at  selv  den  handlende  Person, 
som  gerne  vil  dele  rigtig  imellem  Hensynene,  mellem 
Egoisme  og  Altruisme,  maa  nære  Frygt  for  at  han  skal 
være  for  stærkt  paavirket  af  sin  Egoisme,  en  Frygt  som 
iøvrigt  ogsaa  kan  føre  ham  til  at  handle  for  altrustisk.  Og 
navnlig  vil  derfor  Samfundets  andre  Medlemmer,  hvis  For- 
hold hans  Handling  (eller  „hans  Handlings  Princip54)  kan  berøre, 
og  som  saaledes  er  interesserede  i at  han  handler  rigtig  un- 
der Samlivskonflikterne,  kunne  mistvivle  baade  om  hans 
Evne  og  om  hans  Vilje  til  at  skønne  rigtig.  Saaledes  bliver 
det  paa  det  moralskes  Omraade,  ligesom  paa  det  retliges, 
af  særlig  Retydning  at  der  opstilles  egentlige  Leveregler, 
og  det  synes  vanskeligere  tilladeligt  at  fravige  dem,  end 
hvor  det  ikke  drejer  sig  om  andres  Ve  og  Vel.  Mange  føler 
sig  ikke  generede  af,  at  det  maa  tages  med  i Købet,  at  endog 

meget  betydelige  Ofre  af  individuel  Hensyntagen  følger  af 
Gennemsnitsløsningerne.  Ja  mange  bliver  saa  opfyldte  af 
Lydighedens  eller  Regelmæssigheden  Betydning,  at  „Ofrene14 
ikke  føles  som  medførende  Tab  af  noget  virkelig  værdifuldt. 
Og  derfor  fordømmer  de  den  individuelle  Fravigelse,  blot 
fordi  den  bryder  Reglen.  At  følge  denne  bliver  „kategorisk 
Imperativ44,  ligesaa  vel  som  selve  det  at  skulle  gaa  ud  paa  at 
handle  (skønne)  moralsk. 

Det  vil  være  naturligst  i det  følgende  først  at  omtale  den 
klareste  og  ejendommeligste  Handlenorm:  Retsordenen,  og 
saa  at  forsøge  derudfra  at  kaste  noget  Lys  over  det  saa  om- 
tvistelige Begreb:  det  moralske.  Men  begge  Undersøgelser 
har  forøvrigt  samme  Hovedformaal:  at  belyse  Forholdet  mel- 
lem Skønnet  og  Reglen. 


VII. 

RETTENS  FORHOLD  TIL  SKØNNET. 


I)et  er  omtalt,  at  Retsordenen  former  ydre  Regler  (Love) 
som  skal  følges  ufravigelig.  For  den  Dommer  eller  Under- 
saat,  som  virkelig  vil  gøre  dette  sidste,  ligger  der  heri  et  stærkt 
Baand  paa  Afgørelsens  Frihed.  Hvor  strammende  en  Begræns- 
ning der  paalægges  den,  som  ikke  finder  at  Reglen  giver 
Plads  for  en  værdifuld  individuel  Hensynstagen,  beror  sim- 
pelthen paa,  hvor  groft  Loven  har  generaliseret,  hvor  gen- 
nemsnitlig dens  Regel  virker.  Denne  Kritik  rammer  selv 
den  bedste  Lovgivning.  Paa  dette  Sted  ses  der  derimod  bort 
fra  al  den  videregaaende  Kritik,  der  stempler  en  given  Lov 
som  ufuldkommen,  forældet  eller  uheldig  straks  fra  først  af. 
Denne  Kritik  kan  maaske  meget  vel  akceptere,  at  Loven  kun 
gennemsnitlig  kan  imødekomme  det  individuelle;  men  den 
meneri  hvert  Fald,  at  en  anden  Lov  vilde  gøre  større  gennem- 
snitlig Gavn. 

Det  er  et  meget  omfattende  Spørgsmaal,  hvorledes  Lo- 
vene bedst  skal  fyldestgøre  den  dobbelte  Opgave,  som  ud- 

trykkes  i Tendensmodsætningen  Regelmæssighed  overfor 
Individualisering40).  Herover  skal  der  i det  følgende  givesen 
Oversigt,  særlig  for  at  betone,  at  Reglerne  kun  kan  føre  til 
et  gennemsnitlig  brugbart  Resultat,  naar  den  logisk-meka- 
niske  Deduktion  fra  Principper  og  snævrere  Regler  i et  vist 
Omfang  gennembrydes  af  en  noget  friere  Skønnen  over  den 
rette  Enkeltløsning. 

Som  omtalt  særtegnes  Retsreglerne  ved,  at  de  griber  en 
større  eller  mindre  Gruppe  Livsforhold,  som  frembyder  prak- 
tisk Ligeartetlied  ved  Siden  af  de  individuelle  Særegenheder, 
og  ordner  dem  ens,  saaledes  at  der  altsaa  ses  bort  fra  disse 
Særegenheder.  Efter  som  Lovgivningsteknikken  nu  gaar  fremad, 
kan  dette  gøres  saa  behændig,  at  Ofret  af  de  individuelle 
Hensyn  bliver  taaleligt.  I mange  Livsforhold,  f.  Eks.  Handels- 
og  andre  Formueretsforhold,  kan  Livet  desuden  lettere  ind- 
ordne sig  under  de  een  Gang  foreliggende  Regler,  og  her  er 
Lovens  nøjere  Tilpasning  ofte  ikke  saa  vigtig,  naar  Lovens 
Regel  blot  er  klar  og  bestemt.  I mange  andre  Forhold,  f.  Eks. 
Strafferet,  Familieret,  Statsborgerrettigheder,  Bevisbyrdefor- 
deling, føles  Lovens  Baand  derimod  mere  snærende,  og  Inter- 
esserne er  mere  personlig  indgribende;  her  maa  derfor  Til- 
pasningen være  finere,  naar  Ofret  ikke  skal  føles  for  haardt. 

Paa  Grund  af  at  ufuldkomne  Mennesker  skal  bringe 
Retsreglerne  til  Anvendelse,  og  fordi  Myndighederne  ofte  vil 
staa  ret  fremmede  overfor  det  særegne  i de  Livsforhold  der 
kommer  til  Afgørelse,  kan  der  dog  næres  Tvivl  om  deres 
Evne  og  Vilje  baade  til  at  anvende  meget  indviklede  Regler 
og  til  at  ramme  det  konkret  retfærdige  ved  et  friere  Skøn. 
Desuden  er  Lovens  Gennemførelse  afhængig  af  Bevis  og  Pro- 
ces. Af  disse  Grunde  maa  der  stilles  særegne  Krav  til,  at  de 
Kendsgerninger,  der  er  det  givne  Lovbuds  Forudsætninger, 
er  nogenlunde  simple  og  lette  at  paavise,  ligesom  de  Rets- 
virkninger der  statueres  maa  tage  noget  gennemsnitlig  og 


40)  Se  herom  nærmere  mine  autograferede  »Noter«  til  den  almindelige 
Del  af  Goos’s  alm.  Retslære,  S.  32 — 62,  og  mine  »Retskilderne«, 
særlig  § 8. 


noget  mere  „udvortes44  paa  Livsforholdene.  Endelig  skal  jo 
Domsresultatet  begrundes  i saa  tydelige  Ord,  at  fornuftige  og 
upartiske  Mennesker  kan  overbevises  om  at  Afgørelsen  var 
rigtig  og  retfærdig.  Ogsaa  dette  fører  til  at  gøre  Retsreglerne 
simple  og  klare  og  til  at  gennemføre  logisk  Principdeduktion 
i et  vist  stort  Omfang.  Regelmæssighedstendensen  virker  lier 
til  at  skabe  Sikkerhed  i det  retlige  Liv. 

Individualiseringstendensen  kan  ikke,  jfr.  ogsaa  ovenfor 
S.  11—14,  søges  fyldestgjort  ved  en  videst  mulig  gennem- 
ført Detaljering  og  Specialisering  af  Lovenes  Indhold.  Thi 
af  de  omtalte  Sikkerhedshensyn  maa  man  give  Afkald  herpaa 
i vidt  Omfang.  Men  dette  kan  man  paa  den  anden  Side  saa 
meget  tryggere  gøre,  som  man  naar  en  langt  naturligere 
individuel  Hensyntagen  ved  at  forme  Lovordene  til  alminde- 
ligere Principper,  hvis  Anvendelse  kræver  Skøn.  Denne  Lov- 
teknik, som  paa  mange  Punkter  i Nutidens  Love  gør  sig 
gældende  i stigende  Grad,  er  den  bedste  i mange  Forhold, 
fordi  det  erfaringsmæssig  er  langt  vanskeligere  at  finde  de 
rette  Lovudtryk  for  Livets  detaljerede  Rehov,  end  det  er  i 
den  friere  skønsmæssige  Retsudøvelse  at  faa  taget  rigtigt 
Hensyn  hertil.  Og  desuden  bevares  herved  Lovlydigheden; 
thi  det  kan  fordres  og  forventes,  at  Dommeren  fuldtud  lyder 
de  Love  som  giver  Enkelthensynene  fornødent  Raaderum,  og 
Lovene  kan  jo,  efter  Forholdene,  begrænse  Skønnet  mere 
eller  mindre. 

Det  forudsættes  i det  følgende,  at  der  arbejdes  med 
klare  Retsregler,  hvis  Indhold  ikke  opfordrer  Dommeren  til 
Kritik,  naar  han  kun  har  det  rette  Rlik  for,  hvor  mange 
Raand  paa  hans  individuelle  Hensyntagen  gennem  Skøn  der 
bør  kunne  paalægges  ham.  Det  vil  da  vise  sig  hvor  stærkt 
begrænset  og  vejledet  i dette  sit  Skøn  Dommerens  Retsud- 
øvelse ofte  er,  men  ogsaa  at  der  haves  en  lang  Trinrække 
helt  ud  til  et  Skøn  der  er  næsten  lige  saa  frit  som  det  dag- 
lige personlige  Livs. 

Retsudøvelse  er  Bestemmelsen  af  et  givet  Livsforholds 
rigtige  retlige  Ordning.  Her  kommer  for  Dommeren  først 
den  Opgave  at  klare  sig  Indholdet  af  alle  de  Retsregler  som 

griber  ind  i det  foreliggende  Tilfælde.  Alle  disse  Lovord  og 
Lovsætninger  svarer  til  de  Almensætninger,  hvori  man  i det 
frie  daglige  Liv  har  opsummeret  Fortidens  og  ens  egne  Er- 
faringer om  det  fælles,  det  ensartede  i en  Række  løste  En- 
keltopgaver. Men  der  er  den  Forskel,  at  Retsreglerne  er 
Erfaringer  om  hvad  der  bør  gøres,  og  at  disse  Erfaringer 
oftest  ikke  er  alle  Menneskers,  men  en  snævrere  Kreds’s,  Lov- 
givningsfaktorernes Anskuelser  om  den  rette  Regel.  Domme- 
ren skal  af  Lovreglerne  udfinde  dels  de  paabudte  Retsvirknin- 
ger, dels  hvilke  faktiske  Forhold  („retstiftende  Kendsgernin- 
ger“)  der  danner  de  positive  og  negative  Retingelser  for  at 
Retsvirkningerne  skal  indtræde. 

Er  dette  Arbejde  gjort,  kommer  Dommeren  til  „den 
konkrete  Subsumption“,  han  skal  henføre  det  Retstilfælde, 
som  nu  foreligger  ham  til  Afgørelse,  under  Retsreglerne. 
Denne  Opgave  indeholder  atter  det  dobbelte:  at  konstatere 
om  en  eller  flere  Retsreglers  retsstiftende  Kendsgerninger 
foreligger,  og  at  ordne  Forholdet  ved  at  bestemme  de  Rets- 
virkninger der  efter  Loven  bør  indtræde  i et  Tilfælde  som 
det  foreliggende.  Dommeren  skal  f.  Eks.  bestemme,  om  en 
Person  har  de  objektive  og  subjektive  Retingelser  for  at  være 
den  tilregnelige  Gerningsmand  til  en  Forbrydelse,  som  givne 
Paragrafer  i Straffeloven  omhandler,  og  skal  dernæst  dels  ud- 
maale  hans  Straf,  dels  efter  Omstændighederne  paalægge  ham 
et  Erstatningsansvar.  Eller  Dommeren  skal  afgøre,  o m en  ham 
forelagt  Kontrakt  er  gyldig  efter  Loven  (den  maa  saaledes  ikke 
„stride  mod  Ærbarheden“),  om  den  sagsøgte  er  rette  Debitor, 
og  om  hvormeget  han  da  efter  Kontraktens  nærmere  Indhold 
endnu  er  skyldig  i Hovedstol  med  Renter  og  Omkostninger. 
Eller  han  skal  klare  sig  vore  Regler  om  Retspligterne  overfor 
ens  Naboer,  og  derefter  fastslaa  for  to  procederende  Naboer, 
om  den  ene  har  f.  Eks.  en  vis  legal  „Fortogsret“  overfor  den 
andens  Ejendom  saaledes  som  han  har  paastaaet  det. 

Disse  Eksempler  og  utallige  andre,  der  vilde  udgøre  Rets- 
ordenens hyppigste  Tilfælde,  viser  klart,  hvor  megen  og 
bestemt  Ordning  Lovgivningen  tilstræber,  hvor  mange  i og 
for  sig  tænkelige  Udveje  der  spærres  for  den  lovlydige,  eller 


57 


for  den  som  Retshaandhævelsen  rammer,  og  hvor  stor  en 
Simpelhed  i Afgørelserne  og  deres  Forudsætninger  der  til- 
stræbes — alt  i Sammenligning  med  det  ikke-retlige  Livs 
Frihed  og  brogede  Sammensætning.  Undertiden  bliver  Sim- 
pelheden saa  stor  at  nogle  faa,  næsten  rent  logiske,  Slut- 
ninger fører  til  Løsningen.  Naar  der  f.  Eks.  er  lagt  en  be- 
stemt Sum  i Stempelskat  paa  klare  Kategorier  af  Dokumen- 
ter, naar  bosiddende  Mænd  af  en  vis  Alder  erklæres  for 
værnepligtige,  naar  der  for  Undladelsen  af  at  udfylde  et 
Skatteskema  hjemles  en  bestemt  lille  Mulkt,  synes  Resultatet 
i de  normale  klare  Tilfælde  at  være  givet  ved  simpel  Iagt- 
tagelsesevne og  nogle  ganske  enkelte  Slutninger:  Subsumptio- 
nen  bliver  Bestemmelsen  af  Undersætningen  i en  enkelt  eller 
nogle  faa  Syllogismer. 

Men  ofte  krydses  en  Række  Retsregler  i det  enkelte 
foreliggende  Tilfælde.  Ikke  blot  maatte  da  Syllogismerne 
blive  talrigere,  men  de  kan  ofte  ikke  føre  til  Maalet,  idet  der 
maa  foregaa  en  skønsmæssig  Udligning  mellem  hvad  disse 
krydsende  Retsregler  alle  bestemmer.  Og  endelig  kommer 
der  mange  Tilfælde,  hvor  Retsreglerne  vel  stadig  drager 
mangen  uoverstigelig  Skranke  for  den  Handling  eller  Afgø- 
relse som  skal  være  lovmæssig,  men  hvor  dog  Skønnet  inden- 
for disse  Rammer  bliver  friere.  Dette  beror  paa,  at  selve 
Reglen  er  formet  i Principper,  hvis  Anvendelse  skal  være 
skønsmæssig,  enten  ligefrem  efter  hvad  Loven  selv  siger, 
eller  fordi  de  Kendsgerninger  og  Virkninger  hvortil  Loven 
henviser  maa  opfattes  skønsmæssig.  Nogle  Eksempler  kan 
vise  dette. 

Straf  skal  fastsættes  indenfor  en  af  de  sædvanlige  vide 
Strafferammer,  og  Anvisningerne  i Straffelovens  § 57  om 
hvad  der  i Almindelighed  er  skærpende  eller  formildende 
Omstændigheder  skal  følges.  En  Erstatning  skal  bestemmes 
hvor  Skadens  Omfang  er  tvivlsomt,  særlig  fordi  det  ikke 
drejer  sig  om  Tab  af  en  haandgribelig  ydre  Ting,  men  f. 
Eks.  for  en  Handelsmand  om  Tab  af  Kunder  ved  Ragvaskelse 
eller  illoyal  Konkurrence,  eller  for  en  Kvinde  om  Tab  og 
Lidelser  ved  en  Kønsfrihedsforbrydelse.  Under  en  Straffe- 

eller  Erstatningssag  skal  Tilregnelighedens  Art  (Forsæt  eller 
Uagtsomhed?)  bestemmes.  Man  skal  afgøre  Vægten  af  et 
Bevis,  som  maa  støttes  paa  fjernere  Indicier  eller  paa  Vid- 
nesbyrd fra  Personer  af  tvivlsom  Hæderlighed  eller  Iagt- 
tagelsesevne. Under  en  Skilsmissesag  skal  det  afgøres,  hvem 
af  to  ingenlunde  særlig  ,.gode“  Forældre  der  dog  er  den  bedst 
egnede  til  at  faa  Forældremagten  over  det  fælles  Barn.  Det 
skal  (efter  tysk  Bet)  afgøres,  om  en  Hustru  kan  nægte  at  lyde 
sin  Mand,  naar  han  giver  en  Befaling,  som  vel  i al  Almindelighed 
falder  indenfor  hans  Myndighedsomraade,  men  som  dog  i 
dette  Tilfælde  paastaas  at  være  „et  Misbrug  af  hans  Rettig- 
heder“.  Det  skal,  efter  samme  Lov,  bestemmes,  om  en  Ægte- 
fælle kan  faa  sit  Ægteskab  omstødt,  idet  han  (eller  hun)  paastaar 
at  have  taget  Fejl  om  saadanne  Egenskaber  hos  den  anden 
Ægtefælle,  at  han,  hvis  han  havde  kendt  dem,  ikke  vilde 
have  indgaaet  Ægteskabet,  om  han  „forstandigt  havde  vurderet 
Ægteskabets  Væsen“. 

I de  nævnte  vilkaarlig  valgte  Eksempler  gør  Betsskønnet 
sig  gældende  med  betydelig  Kraft  og  Frihed.  Det  har  imid- 
lertid for  denne  Undersøgelse  og  paa  dette  Sted  mindre  Inter- 
esse at  paapege  Friheden;  thi  herom  maa  der  henvises  til 
hvad  der  ovenfor  er  sagt  om  det  praktiske  Livs  Skøn  i Al- 
mindelighed. Derimod  gælder  det  at  fremhæve  de  Særegen- 
heder ved  Betsskønnet,  der  gør  det  mere  begrænset,  mere 
retledet  end  det  frie  Skøn,  Særegenheder  som  virker  selv 
bortset  fra  de  positive  Retsregler  der  bestemmer  Retsskønnets 
Virksomhedsomraade41). 

Først  gælder  det,  ligesom  ovenfor  S.  38 — 41,  her  paa 
det  retlige  Omraade  at  betragte  Skønnets  Forhold  til  Følel- 
sen som  Sindsbevægelse.  Ogsaa  Begrebet  Retsfølelse  bestaar 
i den  daglige  Sprogbrug  af  begge  disse  Elementer.  I det 

41)  Det  vilde  være  en  interessant  Opgave  at  gennemgaa  baade  Rets- 
historien og  den  gældende  Ret  for  at  vise,  hvorledes  man  af- 
grænser de  Omraader  indenfor  hvilke  Retsordenen  giver  Plads 
for  Skøn,  hvorvidt  der  kan  opstilles  visse  almindeligere  Betin- 
gelser herfor,  og  hvorvidt  Udviklingen  betegner  en  Udvidelse 
eller  en  Indskrænkning  af  disse  Omraader,  eller  blot  et  ændret  ind- 
byrdes Forhold  mellem  Skønnets  og  Reglens  Omraader.  Et  lille 
Tilløb  til  en  saadan  Undersøgelse  er  gjort  i mine  Noter  til  Goos’s 
alm.  Retslære,  S.  32 — 42. 

følgende  holdes  de  sproglig  ude  fra  hinanden;  det  første 
kaldes  Retsskønnet42),  medens  Ordet  Retsfølelse  forbeholdes 
det  følelsesbetonede,  Lysten  eller  Ulysten  ved  retlige  Forhold.43) 

Noget  af  det  væsentligste  ved  Retsfølelsen  er  en  dybt- 
liggende og  varig  Følelse  af  Ærefrygt.  At  Folkets  Rets- 
følelse er  sund  og  kraftig,  vil  i saa  Henseende  betyde  at  det 

med  Styrke  kræver,  at  Retten  skal  have  sin  Gænge,  at  der 

skal  være  „Lighed  for  Lovenw.  Der  skal  dømmes  uden  Per- 
sonsanseelse, og  man  maa  ikke  „lade  de  store  Tyve  løbe“. 
Retfærdighedens  Ufravigelighed  har  en  saa  ubetinget  Værdi, 
at  man  ikke  tør  gaa  ud  paa  at  dømme  blot  een  uskyldig 
uretfærdig,  selvom  man  mener  at  store  offentlige  Interesser 
vilde  fremmes  derved  (Processen  mod  Dreyfus).  Naar  Em- 
bedsmændene  hos  os  nu  er  ubestikkelige,  men  ingenlunde 
var  det  for  100  Aar  siden,  er  dette  et  Fremskridt  af  en 

absolut  Værdi,  netop  fordi  det  højner  Retsfølelsen.  I samme 
Retning  peger  „Lynch“-Justitsen;  den  viser  de  samfunds- 
følende Rorgeres  Utaalmodighed  overfor  Myndigheder,  som 
ikke  skønnes  at  yde  et  tilstrækkelig  energisk  Værn  mod 
Forbryderne. 

At  de  grundlæggende  Retsprincipper  følges  ubrødelig 
paa  hele  Samfundslivets  Omraade  er  et  ufravigeligt  Krav. 
Tænkte  man  sig  f.  Eks.,  at  en  Officer  vilde  søge  følgende  to 
Maksimer  praktiserede:  ingen  Menig,  som  en  Overordnet  een 
Gang  har  meldt  til  Straf,  bør  undgaa  Straf;  og  ingen  Menig, 
som  klager  over  en  Overordnet,  bør  undgaa  Ubehageligheder 
deraf  — kunde  dette  kun  være  Følgen  af  en  Miskendelse  af 

42)  I juridisk  Literatur  tales  der  oftere  om  Retstakt  end  om  Rets- 
skøn, se  herom  ovenfor  S.  38  og  S.  43  Note  34.  Helt  uheldige  er  de 
Udtryk,  som  visse  moderne  Forfattere  bruger,  saaledes  Pseudo- 
nymen  Gnæus  Flavius  (»Die  Kampf  um  die  Rechtswissenschaft«, 
S.  20,  se  ovenfor  S.  14)  der  taler  om  Dommerens  »frie  Vilje«,  og  O. 
Biilow  (»Gesetz  und  Richteramt«,  S.  4 — 6)  der  betoner  den  »Magt« 
Dommeren  har,  hvor  Reglerne  ikke  tvinger  ham  til  rent  logisk 
Deduktion.  Disse  Forfattere  overser  netop  de  særegne  Baand 
paa  Retsskønnet. 

43)  Ihering  gennemfører  denne  Sondring.  Se  hans  »Der  Zweck  im 
Recht«,  (II.  Bd.  S.  44  og  56),  hvor  han  ved  sin  Inddeling:  »Recht, 
Sittlichkeit  und  Si  tte«  taler  om  »das  Rechtgefiihl«  overfor  »der 
juristische  Takt«,  »das  Sittlichkeit sgefiihl«  overfor  »das  Gewissen« 
og  »Das  Schicklichkeitsgefuhl  oder  Anstandsgefiihl«  overfor  »der 
sociale  Takt«. 

Disciplinens  Fordringer,  og  selvom  Officeren  hævdede  at 
hans  praktiske  Erfaring  talte  for  Maksimerne,  burde  han 
indse  at  Fordelene  derved  vilde  være  for  dyrekøbte  paa 
Retfærdighedens  Bekostning. 

Paa  Strafferettens  og  særlig  Fængselsvidenskabens  Om- 
raade  gør  der  sig  i Nutiden  værdifulde  humane  Bestræbel- 
ser gældende.  Man  vil  behandle  Forbryderne  som  Mennesker, 
man  vil  regne  med  selve  den  mangelfulde  Samfundsordnings 
store  Medskyld  i Forbryderiskheden.  Men  al  denne  Huma- 
nitet rummer  en  Fare  for  at  svække  en  saare  værdifuld  Rets- 
følelse: Indignationen  overfor  de  skændige  Forbrydelser  som 
skader  Samfundet  og  de  Enkelte.  Det  er  af  Vigtighed  baade 
for  den  gældende  Straffelovs  rette  Udøvelse  og  for  den  kom- 
mende Lovs  Indhold,  at  Borgernes  Maal  af  Indignation  ska- 
ber en  vis  Rangfølge  mellem  Forbrydernes  „Gemenhed44, 
selv  om  Straffegraderne  ikke  kan  gennemføres  ligefrem  kon- 
formt med  denne  Rangfølge.  Nogle  har  endog  villet  finde 
Straffens  dybeste  Grund  i dette,  at  holde  denne  Indignation 
vaagen  og  at  bringe  den  til  Udslag  i det  rette  Omfang. 

Hidtil  er  der  talt  om  den  vigtigste  Retsfølelse,  den  som 
vil  at  gældende  Ret  skal  virkeliggøres.  Men  ogsaa  den 
som  fordrer  Lovgivningens  Fremskridt  er  betydningsfuld. 
Naar  Folkets  Følelser  sættes  i Bevægelse  overfor  en  Skatte- 
lov, som  uretfærdig  rammer  Samfundets  ubemidlede  Klasser, 
har  denne  Retsfølelse  en  mægtig  agitatorisk  Kraft,  langt  stær- 
kere end  den,  som  kræver  „de  besiddendes44  Interesser  be- 
skyttede bl.  a.  „forat  vi  ikke  skal  drive  Rigmændene  ud  af 
Kommunen  eller  Staten44.  Thi  det  er  ikke  uretfærdigt  at  de 
rige  beskattes  liaardt,  at  Menneskene  beskattes  efter  deres 
Evne. 

Paa  den  anden  Side  gør  der  sig  i Retsfølelsen  ofte  et  Lig- 
hedskrav gældende.  Det  er  ikke  nok  med,  at  Retsudøvelsen 
stiller  alle  lige  for  Loven,  altsaa  underkaster  dem  alle  de 
givne  Loves  Herredømme,  naar  Livets  og  Retsordenens  Or- 
ganisation dog  medfører  flere  og  skarpere  Over-  og  Under- 
ordnelsesforhold end  strængt  fornødent,  eller  giver  Enkelt- 
mænd  egentlige  Privilegier.  Naar  saaledes  Kvinderne  fordrer 
politisk,  borgerlig  og  familieretlig  Ligestilling  med  Mændene, 

knytter  Retsfølelsen  sig  med  Rette  og  med  betydelig  Styrke  til 
selve  Kravet  om  formal  retlig  Ligestillethed.  Og  naar  man  maa 
harmes  over,  hvor  „fromt44  Folk  i Nutid  og  Fortid  har  fundet 
sig  i „Valgkreds-Geometri44  fra  Lovgivningsmagtens  Side,  beror 
dette  ikke  i første  Række  paa,  at  der  derved  tilføjes  Enkelt- 
individers Statsborgerrettigheder  en  følelig  Uret.  Men  Folket 
burde  harmes,  fordi  Øjemedet  er  saa  ubestridelig  retsstridigt, 
er  „politisk  Hensigtsmæssighed44  hvor  der  skulde  herske  retlig 
Lighed,  og  desuden  fordi  Retsbruddet  ofte  er  saa  tydeligt,  som 
naar  Valgloven  til  Folketinget  af  1892  ved  en  Samvirken  mellem 
andre  Partier  berøvede  Socialdemokraterne  en  Række  Plad- 
ser for  en  uberegnelig  lang  Fremtid,  ganske  i Strid  med 
Grundlovens  klare  Bydende. 

Selv  den  Mand,  som  med  Kraft  forfølger  sin  Ret  uden 
at  bekymre  sig  om  hvad  det  koster  ham  og  Samfundet,  af- 
tvinger vor  Retsfølelse  Beundring.  Han  gør  sin  samfunds- 
mæssige Gavn,  saalænge  han  da  ikke  overskrider  den  fine 
Grænse  der  skiller  hans  Færd  fra  den  sygelige  Kverulants. 

Overfor  Retsfølelsen  staar  Retsskønnet,  som  belærer  om 
Virkeligheden,  om  hvilket  Indhold  den  rigtige  Retsafgørelse 
har  (alt  indenfor  Retsreglernes  Ramme),  og  som  ogsaa  kan 
bruges  under  Kritikken  af  den  gældende  Ret  som  en  Vej- 
leder for  Lovgivningspolitiken.  Inden  dets  Særegenheder 
prøves  nærmere,  skal  først  dets  Samvirken  med  Retsfølelsen 
og  andre  Følelser  omtales. 

Netop  fordi  de  retlige  Afgørelser  normalt  berører  den 
enkelte  Dommers  personlige  Forhold  saa  lidt,  kan  han  for- 
blive kold  og  neutral  eller  dog  rolig  i sine  Følelser  overfor 
de  foreliggende  Afgørelser  og  Personer.  Kommer  der  en 
Kamp  mellem  hans  personlige  Følelser  og  Interesser  og  saa 
hans  Retsskøn,  skal  det  sidste  sejre.  Det  bliver  netop  en 
Side  af  det  udviklede  Retsskøn  i dets  Samvirken  med  en 
lu  tret  Retfolelse,  at  Dommeren  forstaar  at  holde  de  Følelser 
nede,  der  stammer  fra  hans  egne  Interesser  eller  fra  hans 
Stands  eller  Klasses  ensidige  Interesser  og  Følelser. 

Den  øvede  og  lykkelig  anlagte  Jurist  vil  efterhaanden 
kunne  harmonisere  sit  Sjæleliv  saa  meget,  at  hans  Følelser, 

og  da  særlig  hans  Retsfølelse,  i det  store  og  hele  stemmer 
med  hans  Retsskøn,  saaledes  at  Lystfølelsen  ved  at  naa  til 
den  samfundsmæssig  rette  Afgørelse  uden  Vanskelighed  sejrer. 
En  saadan  Person  er  en  baade  retfærdig  og  human  Dommer, 
der  tør  lade  sit  Skøn  vejlede  af  den  Følelsestone  som  led- 
sager hans  Overvejelse,  og  ikke  blot  nøjes  med  en  ræsonne- 
mentsmæssig Efterprøvelse  af  Skønnet. 

At  en  saadan  Harmoni  til  en  vis  Grad  findes  i hele  Fol- 
ket er  en  Forudsætning  for  et  sundt  og  kraftigt  Retsliv.  Det 
kan  ske  at  Lidenskaberne  i Folket  overfor  et  retligt  Spørgs- 
maal  gaar  imod  hverandre,  eller  endog  at  Folket  er  enigt 
om  en  retlig  uretfærdig  Løsning.  Men  dette  er  Undtagelsen, 
og  beror  næsten  altid  paa  Vildfarelse  i Oplysninger,  f.  Eks. 
om  Motiverne  til  en  Anklagets  Handlinger,  eller  paa  et  sær- 
lig næret  Had  til  en  styrtet  politisk  Personlighed.  Thi  Fol- 
kets store  Flertal  ønsker  Retfærdigheden  gennemført,  hvor 
meget  det  end  kan  skønne  fejl  om  Midlerne  til  at  naa  det 
retfærdige  Resultat.  Det  maa  erindres,  at  de  fleste  af  Bor- 
gerne næsten  altid  er  uden  personlig  Interesse  i det  enkelte 
Retsspørgsmaal  som  skal  afgøres,  og  enhver  har  en  sikker 
Erfaring  om,  hvor  skadelig  for  ham  selv  det  vilde  virke,  hvis 
andres  Uretfærdighed  fik  frit  Løb. 

Denne  sikre  Tro  til  Folkets  Krav  om  Retfærdighed  har 
f.  Eks.  været  bærende  for  Nævningeinstitutionen.  Lad  ogsaa 
Brugen  af  Nævninger  have  nogen  Begrundelse  i den  retlige 
Folkeopdragelse  som  den  rummer,  og  lad  Værdien  af  den 
praktiske  Mands  Skøn  over  Livets  reale  Forhold  ogsaa  blive 
sat  højt:  man  vilde  ikke  have  indført  eller  beholdt  Nævnin- 
ger, hvis  deres  gode  Vilje  til  Retfærdighed  ofte  svigtede.  Der- 
til er  Nævningeinstitutionens  Mangler  altfor  iøjnefaldende. 
Nævninger  er  erfaringsmæssig  langt  mere  udsatte  for  at  lade 
deres  Følelser  (og  en  dygtig  Advokat)  løbe  af  med  dem,  end  den 
faglærte  Dommer.  Nævningerne  savner  dennes  faglige  Øvelse 
og  Kundskaber,  og  det  Værn  som  disse  giver  imod  objektivt 
urigtige  Afgørelser.  Heri  ligger,  at  Historiens  Vidnesbyrd  om 
Nævningeinstilutionens  Brugbarhed  maatte  være  ganske  falsk, 

hvis  det  hyppigste  dog  ikke  var  at  deres  gode  Skøn  ikke 
vildledtes  af  deres  Følelser.44) 

At  Retsfølelsen  i Folket  er  levende  og  peger  i samme 
Retning,  staar  i Sammenhæng  med  at  Retsskønnet  hos  de 
fleste  Borgere  maa  falde  sammen  i det  væsentlige.  Thi  „de 
samme  Erfaringer  lærer  de  samme  Skøn“.  Ligesom  Fælles- 
skab i Natur,  i Omgivelser,  Historie  og  Opdragelse  hos  Sam- 
fundets Medlemmer  har  fremavlet  megen  faktisk  Lighed  i 
Skønnet,  hvor  det  drejer  sig  om  ikke-retlige  Forhold,  og  med- 
ført at  Ulighederne  væsentligst  angaar  Enkeltheder,  saaledes 
gælder  dette  Retten  og  kan  her  endog  gælde  endnu  mere.  Thi 
baade  Moral  og  Ret  tager  Sigte  paa  Samfundslivet.  I alt 
Fald  karakteriseres  Retten  ved  den  ensartede  Behandling  af 
Grupper  af  Tilfælde.  I det  daglige  Liv  er  man  derimod 
ofte  henvist  til  at  tage  meget  individuelt  paa  Tingene.  Ori- 
ginalitet har  i al  Produktion  af  kunstnerisk  og  videnskabelig 
Art  en  særlig  Værdi;  Smag  og  Behag  er  noget  saare  forskelligt 
og  individuelt,  og  det  konventionelle  giver  dem  bredt  Raade- 
rum.  Men  „Originalitet44  i Retslivet  bliver  let  til  det  retsstridige 
eller  forbryderiske.  Her  har  vi  hele  Rammen  af  positive  Rets- 
regler, som  ikke  blot  indsnævrer  men  ogsaa  vejleder  Skønnet. 
Her  gaar  den  lovlydige  ud  paa,  udenfor  sig  selv  at  finde  den 
objektive  Retsordens  Bud,  den  objektivt  retmæssige  Enkeltord- 
ning. Og  han  belæres  af  de  tidligere  og  ensartede  Retsafgørelser. 
Selv  paa  de  Omraader  hvor  Individerne  ved  Kontrakter  kan 
ordne  deres  Forhold  mere  frit,  og  selv  hvor  der  øves  Kritik 
idet  den  enkelte  vil  forestille  sig  den  Retsregel  som  vilde 
være  den  bedste  og  burde  indføres,  selv  dér  kan  det  lange 
Samliv  i retlige  Beslutninger  og  Afgørelser  sammenslibe  Bor- 


44)  Noget  andet  er,  om  ikke  Nævninger  tidligere  havde  Fortrin  som 
nu  ingen  Rolle  spiller,  saasom  en  større  Uafhængighed  af  Rege- 
ringen og  en  større  Frihed  overfor  nedarvede  bundne  Bevisteorier 
og  mekaniske  Retsanvendelser,  end  de  faglærte  Embedsmænd 
den  Gang  besad.  Fremtidens  Løsen  for  Lægmænds  Medvirken  ved 
kriminelle  og  navnlig  civile  Sager  burde  derfor  maaske  snarere  være 
det,  at  Domstolene  sammensættes  af  en  Række  Jurister  og  kyndige 
Fagfolk,  der  samvirker  som  sidestillede  Dommere  under  hele  Sagens 
Behandling  og  Afgørelse. 

gernes  oprindelig  mere  afvigende  Opfattelser  af  konkret  Ret 
og  Billighed  til  stor  Ensartethed. 

Denne  retlige  Ensartethed  i Erfaring  og  Skøn  er  saa- 
ledes  ikke  blot  noget  karakteristisk  for  Juristerne,  der  har 
faaet  en  ensartet  teoretisk  og  praktisk  Faguddannelse;  den 
findes  hos  hele  Folket.  At  det  er  saaledes,  synes  at  være 
en  sikker  Erfaring,  der  netop  bekræftes  af  de  mange  For- 
skelligheder som  kan  iagttages  mellem  det  ene  og  det  andet 
Land,  det  ene  og  det  andet  Retsomraade.  Og  var  det  ikke 
en  Erfaring,  maatte  det  gøres  til  et  videnskabelig  nødvendigt 
Grundudgangspunkt.  Thi  i sidste  Instans  kan  Rettens  Magt 
over  Sindene  kun  forklares  ud  fra  et  saadant  Fællesskab,  en 
saadan  Ensartethed.45)  Det  er  en  centrumsøgende  Kraft,  der 
virker  sammenholdende  paa  alle  rettænkende  Mennesker  i 
Samfundet,  og  som  staar  i Modsætning  til  visse  Enkeltindi- 
viders lidenskabelige  personlige  Selvhævdelse,  hvor  man 
naar  ud  til  Forbinderne,  de  principløse,  asociable,  umoralske 
og  uretfærdige,  som  „lader  Følelsen  løbe  af  med  sig44  i ego- 
istisk samfundsfjendtlig  Retning. 

Den  samfundsmæssige  Ensartethed  i Skønnet,  som  ka- 
rakteriserer alle  gode  Borgere,  virker  ogsaa  paa  Fagjuristen, 
paa  Dommeren.  Men  Opgaven  er  her  vanskeligere,  han 
skal  finde  den  nøjagtige  Afgørelse  af  Enkelttilfældet,  og  han 
skal  ikke  blot  have  en  almindelig  „Retsbevidsthed44,  der  i store 
Træk  kan  være  ens  hos  de  fleste  og  føles  ligesom  medfødt, 
men  han  skal,  naar  han  gaar  i Enkelthederne,  i noget  Om- 
fang tage  individuelle  Hensyn. 

Dommeren  er  Samfundets  Tjener.  Ligesom  han  skal 
lyde  dets  Love,  skal  han  i sit  Skøn  indenfor  Lovens  Ram- 
mer „se  med  Samfundets  Øjne44,  d.  v.  s.  søge  at  repræsentere 
dettes  herskende  Opfattelse  saa  godt  han  nu  kan  det.  Ved 
store  Dele  af  sit  Skøn  har  han  ingen  særlig  Vanskelighed. 
Der  er  meget  i Opfattelsen  af  Retsreglers  faktiske  Forudsæt- 
ninger og  Virkninger,  hvor  han  maa  benytte  almindelig 


4S)  Se  mine  »Retskilderne«  S.  74  navnlig  om  Nedarvningens  Betyd 
ning  for  disse  Forhold. 

Livserfaring.  Han  maa  igennem  et  betydeligt  Studium  og 
megen  Øvelse  lære  at  vide,  hvorledes  „man44  i Samfundet 
føler  og  skønner;  naar  f.  Eks.  en  Dommer  efter  Straffelovens 
§ 184  skal  skønne  over,  om  et  givet  Skrift  er  „utugtigt44,  tør 
han  overfor  sin  Tids  „ Samfundsopfattelse “ hverken  være  for 
„reaktionær44  eller  altfor  „frisindet44. 

Men  ved  den  retlige  Side  af  hans  Skøn  frem  byder  det 
at  skønne  samfundsmæssig  en  særlig  og  vanskelig  Opgave. 
Den  Fagbelæring,  som  den  enkelte  Jurist  faar,  er  her  af  stor 
Betydning.  Det  er  Videnskabsmændenes  Opgave  at  give  en 
systematisk  Oversigt  over  den  Maade,  hvorpaa  Praksis  hidtil 
har  anvendt  (fortolket)  Lovene  og  hidtil  har  øvet  „den  kon- 
krete Subsumptions44  fine  Kunst.  Denne  Belæring  virker  da 
i samme  Retning  som  den  Grundsætning  i al  Retsudøvelse, 
at  den  Stilling,  som  Domstolene  og  særlig  Højesteret  har 
indtaget  til  hvad  der  er  gældende  Ret,  senere  nødig  fraviges. 
En  systematisk  Oversigt  over  Retslivets  reale  Behov,  og  over 
hvorledes  Retsreglerne  hidtil  atter  har  paavirket  Livet,  vil 
yderligere  kunne  støtte  de  retsstuderende  og  de  yngre  Prak- 
tikere i at  uddanne  deres  Syn  paa  de  i vort  Samfund  her- 
skende Anskuelser  i ensartet  Retning.  Og  naar  Domme- 
ren saa  afgør  Enkelttilfældet,  vil  hans  Skøn  have  denne  Ens- 
artethed, denne  Regelmæssighedstendens  til  Baggrund.  Men 
tilbage  bliver  et  vist  Maal  af  friere  Produktivitet.  Overalt 
hvor  Tilfældets  Egenart  kan  og  bør  tages  i Betragtning,  svin- 
der det  særlig  samfundsmæssige  atter  noget  bort,  og  Dom- 
merens Skøn  virker  væsentlig  ligesom  Praktikerens  paa 
de  friere  Livsomraader,  vel  at  mærke  paa  saadanne  hvor 
han  skal  finde  den  rette  Løsning  af  andre  Personers  Inter- 
esser, ikke  saadanne  hvor  hans  egne  er  med  i Konflikten 
og  Kompromis’et. 

Et  ejendommeligt  Baand  paa  Skønnet  findes  i det  sprog- 
lige. Det  er  jo  kun  sjældent,  at  Loven  ligefrem  overlader 
Dommeren  hele  Afgørelsen,  f.  Eks.  naar  det  bestemmes  at 
der  kan  gives  den  skadelidte  passende  Godtgørelse  for  den 
udstaaede  Lidelse  ved  en  Forbrydelse,  eller  hvis  den  fornuf- 
tige Regel  bliver  indført,  at  Dommeren  kan  lægge  Erstat- 

ningsansvaret  for  en  Funktionærs  Forsømmelser  alene  paa 
Driftsherren,  medens  Funktionæren  i det  højeste  faar  en  Straf 
for  sin  Uagtsomhed.  Det  er  langt  hyppigere,  at  Loven  knytter 
sin  Virkning  til  et  almindeligere  sprogligt  Begreb,  som  Rets- 
udøveren  maa  forstaa  ud  fra  sin  Sprogfølelse  — under  Belæ- 
ring selvfølgelig  af  Videnskab  og  Betspraksis.  Naar  f.  Eks.  Straf- 
fen forudsætter:  objektivt  Foraarsagelse  og  subjektivt  „Forsæt44 
eller  „Uagtsomhed44,  eller  naar  den  „afsindige44  erklæres  for 
straffri,  saa  har  disse  Ord  en  almindelig  sproglig  Betydning, 
der  dog  i Betssproget  kan  forskydes  og  skærpes  noget.  Det 
samme  gælder,  naar  en  Kontrakt  er  ugyldig  for  saa  vidt  den 
strider  imod  „Ærbarheden44  eller  er  opnaaet  ved  „Svig44. 

Som  omtalt  S.  22  vil  Ordet  minde  den  øvede  om 
talrige  af  de  reale  Forhold  som  dets  Fællesbegreb  omfat- 
ter, og  det  baade  de  ensartede  og  de  mere  individuelle  Sider 
ved  disse  Forhold.  Vel  er  nu  Sprogbegrebet  et  Skønsbegreb, 
idet  al  Tales  Forstaaelse  er  umiddelbar46);  men  Sprogets 
Ejendommelighed  lægger  et  Baand  paa  Lovanvenderen,  som 
er  af  største  Betydning  for  Betsordenens  Begelmæssigheds- 
tendens.  Et  Skøn  over  praktiske  Ting,  over  selve  Livets 
Forhold,  griber  noget  individuelt,  ligesom  en  Følelsestone 
der  opstaar  overfor  en  konkret  Situation.  Vi  faar  denne 
Persons  særlige  Dom.  Men  Sproget  er  menneskeligt  Fælles- 
eje, det  udtrykker  indarbejdede  og  hævdvundne  Fællesbe- 
greber. Den  øvede  Fortolker,  som  vil  bestemme  visse  Lov- 
ords sproglige  Indhold,  skal  ikke  finde  hvad  ban  efter  sin 
individuelle  Opfattelse  vilde  forstaa  derved.  Han  skal  heller 
ikke  søge  at  naa  frem  til  eller  blive  staaende  ved,  hvad  Lov- 
givningsfaktorerne antagelig  har  villet  udtrykke.  Men  netop 
Hensynet  til  den  Sikkerhed  som  Reglen  skal  yde  bar  i Nu- 
tiden mere  og  mere  ført  den  Opfattelse  frem,  at  ban  i første 
Linje  skal  finde  hvad  Ordenes  naturlige,  nedarvede  eller 
konventionelle  Betydning  rummer.47)  Med  en  vis  større  el- 

46)  Se  om  disse  Problemer  nærmere  mine  »Retskilderne«  S.  300  ff., 
særlig  S.  315 — 16. 

47)  Lovfortolkningsproblemet  er  selvfølgelig  yderligere  sammensat; 
dels  er  Ordene  ofte  flertydige,  dels  lægger  Livet  et  Tryk  paa  For- 

ler  mindre  Vaghed  og  Usikkerhed  er  denne  Betydning  kun 
een  til  et  givet  Tidspunkt.  Noget  andet  er,  at  der  sker  sprog- 
lige Forskydninger  fra  Generation  til  Generation.  Men  idet 
det  nye  kun  langsomt  og  efterhaanden  arbejder  sig  frem  til 
fuld  sproglig  Anerkendelse,  gaar  det  hermed  ligesom  med 
nye  Retssædvaner,  at  medens  Dannelsen  endnu  gaar  for  sig 
er  det  nye  ikke  rigtigt  eller  retmæssigt ; de  nye  Erfaringer  og 
Opfattelser,  der  opstaar  hos  de  Enkelte  og  første  Gang  hos 
een  Enkelt,  maa  kæmpe  sig  frem  til  almindeligere  Aner- 
kendelse. 

Den  Respekt  som  Dommeren,  der  skønner  over  Lov- 
ordets Betydning  for  de  enkelte  Tilfælde,  saaledes  skal  vise 
det  konventionelt  sproglige,  er  nøje  beslægtet  med  den  Re- 
spekt for  nedarvet  materiel  Retsopfattelse,  der  som  et  ind- 
arbejdet Retsinstinkt  eller  en  indlevet  Retsfølelse  er  det  i 
sidste  Instans  bærende  for  al  gældende  Ret. 

I det  foregaaende  er  det  ved  Skildringen  af  Lovanven- 
delsen foreløbig  forudsat,  at  hvor  mange  Regler  der  end  greb 
ind  i det  enkelte  Tilfælde,  havde  man  lutter  klare  Lovbud 
som  Hjemmel  for  Løsningen.  Men  dette  er  jo  ingenlunde 
gennemgaaende  Tilfældet.  Foruden  de  Fortolkningsvanske- 
ligheder som  Lovordenes  Uklarhed  frembyder,  og  hvor 
Skønnet  bliver  mere  fremtrædende  jo  større  Spillerum  denne 
Uklarhed  eller  Flertydighed  rummer,  findes  der  talrige  „Hul- 
ler i Lovgivningen41,  Omraader  hvor  Livets  praktiske  Trang 
fordrer  en  positiv  Afgørelse  udenfor  Lovordenes  Sanktion. 
Paa  ejendommelig  Maade  samvirker  her  et  friere  Skøn  for 
Retsudøverne  med  særlige  Midler  der  fremmer  en  vis  Regel- 
mæssighed. 

Denne  den  „subsidiære  Retsdannelses44  48)  Veje  og  Midler 
er  paa  saa  godt  som  intet  Punkt  bestemte  af  vor  Lovgivning  ; 
men  selve  Retslivet  har  indlevet  sig  i Metoderne,  der  saa- 


tolkningen  henimod  en  Forstaaelse,  der  skønnes  at  ville  give  den 
hensigtsmæssigste  Regel  (ikke  derfor  just  den  i det  foreliggende 
Tilfælde  bedste  Enkeltløsning).  Se  nærmere  om  disse  Spørgsmaal 
mine  »Retskilderne«  §§  14  ff. 

48)  Se  mine  »Retskilderne«  §§  8 — 13. 

ledes  atter  her  finder  den  almindelige  sidste  Sanktion  i det 
nedarvet  sædvanemæssige.  Hullet  fyldes  undertiden  af  egent- 
lige Retssædvaner,  Opfattelser  Mand  og  Mand  imellem,  som 
er  almindelige  og  rummer  en  Enighed  i retlig  Fremgangs- 
maade,  der  har  fundet  Udtryk  i mange  ensartede  retlige 
Handlinger,  f.  Eks.  Handelskontrakter  og  Maaden  hvorpaa 
disse  udfyldes  og  nærmere  haandhæves.  Respekten  herfor  er 
beslægtet  med  den  nedarvede  Forestilling,  at  Retsudøveren 
skal  udfinde  en  Regel,  ens  for  en  vis  Gruppe  Tilfælde,  idet 
han  aldrig  maa  følge  et  frit  Skøn  alene  over  et  bestemt  fore- 
liggende Tilfældes  Ejendommeligheder  og  den  Løsningsmaade 
som  disse,  isoleret  betragtede,  kunde  gøre  ønskelig.  Og  den 
er  beslægtet  med  vor  Rets  Tendens  til  at  følge  Praksis,  navn- 
lig Højesteretspræjudikatet,  saaledes  at  ikke  blot,  som  berørt, 
Skønnet  over,  hvad  der  faktisk  foreligger  af  retlig  betyd- 
ningsfuldt, bliver  ensartet,  men  at  ogsaa  en  ensartet  Opfattelse 
af  Retsreglerne  hersker. 

Ikke  sjælden  staar  man  imidlertid  overfor  Livssituatio- 
ner, som  ikke  er  grebne  af  en  saadan  Sædvane  eller  Praksis. 
Her  maa  Dommeren  være  „produktiv44,  ban  maa  ved  eget 
Skøn  og  Eftertanke,  ved  i Fantasien  at  forestille  sig  en  Række 
Tilfælde  der  ligner  det  foreliggende  og  kan  forudses  at  kunne 
indtræffe,  forme  en  Regel  som  vil  være  en  hensigtsmæssig 
Gennemsnitsordning  af  alle  disse  Tilfælde,  det  foreliggende 
indbefattet.  Men  hans  Skøn  herover  finder  sin  Vejledning. 
Allerede  dette,  at  Reglen  skal  ordne  Tilfælde  der  i Livet  vir- 
ker sammen  med  alle  de  andre,  som  Lovgivningen  og  en  i 
Praksis  hævdvunden  subsidiær  Retsdannelse  allerede  har 
retsordnet,  maa  føre  til  at  han  saa  vidt  gørligt  skal  finde  en 
Løsning  som  er  i praktisk  Harmoni  hermed.  Derfor  følger 
han  om  muligt  en  nærliggende  Lovs  Analogi.  Og  derfor  vej- 
ledes han  af  de  Principper,  som  Videnskaben  har  paavist  at 
ligge  bagved  en  Række  om  end  noget  fjernere  beslægtede 
Retsordninger.  Men  disse  Videnskabsmændenes  Meninger, 
helst  Fællesmeninger,  er  dog  kun  vejledende.  Den  Regel, 
som  en  Videnskabsmand  formulerer  for  hidtil  ikke  retsord- 
nede Forhold,  er  kun  et  Forslag  til  Retsudøveren.  Denne 

har  Magten  og  Ansvaret.  Det  er  ham,  som  er  Samfundets 
Tjener  og  Repræsentant  overfor  Borgerne  i hvis  Liv  Rettens 
Ordning  og  Tvang  griber  ind.  Det  skal  her  til  sidst  frem- 
hæves, at  alle  disse  Operationer  giver  Retsudøvernes  Skøn 
ret  frie  Baner,  og  at  man  i Nutiden,  med  den  hurtige  Sam- 
fundsudvikling og  de  paa  vigtige  Omraader  stigende  Krav  til 
individuel  Tilpasning,  finder  mange  og  dybe  Huller  i Lovgiv- 
ningen, idet  denne  saa  hurtig  forældes  og  ikke  slaar  til. 

Den  Mistillid  til  Skønnet,  som  er  skildret  ovenfor  S.  13-14 
og  under  Afsnit  V,  har  imidlertid  med  ejendommelig  Styrke 
gjort  sig  gældende  overfor  Retsudøverens  friere  Skøn,  være 
sig  at  han  anvender  Retsregler  der  giver  Skønnet  Plads,  eller 
at  han,  som  nys  omtalt,  selv  maa  virke  med  til  at  bestemme 
Lovreglens  Indhold  ved  Fortolkning  eller  maa  danne  subsi- 
diære Retsregler. 

Det  er  vel  ikke  muligt  at  bestemme  blot  tilnærmelses- 
vis, hvor  meget  Mistilliden  har  virket  i selve  det  praktiske 
Retsliv.  Her  vil  det  endog  ofte  være  saaledes,  at  man  har 
brugt  sit  Skøn,  men  blot  ikke  har  villet  erkende  det  overfor 
sig  selv  eller  andre.  Det  skal  heller  ikke  her  forsøges  at 
faa  gjort  op,  til  hvilken  Grad  Mistilliden  kan  være  beret- 
tiget. Det  skal  kun  siges,  dels  at  Regelmæssighedens  Sikker- 
hed er  en  Hovedejendommelighed  for  al  Ret,  dels  at  det  i 
sig  selv  er  et  Skønsspørgsmaal,  hvor  megen  Tilsidesættelse  af 
Dommerskønnet  der  i de  forskellige  Forhold  og  til  de  for- 
skellige Tider  er  det  praktisk  heldigste  for  Retslivet.  Men 
det  skal  betones,  at  den  Tendens  til  alle  Tider  har  været 
fremme  i Teorien,  at  Skønnet  mere  eller  mindre  skulde 
sættes  tilside  for  Principdeduktion.  Man  har  fordret  af  Rets- 
videnskaben, at  den  ved  en  gennemført  „Konstruktion44  skulde 
danne  et  System  af  mere  almindelige  og  mere  afledede  Prin- 
cipper, hvoraf  der  ved  logisk  Slutning  kunde  hentes  en  Løs- 
ning af  et  hvilketsomhelst  Retstilfælde.  Den  Opfattelse  har 
endog  fundet  Talsmænd,  at  slige  Principper  kun  turde  for- 
mes indenfor  de  positive  Loves  Ramme.  Der  er  dem  som 
udfra  en  ensidig  Lovordslydighed  og  med  et  vist  „etisk  Vel- 
behag44 fordrer  Loven  og  kun  Loven  anvendt,  hvor  hullet 

den  end  er,  og  lil  hvor  grel  en  individuel  Uretfærdighed  eller 
Uhensigtsmæssighed  man  end  kommer.  Thi,  sagde  man, 
derved  indøves  Fasthed  i Retsanvendelsen;  der  skabes  en 
Sikkerhed  imod  den  Vilkaarlighed  og  Egoisme,  som  dog 
kunde  skjule  sig  under  „det  individuelle  Retfærdighedsskøn44, 
og  man  kan  trøste  sig  med,  at  netop  det  grelle  Udslag  af  en 
bestaaende  slet  Lov  nok  vil  give  Impuls  til  en  ny  og  bedre 
Lovgivning.  De  fleste  vilde  dog  ikke  tilbede  en  saa  blind 
Retfærdighedens  Gudinde;  thi  „mens  Græsset  gror  dør  Horse- 
mor“.  De  fordrer  at  Principperne,  om  de  end  bygges  saavidt 
muligt  paa  gældende  Lovgivning,  dog  føres  ud  derover  og 
formes  saaledes,  at  de  kan  dække  alle  Huller  i Lovgivningen 
med  deres  Konsekvenser.  I ældre  Tid  har  nogle  villet  danne 
saadanne  Principper  efter  ideal  Ret,  overseende  at  dog  hvert 
Lands  og  hver  Tids  retlige  og  samfundsmæssige  Ejendomme- 
ligheder bør  iagttages,  og  at  en  saadan  ideal  Ret  egentlig  kun 
er  den  Enkeltes  Utopi,  hans  egne  Reformideer  og  Kritik  af 
det  bestaaende.  Andre  tager  med  Føje  gældende  Ret  og 
dens  Analogier  i videste  Omfang  som  Grundlaget  for  deres 
Principper. 

Imidlertid  er  hele  denne  Metode  hovedsagelig  forfejlet. 
Principperne,  hele  Generalisationen  af  den  gældende  Rets 
utallige  Enkeltheder,  har  kun  Værdi  som  vejledende  og  be- 
lærende. Thi  ligesom  Generalisationen  ser  bort  fra  de  givne 
Enkeltheder,  og  ligesom  den  Induktion  hvorpaa  de  dannes 
ofte  er  ufuldstændig  og  dens  Enkeltiagttagelser  beror  paa 
Skøn,  saaledes  maa  Skønnet  atter  træde  frem  i Princippernes 
Enkeltanvendelser  som  det  ovenfor  er  beskrevet.  Det  er 
Individualiseringstendensen  der  her  gør  sin  berettigede  og 
ejendommeligste  Indsats.  Man  har  forset  sig  paa  Lovan- 
vendelsesmetoden, der  i væsentlig  Grad  er  deduktiv,  og  man 
har  overset,  at  ligesom  Lovgivningens  Metode  er  Skøn  over 
de  foreliggende  Forhold  og  Valg  mellem  flere  mulige,  maa- 
ske  endog  omtrent  lige  hensigtsmæssige  Regler,  saaledes 
ligner  den  subsidiære  Retsdannelse  en  Lovgivning  snarere 
end  en  Lovanvendelse.  Og  navnlig  er  selve  Retsanvendelsen 
eller  Retsudøvelsen  noget  langt  mere  vidtrækkende  og  sam- 

mensat  end  en  sproglig-logisk  Deduktion  fra  klare  og  be- 
stemte Lovordsregler  eller  antagne  Principper. 

Derfor  er  det  rette,  den  virkelige  Retfærdighed,  en  skøn- 
som Udligning  mellem  Reglen  og  Enkelttilfældenes  Krav  paa 
individuel  Hensynstagen.  Og  som  et  Hovedmiddel  i sidste 
Henseende  staar  den  øvede  Dommers  ansvarsfulde,  sam- 
fundsmæssige Skøn. 


VIII. 

BEGREBET  MORAL. 


Det  har  særlig  Interesse  for  en  retlig  Undersøgelse  at  tage 
Moralens  Begreb  i Betragtning,  dels  fordi  der,  som  omtalt 
S.  12,  kan  rettes  et  Angreb  ud  fra  Moralen  paa  den  (ufuld- 
komne) positive  Rets  Krav  om  ufravigelig  Gennemførelse  i 
Livet,  dels  fordi  Moralens  Stilling  til  Begreberne  Skøn  og 
Regel  kan  kaste  Lys  over  Rettens  Forhold  til  disse  Begreber, 
som  iøvrigt  ogsaa  over  det  rent  praktiske  Livs  Forhold  hertil. 

Hvad  Moral  egentlig  er,  har  været  indgaaende  diskuteret 
i den  hjemlige  filosofiske  Literatur.49)  Uden  i nogen  Hen- 
seende at  forsøge  paa  en  Kritik  af  de  indtagne  Standpunkter, 
vil  jeg  i det  følgende  gøre  en  Opfattelse  gældende,  der  ikke 
falder  sammen  med  nogen  af  dem,  om  end  den  er  beslægtet 
med  N.  C.  Starckes50)  og  N.  H.  Bangs51),  navnlig  den  sidstes. 

Moralens  og  Rettens  Oprindelse  synes  historisk  at  maatte 
søges  i en  gammel  Grundopfattelse,  der  havde  samme  Syn 
paa  alle  Livets  Handlenormer.  Dette  bekræftes  saavel  af 
direkte  historiske  Oplysninger,  som  ogsaa  af  Sprogene52),  der 
først  efterhaanden  finder  en  Særbetegnelse  for  det  retlige,  og  som 
endnu  senere  gør  en  Forskel  paa  den  egentlige,  ubetinget  for- 


49)  En  Oversigt  herover  er  givet  i HøfTdings  Etik,  4.  Udg.  III 
Nr.  21  S.  66  ff. 

50)  I »Samvittighedslivet«,  1897. 

51)  I »Begrebet  Moral«  1897. 

52)  Se  herom  Ihering  »Der  Zweck  im  Recht«  Bd.  II  S.  49  ff.  og  Høff- 
ding,  Etik,  4.  Udg.  XXXVII,  S.  520—22. 

bindende  Moral  og  en  blot  Skik  og  Brug  (,,Sitte“).  Thi  alt 
efter  som  man  forfølger  Linjen  i den  historiske  Udvikling  til- 
bage i Tiden,  synes  det  psykologiske  Forhold  at  beherske  Fol- 
kene i stadig  højere  Grad:  de  er  ikke  i Stand  til  at  indse  og 
at  tage  praktisk  Hensyn  til  det  varierende,  det  individuelle  i 
Livsforholdene.  Ogsaa  Kendskabet  til  uciviliserede  Nationers 
Standpunkt  i Nutiden  peger  i denne  Retning.  Men  jo  større 
Simpelheden  i Livsopfattelse  og  Handlevaner  var,  desto  større 
var  Tendensen  til  paa  alle  Handlelivets  Omraader  slavisk 
at  følge  de  nedarvede  Erfaringer  som  Sædvanen  rummede, 
og  derfor  kun  mere  ubevidst  at  ændre  denne  med  Tidernes 
vekslende  Forhold.  Med  Respekten  for  Sædvanen  fulgte  Om- 
givelsernes Tendens  til  at  lægge  deres  haarde  Tryk53)  — i 
Form  af  Dadel,  Udelukkelse  fra  Samkvem,  ydre  Tvang  og 
Straf  — paa  den  Enkelte,  saa  snart  han  paa  noget  Punkt 
afveg  fra  det  sædvanemæssige. 

I Tidens  Løb  svinder  Trykket  eller  taber  sin  Alvor  over- 
for de  rent  praktiske  Opgaver  eller  ved  de  mindre  betyd- 
ningsfulde Omgangsforhold,  som  beherskes  af  det  konven- 
tionelle, af  ydre  Anstand,  Mode,  Skik  og  Brug.  Paa  de  mo- 
ralske og  retlige  Omraader,  i de  egentlige  menneskelige  Kon- 
fliktstilfælde, fastholdes  vel  Trykket,  og  baade  Moral  og  Ret 
viser  stadig  en  større  Regelmæssighedstendens  end  alt  andet 
Liv;  men  iøvrigt  bliver  Forskellen  mellem  Ret  og  Moral  under 
den  fremadskridende  Udvikling  mere  og  mere  fremtrædende. 

Retten  bliver  regelmæssigere  og  fastere  i sin  Ordnings 
Indhold  ved  at  Lovgivningen  vinder  frem  paa  nedarvede 
Sædvaners  og  Opfattelsers  Bekostning.  Moralen  gaar  her 
snarest  den  modsatte  Vej.  I de  religiøse  Bøger  findes  der 
vel  formuleret  visse  Bud,  som  indeholder  Regler,  der  frem- 
træder nærmest  i en  Lovs  Form.  Disse  Regler  er  ofte  saavel 
Rets-  som  Moralforhold  ind  imellem  hinanden,  f.  Eks.  de  10 
Bud.  Men  efter  som  man  kommer  ud  over  de  allersimpleste 
Livsforhold  slaar  den  Art  Moralbud  dog  ikke  til.  Der  opstaar 
mange  Konfliktstilfælde,  hvis  rette  Løsning  kun  i mindre 


53)  Se  ovenfor  S.  51 — 53. 

Grad  eller  endog  slet  ikke  finder  Afgørelse  eller  Vejledning 
i saadanne  Bud.  I ældre  Tid  forsøgte  den  katolske  Kirke 
en  Kasuistik  til  yderligere  Vejledning,  og  Skriftestolen  rum- 
mede den  Dommer  der  kunde  løse  alle  konkrete  Moral- 
spørgsmaal  for  den  læge  Mand  eller  Kvinde;  men  i Nutiden 
og  hos  os  mangler  dette  sidste.  En  ydre  Autoritet  der  kan 
formulere  og  sanktionere  en  Moralregel  findes  ikke,  saaledes 
som  indenfor  Retsordenen.  Og  naar  man  alligevel  i vore 
Dage  med  nogen  Føje  kan  tale  om  „Moralloven44,  er  det  fordi 
man  tør  betone  en  anden  Lighed  med  Retsloven : begge  hæv- 
der det  ubetingede  Kravs  „Du  skal44. 

Moralen  i Nutidslivet  er  saaledes  noget  ganske  andet 
end  en  Del  af  det  sædvanemæssige,  den  nemlig  som  er 
undergivet  et  tvingende  Tryk  fra  Omgivelsernes  Side.  Hvad 
der  positivt  er  det  centrale  i Moralen  er  omtvisteligt:  An- 
gaar  Moralen  væsentlig  Opførsel  udadtil,  det  man  skylder 
sine  Medmennesker,  eller  er  det  væsentlige  Personens  egen 
Udvikling?  Og  hvis  Moralen  angaar  det  sidste,  vedrører  den 
saa  hele  den  personlige  Udvikling  eller  kun  en  Side  deraf? 
Ligger  Vægten  paa  Individets  ydre  Optræden  eller  paa  dets 
Sindelag?  Er  det  Omgivelsernes  Anskuelser  om  rigtig  Op- 
førsel eller  Individets  egen  Mening  herom,  hvorpaa  det 
kommer  an? 

Over  for  al  denne  Tvivl  er  det  i det  foregaaende 
valgte  Udgangspunkt  det  naturlige:  at  anse  Moralens  Hoved- 
betydning som  udtrykt  i et  Krav  om  samfundsnyttig  Op- 
førsel rettet  fra  Omgivelserne  imod  Individet.  Dette  stemmer 
med  den  historiske  Udvikling,  det  forudsætter  Moralens  Slægt- 
skab med  Retten,  og  det  knytter  Moralkravet  overfor  den 
Voksne  paa  naturlig  Maade  til  de  moralske  Forbud  og  Paabud 
som  al  Pædagogik  retter  imod  Børnene. 

Moralkravenes  Art  kommer  netop  tydelig  frem  i Børneop- 
dragelsen. Det  gælder  for  Forældrene  — for  Slægtninge  og 
Tjenestefolk  — at  gøre  Børnene  omgængelige.  De  skal  vise 
Lydighed,  kunne  bøje  sig  for  de  ældres  Krav,  og  de  skal 
kunne  gøre  dette  ubetinget,  hvad  enten  de  indser  Kravenes 
Berettigelse  eller  ikke.  De  skal  kunne  holde  Styr  paa  deres 

Egoisme:  ikke  gøre  andre  Fortræd  eller  ødelægge  Værdier, 
ikke  være  uforsigtige  med  andres  Goder,  fordi  de  uden  Om- 
tanke for  andre  forfølger  deres  egne  Interesser,  eller  blot 
leger  eller  „slentrer44  tankeløst.  Og  de  skal  have  deres  Altruisme 
udviklet,  deres  Godhed  for  Mennesker  og  Dyr,  deres  Hjælp- 
somhed. Endelig  skal  deres  Dygtighed  øves,  de  skal  kunne 
arbejde  paa  deres  egen  Udvikling  og  for  andre.  Og  Midlerne 
til  at  fremme  Barnets  moralske  Udvikling  er  Ros  og  Dadel 
(Straf),  Belæring  og  det  gode  Forbillede. 

Uagtet  den  Voksnes  Opdragelse  skulde  være  endt,  kan 
man  dog  finde  den  fortsat  i de  Moralkrav  som  Omgivelserne 
stiller  til  ham.  Ligesom  overfor  Børnene  har  denne  „positive 
Moralitet44  snart  mere  Karakteren  af  Regler,  der  foreskriver 
den  ydre  Opførsel,  snart  mere  af  en  Lære  om  subjektive 
Dyder  eller  Laster,  om  Karakteregenskaber  som  det  gælder 
at  fremme  eller  hæmme. 

Den  første  Art  Krav  ligger  nærmere  op  ad  de  retlige. 
Der  er  f.  Eks.  mange  af  de  Forhold,  som  Straffeloven  om- 
handler, der  ogsaa  modvirkes  af  Moralkravene,  f.  Eks.  Mord, 
Tyveri,  Bedrageri,  Kønsfrihedsforbrydelser.  Men  Moralkravet 
gaar  videre.  Det  kan  være  umoralsk  at  udnytte  sine  Rettig- 
heder, f.  Eks.  naar  en  ubarmhjærtig  Kreditor  inddriver  sin 
Fordring  hos  en  Debitor  som  uforskyldt  er  kommet  i For- 
legenhed, eller  som  maaske  endog  denne  Kreditor  har  bragt 
i Forlegenhed  for  at  ødelægge  ham  økonomisk.  Grænsen 
mellem  det  blot  umoralske  og  det  retlig  forbudte  ændrer  sig 
med  Tiderne.  Først  gennem  de  sidste  Aarhundreder  er  Svig 
i Handel  og  Vandel  blevet  retstridig  i vor  Civilret,  og  først 
i vore  Dage  gælder  dette  den  illoyale  Konkurrence.  Mo- 
ralen kan  her  virke  næsten  ligesaa  kraftigt  som  Straffe- 
budet.  I England  var  indtil  fornylig  Blodskam  straffri,  men 
var  dog  sikkert  mellem  ordentlige  Personer  og  i blot  nogen- 
lunde borgerlige  Samfundslag  ikke  hyppigere  dér  end  her. 

Ogsaa  Kravet  om  erotisk  Afholdenhed  udenfor  Ægte- 
skabet, der  indtil  1812  var  omværnet  med  Straf,  føles  af  mange 
som  et  ubetinget  Moralkrav,  medens  andre  i Nutiden  vil  gøre 
visse  Undtagelser,  og  atter  andre  interesserer  sig  mindre 

for  en  skarp  Distinktion,  en  bestemt  Grænse  mellem  Moral 
og  Immoralitet.  De  sidste  vil  ordne  „uregelmæssige  For- 
hold 44  i en  lang  Skala,  fra  nogle  som  trods  Uregelmæssig- 
heden er  værdifulde,  til  andre  som  synes  mere  eller  mindre 
at  maatte  fældes  moralsk. 

Grunden  til  Forskydningen  i Moralbetragtningen  over- 
for de  erotiske  Forhold  er  den  om  Moralens  historiske  Udvik- 
ling allerede  fremhævede:  Forholdene  er  for  sammensatte  til 
at  kunne  behandles  efter  en  fælles  Betragtning,  man  trænger 
til  at  sige  et  „kun  i Reglen44,  og  „efter  alt  det  oplyste44. 
Paa  den  anden  Side  er  der  næppe  noget  Forhold,  hvor  den 
enkelte  Persons  moralske  Pligter  overfor  en  anden  er  saa 
indviklede  og  betydningsfulde  som  paa  Kærlighedslivets  Om- 
raade,  og  hvor  begge  Personers  Pligter  med  Hensyn  til  deres 
indbyrdes  erotiske  Liv  har  saa  stor  en  Betydning  overfor 
deres  nærmeste,  særlig  Børnene,  og  igennem  dem  overfor 
videre  Kredse  af  Medmennesker.  Det  er  derfor  ikke  tilfæl- 
digt, naar  Sprogbrugen  ved  Sædelighed  tænker  i første  Række, 
ja  oftest  alene,  paa  Kønssædeligheden.  Der  er  i disse  For- 
hold et  vigtigt  Moment  af  Regelmæssighedstendens,  naar 
mange  er  tilbøjelige  til  at  blive  staaende  ved  den  kategoriske 
Dom : alle  slige  Forbindelser  er  usædelige,  og  der  bør  drages 
et  bestemt  Skel  mellem  „ægte44  og  „uægte44  Børns  samfunds- 
mæssige og  retlige  Stilling  i Familien  og  særlig  til  Faderen 
og  hans  Slægt. 

Moralens  Tendens  henimod  Regelmæssighed  lægger  sig 
ogsaa  for  Dagen  deri,  at  man  gerne  vil  anse  Ægteskabet  for 
noget  helt  igennem  godt  og  heldbringende  for  Menneskene, 
idet  man  ligesom  vil  lukke  Øjnene  for  de  Ofre  af  individuel 
Lykke  og  Udfoldelse,  som  dets  ubrødelige  Opretholdelse,  dets 
„Hellighed44,  i adskillige  Tilfælde  kan  føre  med  sig.  Man  vil 
ikke  gerne  erkende  det  store  Kompromis  som  Ægteskabs- 
institutionen  er.  Paa  den  anden  Side  godtgør  alle  de  retlige 
og  moralske  Foranstaltninger54),  hvormed  Ægteskabet  om- 


64)  S.  Kierkegaard  omhandler  i sin  »Enten-Eller«  (Saml.  Skrifter 
I Bd.  S.  253  ff.)  »Y  ex  eldriften,  Forsøg  til  en  social  Klogskabslære« 
og  taler  lier  om  de  personlige  Vanskeligheder  i Ægteskabet:  »Naar 

gærdes,  f.  Eks.  den  Modstand  mod  Skilsmissefrihed  som  i 
moderne  Lovgivning  kun  viger  Skridt  for  Skridt,  at  det  hø- 
rer til  Samfundslivets  værdifuldeste  Gennemsnitsordninger. 

Allerede  de  givne  Eksempler  viser,  hvad  der  er  noget 
aldeles  gennemgaaende  for  Moralen,  at  man  til  ethvert  i en 
Regel  formuleret  positivt  Krav  om  en  given  Gruppe  Hand- 
lingers Indhold  maa  føje  et  stort  „efter  Omstændighederne". 
Men  hertil  kommer,  at  Moralkravet  i det  udviklede  Samfund 
i de  fleste  Tilfælde  end  ikke  kan  formes  i en  Almensætning 
— en  Regel,  et  Princip,  en  Maksime,  eller  hvad  man  nu  vil 
kalde  det  — , som  direkte  giver  Anvisning  paa  den  moralske 
Handlings  Indhold,  paa  hvad  man  skal  gøre  eller  undlade. 
Dette  sidste  forsøger  Retsloven,  naar  den  efter  en  Afvejelse 
af  Livets  krydsende  Hensyn  har  fundet  den  Regel  som  skal 
gøre  Ret  og  Skel  til  alle  Sider  (give  „suum  cuique"),  og  saa 
ogsaa  tør  gennemtvinge  Reglen  overalt  hvor  Tilfældene 
sproglig  taget  falder  ind  under  den.  Og  i en  lignende  Ret- 
ning gaar  for  saa  vidt  daglig  Skik  og  Brug,  som  den  viser 
hvorledes  „man"  selskabelig  helst  skal  opføre  sig  udvortes  set. 
Moralen  derimod  har  mere  og  mere  maattet  bruge  det  Mid- 
del til  at  give  Plads  for  Individernes  mere  fintrammende 
Løsning  af  Enkeltkonflikterne,  at  den  alene  retter  sine  Krav 
til  Karakteren,  til  Sindelaget: 

Moralen  nøjes  med  at  udpege  de  Laster,  der  bør  und- 
gaas,  og  som  stort  set  alle  er  af  egoistisk  Farvning,  og  de 
Dyder,  der  bør  tilstræbes,  og  som  er  altruistiske,  sigtende 
til  Omgivelsernes  Gavn.  Det  er  lastefuldt  at  søge  sin 
egen  Lykke  paa  Bekostning  af  andres  Ulykke;  men  iøvrigt 
er  Lasterne  gennemgaaende  simpelthen  Modstykket  til  Dy- 
derne. Man  bør  saaledes  f.  Eks.  nære  Pietet  mod  og  Kær- 
lighed til  Fædreland  og  Forældre,  nære  Kærlighed  til  sine  Børn, 
Slægtninge  og  Venner,  endog  til  enhver  „Næste" ; man  bør  vise 
Hæderlighed  og  Ordholdenhed  i Handel  og  Vandel;  Hensyns- 

det  forholder  sig  saaledes  med  Ægteskabet,  saa  er  det  ikke  forunder- 
ligt, at  man  paa  saa  mange  Maader  maa  stive  det  af  med  moralske 
Støtter.  Naar  en  vil  skilles  fra  sin  Kone,  saa  raaber  man:  han  er 
et  nedrigt  Menneske,  en  Skurk  osv.«  (S.  268). 

fuldhed  mod  Omgivelserne;  Godgørenhed  og  Hjælpsomhed 
mod  Fattige  og  Lidende;  man  maa  ikke  bagvaske  andre,  ja 
man  bør  undgaa  al  letsindig  Omgang  med  andres  gode 
Rygte;  man  skal  vise  Troskab  i sin  Gerning,  arbejde  paa  sin 
Udvikling,  og  sætte  det  Arbejde  ind  i hele  Samfundets  store 
Samarbejde  som  efter  ens  Evner  og  Plads  i Samfundet  er 
ens  samfundsnyttige  Kald. 

Men  ogsaa  her  er  der  en  Tendens  til  en  større  Regel- 
mæssighed, til  at  forme  Kravet  mere  ubetinget  og  mere  ud- 
vortes end  det  at  fordre  det  gode  Sindelag.  Et  Eksempel 
kan  illustrere  dette.  Den  Hæderlighed  i Handel  og  Vandel, 
som  er  nævnt,  er  kun  en  Side  af  Pligten  til  Sanddruhed 
og  til  Ordholdenhed.  Denne  sidste  kræver  at  man,  udenfor 
som  indenfor  det  retlige,  holder  hvad  man  har  lovet:  en 
Mand  er  en  Mand,  et  Ord  et  Ord ! Sanddruheden  fordrer,  at 
man  giver  de  rigtige  Oplysninger,  efter  at  man  har  søgt  og 
fundet  den  rette  Virkelighed.  Sanddruhed  overfor  andre 
bliver  kun  en  mislykket  Restræbelse,  naar  man  ikke  er  sand 
mod  sig  selv,  ikke  vil  og  kan  se  Virkeligheden  i Øjnene.  Vel  byg- 
ger nu  Samlivet  paa,  at  man  i disse  Henseender  kan  stole  paa 
andres  Udsagn,  men  det  er  dog  klart,  at  man  ikke  i Tide  og 
Utide  skal  forkynde  sin  Viden  og  sine  Meninger.  Den  som 
anser  det  for  sin  Pligt  „altid  at  sige  Folk  Sandheden44,  tram- 
per hen  over  mange  fine  og  værdifulde  Hensyn,  og  han  vil  i 
Virkeligheden  gøre  sig  Livet  let,  idet  han  vil  slippe  for  de  van- 
skelige Overvejelser  og  de  mulige  Samvittighedsbid,  som  det 
undertiden  at  undertrykke  Sandheden  eller  endog  positivt  at 
lyve,  kan  føre  med  sig.  Thi  Sagen  er  jo,  at  der  vel  er  For- 
hold hvor  man,  selv  uopfordret,  skal  hjælpe  med  rigtige  Op- 
lysninger og  navnlig  ikke  tør  føre  andre  bevidst  bag  Lyset. 
Dette  gælder  mest  i rent  personlige  Forhold  til  nærstaaende 
og  overfor  Værkfæller.  Men  det  gælder  langt  mindre  overfor 
fremmede,  naar  ikke  en  særegen  Situation  udpeger  netop 
en  selv  til  ut  yde  Hjælp;  og  det  gælder  ikke  overfor  Fjenden 
som  man  bør  bedrage.  Det  gælder  heller  ikke  overfor  den 
Syge  som  ikke  kan  taale  Sandheden.  „Nødløgnens44  Omraade 
er  stort  og  svært  at  afgrænse. 

Netop  i Udtrykket  Nødløgn  ligger  den  nedarvede  posi- 
tive moralske  Maksime  skjult:  lyv  aldrig!  Englænderne 
siger,  at  en  sand  Gentleman  lyver  ikke.  Maaske  søger  han 
at  fortie,  maaske  er  han  selskabelig  høflig;  men  stillet  overfor 
et  direkte  Spørgsmaal  skal  han  svare  ærlig:  ingen  positiv 
Løgn  (hvori  han  kan  gribes);  derimod  kan  et  undvigende  eller 
lidetsigende  Svar  nok  gaa  an.  Der  ligger  heri  en  rigtig  mo- 
ralsk Tendens:  lyv  helst  saa  lidt  som  muligt,  og  øv  dig  i 
Sanddruhed!  Men  Sætningen  lyv  aldrig!  er  dog  kun  pas- 
sende i Barnekamret,  hvor  der  er  Brug  for  en  mere  meka- 
nisk Indøvelse  af  Sanddruhedens  værdifulde  Maksime,  og 
hvor  tillige  Barnet  aldeles  gennemgaaende  kommer  i saadanne 
personlige  Autoritetsforhold,  f.  Eks.  overfor  Forældre  eller 
Lærere,  at  en  Afvigelse  fra  Sætningen,  lyv  aldrig,  meget 
sjælden  vilde  være  moralsk  forsvarlig,  endsige  paabudt  af 
Livets  Krav.  Og  heri  ligger  netop  Hovedforskellen  overfor 
den  Voksne,  der  kommer  i mange  „upersonlige*,  „forretnings- 
mæssige „rent  ydre  selskabelige*  Forhold,  hvor  en  virke- 
lig Aabenhjærtighed  ofte  ingenlunde  vilde  være  paa  sin  Plads, 
endsige  være  moralsk  paakrævet,  hvor  man  snarere  kunde 
vende  Maksimen  om  og  sige : det  er  enhvers  Ret  og  Pligt  at 
lyve55)  hver  eneste  Dag! 

Eksemplet  med  „Løgnen*,  som  forbydes  eller  fraraades 
moralsk  i videre  Omfang,  end  det  kan  efterleves  og  egentlig 
vel  ogsaa  er  ment  selv  af  strenge  Moralister,  peger  hen  paa 
et  meget  almindeligt  og  betydningsfuldt  Forhold  ved  de  gængse 
Moralkrav: 

De  positive  Retsregler  udtaler,  hvad  der  virkelig  ønskes 
fulgt  i Livet.  Ellers  kunde  man  jo  ikke  søge  Retsreglernes 
Efterlevelse  gennemtvunget  ved  ydre  Magt.  Det  erkendes 
ogsaa  af  alle  gode  Borgere,  at  det  aldeles  gennemgaaende  er 
det  attraaværdige  at  Lovene  lydes,  f.  Eks.  at  der  ingen  For- 


56)  For  at  skærpe  Udtrykket  bruges  Ordet  »lyve«  og  ikke  det  mere 
velklingende  »ikke  tale  fuld  Sandhed«.  Det  maa  iøvrigt  mærkes, 
at  Ordet  »lyve«  ligesom  Ordet  »Egoisme«  i daglig  Sprogbrug  har  en 
kraftig  Bitone  af  d e n Brug  af  »Ikke-Aabenhjærtighed«  eller  af 
Selvhævdelse  som  er  moralsk  forkastelig. 

brydelser  begaas.  Men  gaar  det  ligesaa  med  Moralmaksimerne? 
Naar  det  siges,  at  „Menneskene  er  ikke  saa  gode  som  de 
burde  være%  kunde  det  saa  virkelig  ønskes,  at  de  koncen- 
trerede deres  hele  Kraft  paa  fuldtud  at  opfylde  alle  de  Mo- 
ralbud, som  i det  levende  Samliv  er  bievne  opstillede  fra 
Omgivelserne  overfor  den  Enkelte,  saaledes  at  Menneskene 
kun  slog  af  paa  det  enkelte  af  Kravene,  hvor  flere  Krav 
stødte  sammen  som  ikke  alle  kunde  opfyldes  fuldtud, 
f.  Eks.  i en  Konflikt  mellem  Hensynene  til  Staten  og  til  ens 
Familie?  Det  er  heroverfor  indlysende,  at  hvis  Menneskenes 
store  Flertal  kun  levede  for  at  fyldestgøre  Altruismens,  Hen- 
givelsens, Selvopofrelsens  Krav,  vilde  dette  standse  hele  Li- 
vet. En  saadan  Færd  kan  være  naturlig  for  enkelte  udvalgte 
Mennesker,  hvis  Kald  og  Anlæg,  ofte  en  stor  religiøs  Evne 
og  Begejstring,  giver  dem  Stillingen  som  lysende  moralske 
Forbilleder  for  Menneskeheden.  De  danner  saa  at  sige  Mod- 
stykket til  de  asociable  Forbrydernaturer.  Men  for  alminde- 
lige Mennesker  er  Moralen  kun  Livets  ene  Side;  den  anden 
ligesaa  berettigede  er  en  kraftig  Selvhævdelse. 

Saaledes  som  Omgivelsernes  Moralkrav  opstaar  og 
anvendes  i Livet  overfor  baade  Børn  og  Voksne,  er  de  nem- 
lig at  ligne  med  Prædikener,  der  søger  at  paavirke  Menne- 
skene paa  de  Punkter  hvor  de  praktisk  trænger  dertil,  og 
kun  paa  disse.  De  bekæmper  den  for  vidt  drevne  Selvhæv- 
delse ved  stærkt  at  betone  alt  det  som  fører  i Retning  af 
Altruisme.  Hvis  man  derfor  vilde  søge  at  fremstille  alle 
væsentlige  Moralbud  som  har  levende  Kraft  — og  til  en  vis 
Grad  er  det  dette,  der  sker  i det  man  kalder  en  videnska- 
belig Etiks  specielle  Del  — , saa  vilde  man  aldeles  ikke  naa 
til  rigtige  videnskabelige  Læresætninger  om  hvorledes  Livet 
faktisk  leves.  Man  vilde  endvidere  ikke  hermed  kunne 
give  en  Kunstteori  indeholdende  saadanne  Maksimer  for 
kommende  Livsførelse,  som  man  kunde  forvente  at  det  store 
Flertal  af  gode  Samfundsborgere  faktisk  vilde  stræbe  at  følge 
fuldtud.  Men  Maksimerne  vilde  i Virkeligheden  heller  ikke  være 
saadanne,  som  de  kloge  blandt  Omgivelserne  maatte  ønske 
at  den  Enkelte  skulde  følge  blot  tilnærmelsesvis  fuldtud  og 

udelukkende.  Thi  naar  Kravet  om  absolut  Efterlevelse  ofte  op- 
stilles, maa  det  opfattes  som  den  Ensidighed,  der  udmærker 
Prædikenen,  og  som  ikke  alene  understreger  hvad  der 
trænger  dertil,  men  som  — bevidst  eller  ubevidst  for  den 
som  prædiker  — underkender  det  der  ikke  behøver  Under- 
stregning, gaaende  ud  fra  at  den  Enkeltes  Selvhævdelse 
ogsaa  nok  skal  gøre  sig  gældende  i fuldtud  tilstrækkeligt 
Maal.  Den  dybe  praktiske  Erfaring  om  dette  sidste  fører 
da  Moralprædikanterne  til  den  ejendommelige  Overdrivelse, 
at  det  stærkt  selvhævdende  i sig  selv  er  noget  ondt,  og  de 
kalder  det  „Egoisme14. 

Kun  for  den,  som  ser  rent  asketisk  paa  Livet  i „denne 
Jammerdal44,  og  som  sætter  Moralkravenes  Formaal  i dette 
at  de  øver  Menneskene  for  et  andet  og  bedre  Liv,  kan 
det  være  konsekvent  at  fordømme  den  kraftige  Selvhævdelse. 
Men  en  saadan  livsfjendsk  Lære  har  ingen  Berettigelse,  og 
kun  en  vis  historisk  Forklaring  forsaavidt  den  evner  at  ruske 
en  Slægt  op  af  Overfladiskhed  og  Nydelsessyge  — om  en  saadan 
Tid  nogensinde  har  eksisteret.  Særlig  hvor  det  gælder  Køns- 
sædeligheden støttes  Læren  af  den  falske  Forestilling,  som 
navnlig  i Middelalderen  havde  Magt  over  Sindene,  at  kun 
det  aandelige  Liv  har  egentlig  Værdi,  medens  det  „sanselige44, 
i Kønsliv  og  dagligt  Liv,  er  noget  lavtliggende  og  i mange 
Forhold  noget  ondt,  er  „Kødet  som  skal  dødes44. 

Inddelingen  i en  højere  og  lavere  menneskelig  Natur  der 
ligger  i Strid  med  hinanden,  har  det  rette  i sig  at  den  betoner 
Livets  „Kompromisnatur44,  den  stærke  Kamp  mellem  mægtige 
Grundtendenser;  men  dens  Fordømmelse  af  det  „sanselige44 
viser  det  livsfjendske  og  skæve  i Grundopfattelsen.  Thi  den 
individuelle  Selvhævdelse,  den  enkeltes  Lykketrang  der- 
under hans  Krav  om  elementære  Nydelser,  alt  dette  er  i sig 
selv  godt.  Er  end  det  som  den  Enkelte  fordrer  af  saare 
forskellig  Værdi : den  samlede  Selvudfoldelse  er  det  centralt 
værdifulde  i Livet,  kun  de  Enkeltes  Overdrivelser  i Selv- 
hævdelse skal  bekæmpes.  Det  er  Opgaven  at  skaffe  alle 
Individer  den  rette  Plads.  Det  gælder  ogsaa,  at  den  nuvæ- 
rende Generation  arbejder  og  paalægger  sig  Indskrænkninger 

under  Hensyn  til  de  kommende  Generationer,  ligesom  den 
har  modtaget  Velgerninger  fra  de  tidligeres  Arbejde;  men 
det  vilde  være  ganske  urimeligt,  ja  ulogisk,  at  sige  at  Livet 
gælder  Helheden  og  Slægterne,  ikke  de  enkelte  Individer, 
thi  der  er  intet  i Slægten  udover  Individerne,  de  nulevende 
og  de  kommende. 

Ethvert  Baand  paa  den  naturlige  Livsudfoldelse  kan 
derfor  siges  at  have  Bevisbyrden  imod  sig.  Men  ganske  vist 
kan  Begrundelsen  af  de  Begrænsninger,  som  Betten  og  Moralen 
her  paalægger,  være  givet  ud  fra  en  saa  mægtig  Erfaring  om 
deres  Nødvendighed,  at  der  slet  ingen  Mulighed  er  for  at 
tvivle,  idet  Begrundelsen  ligger  fast  i et  utvivlsomt  rigtigt 
Skøn. 

Det  er  derfor  netop  den  pædagogiske  Ensidighed  som 
fejrer  sin  Triumf,  naar  Moralen,  der  ligesom  Retten  kun  er 
en  ordnende  og  regulerende  Faktor  i Menneskelivet,  ikke 
sættes  paa  sin  beskedne  Plads  som  Nr.  2 overfor  selve  det 
frie  personlige  Liv,  men  ophøjes  til  Nr.  1,  til  det  højeste  og 
centralt  værdifulde  i hvert  enkelt  Individs  Liv.  At  gøre  Mo- 
ralen til  det  værdifuldeste  er  som  at  anse  Skelettet,  der  giver 
Mennesket  Fasthed  og  Holdning,  for  det  vigtigste  sammen- 
lignet med  dets  hele  øvrige  Legeme  og  Aand. 

Det  er  den  gamle  Fejltagelse:  naar  Moralen  og  Moral- 
budene føles  som  noget  meget  værdifuldt,  saa  synes  man  at 
de  maa  have  en  ubetinget,  en  absolut  Værdi.  Og  denne 
Fejltagelse  vil  ogsaa  i Nutiden  kunne  have  sejge  Rødder  i 
Folkelivets  Jordbund.  Thi  den  livsfjendske  Anskuelse  som 
Askesen  prædikede  har  ikke  vundet  praktisk  Overhaand. 
Endnu  gælder  det  for  Nationerne  som  for  Individerne,  at 
Selvudfoldelsen  hævder  sig  saare  stærkt;  endnu  vil  der 
kunne  være  megen  Brug  for  Moralprædikener  imod  Egois- 
men, imod  den  altfor  stærke  Selvhævdelse. 

At  Moralkravene  har  denne  ensidige  Karakter,  kan  be- 
lyses ved  Eksempler  fra  de  noget  sjældnere  Omraader,  hvor 
den  for  stærke  personlige  Selvhævdelse  netop  ikke  er  Reg- 
len. Paa  saadanne  Omraader  maatte  Moralkravet  virke 

uheldig  og  ikke  fremmende  for  det  rette  Kompromis  imellem 

11 

Selvhævdelsen  og  Altruismen.  Dette  bekræfter  Erfaringen 
ogsaa.  Alle  ved  vi  at  Mennesker  kan  være  altfor  „gode“, 
„skikkelige44  eller  „selvopofrende44.  For  ømme  Forældre 
fordærver  Børnene;  de  handler  slet  i objektiv  Forstand, 
d.  v.  s.  imod  hvad  „Livets  Maal“  tilsigter  baade  med  dem 
selv  og  med  Børnene.  Endvidere:  Sætningen  „hellere  at 
lide  end  at  (risikere  at)  gøre  Uret44  kan  indeholde  en 
skadelig  Overdrivelse.  Overfor  Mennesker  med  saadanne 
Tendenser  kan  det  være  pædagogisk  nødvendigt  at  prædike 
større  „Egoitet 44  56):  at  „enhver  skal  interessere  sig  kraftig  for 
sin  Selvudvikling^,  eller  at  „en  Mor  maa  ikke  alene  gaa  op 
i at  leve  for  Mand  og  Børn44.  Det  kan  være  rigtigt  overfor  en 
saadan  Person  at  paapege,  at  hans  (eller  hendes)  Færd  kan  være 
dikteret  af  en  Magelighed  hos  ham  selv  der  i Virkeligheden 
strider  imod  hans  Pligt;  thi,  siger  man  til  ham,  det  som  egent- 
lig bevæger  Dig  er  maaske  kun,  at  Du  „vil  være  paa  den 
sikre  Side44,  at  Du  ikke  vil  plage  Dig  med  den  fine  Afgø- 
relse af,  hvor  netop  den  rette  Grænse  mellem  „mit44  og  „dit44 
bør  drages,  at  Du  usundt  vil  nyde  din  egen  Godhed. 

Den  der  er  for  eftergivende  overfor  en  Ægtefælle,  Ven 
eller  Kompagnon,  den  der  er  godgørende  overfor  værdige  og 
uværdige  i Flæng,  den  der  lader  Uret  upaatalt  blive  begaaet 
imod  sig  — han  kan  ofte  forsømme  sin  Pligt  (til  at  forsone 
Livskonflikterne  rigtig),  uagtet  intet  af  Livets  Moralkrav  i 
deres  sædvanlige  Formulering  kan  finde  Anvendelse  overfor 
hans  Færd.57) 

Der  er  dog  een  Sætning,  som  har  central  moralsk  Be- 


56)  Et  Ord  som  er  blevet  dannet  for  at  faa  udtrykt  Selvhævdelsen 
i Modsætning  til  Altruismen,  men  uden  at  man  faar  den  Bibetyd- 
ning af  det  overdrevne  eller  uberettigede  som  hæfter  ved  Ordet 
Egoisme. 

57)  I sin  Etik  4.  Udg.  XXXVII,  S.  532  giver  Høffding  et  andet  Ud- 
tryk for  Moralens  Ensidighed  i sin  Omtale  af  »den  offentlige  Mening«, 
hvis  Domme  ofte  staar  højere  end  de  Menneskers  Handlinger, 
som  danner  den  offentlige  Mening.  »Men  det  hænger  sikkert  ogsaa 
tildels  sammen  med,  at  vi  hver  for  sig  dadle  Splinterne  hos  Andre 
og  glemme  Bjælkerne  hos  os  selv;  der  resulterer  deraf  i den  offent- 
lige Mening  en  Strenghed,  som  de  Enkelte  hver  for  sig  vel  vogte 
sig  for  at  anvende  i deres  Selvkritik«. 


tydning,  og  som  udtrykker  Livets  virkelige  frugtbare  og  værdi- 
fulde Ligevægtsforhold  mellem  Egoitetens  og  Altruismens 
Krav.  Det  er  de  gamle  jødiske  Ord:  Elsk  din  Næste  som 
dig  selv.  Tages  disse  Ord  som  de  lyder,  udtaler  de  at 
man  skal  elske,  interessere  sig  for  dem  begge  to  lige  højt.  Der- 
imod giver  de  noget  langt  mindre  værdifuldt,  hvis  de  blot 
forstaas  som  et  Bud  om  stor  Næstekærlighed,  idet  Egenkær- 
ligheden, der  jo  erfaringsmæssig  er  saa  stærk,  da  kun  frem- 
hæves som  Maalestokken  for  Næstekærlighedens  Omfang.58) 

De  sædvanlige  Moralbuds  Art  og  Betydning  som  mod- 
virkende en  for  vidt  ført  Selvhævdelse  kan  man  maaske  an- 
tyde gennem  et  Kræfternes  Parallelogram,  hvor  den  ene 
Komposant  er  Moralbudene,  den  anden  den  ubundne  Udfol- 
delse af  Selvhævdelsen,  og  Diagonalen  giver  den  Handleret- 
ning,  som  faktisk  følges  eller  som  er  den  rette  Udligning 
mellem  disse  to  modstridende  Kræfter.  Vinklerne  mellem 
Diagonalen  og  hver  af  Komposanterne  beror  paa  det  indbyr- 
des Styrkeforhold  mellem,  hvor  selvhævdende  eller  hvor  op- 
ofrende Individet  i hver  enkelt  Situation  er  eller  bør  være. 

Den  i det  foregaaende  hævdede  Lære,  at  det  centrale  i 
Moralen  er  Omgivelsernes  Krav  overfor  den  Enkeltes  for  en- 
sidige Selvhævdelse,  er  ingenlunde  den  eneherskende.  Der 
er  mange  som  vel  indrømmer,  at  Moralen  en  Gang  i Tiden 
kan  have  haft  denne  Karakter  og  dette  Formaal,  og  som  er 
enige  i at  Børneopdragelsens  moralske  Side  er  af  denne  Be- 
skaffenhed. Men  de  hævder,  at  Udviklingen  mere  og  mere 
bærer  hen  imod  og  bør  bære  hen  imod  en  saadan  Inderlig- 
gørelse af  Moralen,  at  hele  Vægten  for  den  voksne  og  an- 
svarlige lægges  paa  Individets  eget  Sjæleliv,  at  det  moralsk 
alene  kommer  an  paa  hans  Sindelag  ikke  paa  hans  ydre 
Færd,  og  at  det  er  den  Enkeltes  Samvittighed  som  en  rent 


58)  Det  undersøges  ikke  her,  med  hvilken  Begrænsning  Jøderne  har 
taget  Begrebet  »Næste«;  oprindelig  omfattede  det  vistnok  ingen 
fremmede,  og  Sætningen  afgrænsedes  paa  lignende  Maade  som 
Romernes  »adversus  hostem  aeterna  autoritas«.  Heller  ikke  skal 
det  Spørgsmaal  søges  taget  op,  hvad  Sætningen  nærmere  betyder 
saaledes  som  den  staar  i det  Nye  Testamente. 

personlig  Følelse  der  skal  diktere  ham  hans  hele  moralske 
Færd,  uafhængig  af  nedarvede  almindelige  Moralbegreber  og 
af  de  foreliggende  Omgivelsers  konkrete  Skøn  over,  hvorledes 
han  bør  føle  og  optræde  i moralske  Forhold.59) 

En  Betragtning  af  denne  Lære  har  Interesse,  dels  fordi 
den  ved  Siden  af  sin  principielle  Urigtighed  bygger  paa  rig- 
tige Iagttagelser — kun  at  disse  kan  faa  en  naturligere  Forkla- 
ring — , dels  fordi  den  fører  ind  paa  Undersøgelsen  af  Samvit- 
tighedens Begreb  og  Betydning,  og  i Sammenhæng  hermed 
af  Moralskønnets  Betydning  og  Art  sammenlignet  med  Sam- 
vittighedens. 

Det  er  rigtigt,  at  Moralen  lægger  mere  Vægt  paa  det 
Sindelag  hvorudfra  der  handles  eller  undlades,  end  paa  den 
ydre  Optræden  og  dennes  Virkninger  i Omverdenen;  men 
dette  udelukker  ingenlunde,  at  Moralen  væsentlig  er  til  for 
Omgivelsernes  Skyld.  Uagtet  disse  vil  interessere  sig  mest 
for  den  ydre  Virkning  af  Individernes  Optræden,  kan  Beto- 
ningen af  Sindelaget  naturlig  forklares  derved,  at  Moralen,  som 
ovenfor  fremhævet,  ikke  kan  give  ydre  Begler  til  mekanisk 
Efterlevelse,  men  maa  bruge  det  Middel  at  kræve  saadanne 
Karakteregenskaber  (et  saadant  Sindelag),  som  erfaringsmæs- 
sig gennemgaaende  avler  de  samfundsmæssige,  de  moralske 
Handlinger.  Det  maa  overlades  den  Enkeltes  Skøn  at  finde 
de  rette  Veje,  og  stor  Vægt  maa  der  lægges  paa  at  han  har  god 
Vilje  til  ogsaa  at  gaa  disse  Veje,  idet  han  oftere  har  Vanske- 
ligheder med  den  gode  Vilje  end  med  det  rette  Skøn. 

Moralens  Inderliggørelse  kan  dernæst  forklares  ved  den 
Betragtning,  at  Individet  for  sin  egen  Udviklings  Skyld  har 
Brug  netop  for  de  samme  Karakteregenskaber  som  Omgivel- 
serne maa  ønske  hos  ham  for  deres  Skyld ; — men  dette  ude- 
lukker ikke,  at  dette  sidste  ogsaa  i vor  Tid  og  for  den  Voksne 
er  det  primære  i Moralen.  For  Individet  er  der  nemlig  et 


69)  Se  f.  Eks.  Goos’s  alm.  Retslære  1.  Bd.  1885,  S.  18 — 19:  »Moralens 
Bud  ere  selvgyldige,  og  Mediet  for  deres  Erkj  endelse  er  kun  Per- 
sonens egen  Bevidsthed«. . . . »Mindretallet,  ja  selv  om  det  kun  er 
en  enkelt,  er  i moralske  Forhold  hverken  moralsk  forpligtet  eller 
berettiget  til  at  bøje  sig  for  Flertallet  som  saadant...... 

Forhold  mellem  hans  Livs  Helhed  og  dets  enkelte  Øjeblikke, 
der  svarer  til  Forholdet  mellem  de  manges,  Samfundets  og 
Slægternes,  Interesser  og  den  Enkeltes  personlige  Interesser. 
At  de  samme  Karakteregenskaber  er  værdifulde  og  skadelige 
paa  begge  Omraader  beror  paa,  at  alle  Moralkrav  kan  siges 
at  kræve  at  Individet  underordner  og  indordner  sig  i hele 
det  store  Liv,  medens  det  tilsvarende  personlige  Krav  fordrer 
hvert  Øjeblik  indordnet  i alle  Individets  kommende  Øjeblikke, 
o:  hele  hans  Livs  Udvikling.  Det  er  vel  muligt  at  anvende 
den  Resignation  og  Handlen  paa  langt  Sigt,  som  saaledes  ud- 
vikles, i rent  egoistiske  Øjemed;  derfor  er  denne  personlige 
Udviklings  Øjemed  noget  som  er  almindeligere,  mere  vidtræk- 
kende, end  den  moralske  Udviklings;  men  den  vil  som  Regel 
tjene  de  moralske  Formaal.  Ofte  virker  Moralprædikenen 
paa  Rorn  og  Unge  endog  lettest  i den  nævnte  personlige 
Retning,  at  de  for  deres  egen  Skyld  bør  vise  en  fast  Hold- 
ning og  have  en  Rygrad  der  hindrer  dem  i at  svaje  som 
Siv  for  Lysternes  Vind. 

Idet  nu  Individet  føler  Værdien  af  disse  Egenskaber,  vil 
han  som  oftest  ikke  gøre  sig  klart,  om  han  følger  dem  fordi 
han  moralsk  skal,  eller  fordi  han  personlig  finder  det  klogt. 
Desuden  er  det  jo  en  af  de  moralske  Pligter  at  udvikle  sin 
Dygtighed  i at  arbejde  for  det  almene.  Naar  hertil  kommer, 
at  Viljen  til  at  være  moralsk  er  en  Art  religiøs  Følelse,  en 
Røjen  sig  ind  under  Helheden,  en  Evne  til  levende  at  føle 
sig  som  aktivt  Led  i Livets  store  Helhedsbestræbelse,  vil 
Pligten  mod  ens  bedste  Selv,  mod  de  Nærmeste,  mod  Sam- 
fundet, mod  Gud,  let  glide  helt  sammen  i den  Enkeltes 
Revidsthed. 

Et  Hovedargument  for,  at  det  centrale  i Moralen  er 
Personens  egen  frie  Anskuelse  om  det  rette,  ligger  i det 
Faktum60),  at  der  i sidste  Instans  ikke  findes  noget  andet  Organ 
for  Kravets  Indhold  end  Individet  selv,  end  Individets  egen 
Samvittighed.  Det  maa  da  blive  en  Opgave  at  forsøge  paa- 
vist, hvorledes  denne  Samvittighed,  Individets  Følelse,  Skøn 


')  Se  ovenfor  S.  51 — 53. 

og  Handleimpuls  paa  disse  Omraader,  kan  opfattes  som  et 
Organ,  dels  for  Omgivelsernes  Paavirkninger  paa  den  Enkelte, 
dels  for  de  Pligter  overfor  deres  Interesser  som  han  selv  an- 
erkender. 

Dette  at  Omgivelserne  er  en  saa  ubestemt  Mængde  af 
nærmere-  og  fjernere-staaende,  udelukker  en  fælles  Mening 
som  uden  Vaklen  dikterer  den  moralske  Handlings  Indhold. 
Paa  visse  Punkter  kan  det  moralsk  rigtige  vel  være  saa  ube- 
tinget kun  een  Ting,  at  praktisk  taget  alle  vil  enes  om  Dom- 
men. Undertiden  kan  den  Enkelte  i sin  Religions  Forskrifter, 
eller  i Dommen  hos  Personer  som  har  en  særlig  Autoritet 
overfor  ham,  finde  en  Afgørelse  for  det  særlige  Tilfælde.  I 
visse  Retninger  kan  hans  Handling  paa  moralske  Omraader 
være  dikteret  af  et  Skøn  over,  om  han  vil  høste  Dadel  der- 
for hos  dem  hvis  Dom  har  Vægt  for  ham,  om  Handlingen, 
hvis  den  bliver  bekendt,  vil  kunne  gaa  hans  Ære  eller  Rygte 
for  nær.  Men  ligesom  det  sidste  Skøn  ingenlunde  behøver 
at  falde  sammen  med,,  hvad  han  selv  anser  for  den  konkret 
rigtige  moralske  Fremfærd,  idet  han  mener  at  Omgivelserne 
vilde  dømme  anderledes  hvis  de  havde  de  Oplysninger  og 
rigtige  Principper  som  han  selv  har,  saaledes  er  der  i de  fleste 
Tilfælde  for  den  Voksne  intet  saadant  sikkert  Fortilfælde 
eller  Forbillede,  men  han  maa  skønne  mere  frit  over  Om- 
stændighederne og  paa  eget  Ansvar  løse  Konflikten  mellem 
de  stridende  Interesser.  Dette  gælder  dels  Dommen  over 
om  de  rette  Karakteregenskaber  er  lagt  for  Dagen  hos  den 
han  bedømmer,  være  sig  ham  selv  eller  en  anden,  dels  Dom- 
men over  ydre  Optrædens,  ydre  Handlingers  Rigtighed.  Og 
det  gælder,  hvad  enten  han  er  Talsmand  for  Livets  noget 
overdrevne  og  ensidige  Moralkrav,  eller  han  mere  bevidst 
og  ræsonnerende  søger  at  udligne  Interesserne,  at  give  Egoi- 
teten  og  Altruismen  hver  deres,  idet  han  skønner  over  hvad 
der  med  Rette  kan  fordres  af  den  Enkelte  fra  Omgivelser- 
nes Side. 

Individet  har  her,  dels  som  et  særligt  Organ  for  sit  Skøn 
over  den  moralske  Handlings  Indhold,  dels  som  en  Følelse 
der  ledsager  dette  Skøn  over,  om  han  selv  eller  andre  i deres 

Adfærd  er  i Overensstemmelse  med  Moralen,  og  dels  som  en 
særlig  Drift  eller  en  Impuls  der  hos  ham  fremavler  Viljen 
til  at  handle  moralsk  — det  man  med  et  fælles  Navn  for  det 
alt  sammen  har  villet  kalde  Samvittigheden. 

Naar  Samvittighedens  Begreb  skal  undersøges,  har  det 
Interesse  først  at  prøve,  til  hvilken  Grad  det  falder  sammen 
med  Følelse  i den  ovenfor  fremhævede  Betydning  af  Sinds- 
bevægelse, men  ikke  af  Skøn.61)  Til  Morallivet  er  der  knyttet 
betydningsfulde  Følelser  af  Lyst  og  Ulyst.  Det  er  en  ejen- 
dommelig stærk  og  dybtbundende  Misbilligelse,  som  møder 
den  Person  hvis  Sindelag  og  Handlinger  man  finder  umo- 
ralske. Denne  Misbilligelse,  ligesom  Glæden  over  den  mo- 
ralske Færd,  har  Tendens  til  at  fremavle  Dadel  eller  Bos  og 
til  at  afbryde  eller  knytte  personligt  eller  forretningsmæssigt 
Samkvem.  Denne  Følelse  har  dog  intet  med  Samvittighed  at 
gøre,  saaledes  som  dette  Ord  forstaas  i den  almindelige 
Sprogbrug,  og  saaledes  som  det,  hvad  det  følgende  skulde 
vise,  er  heldigt  at  afgrænse  dette  Begreb,  hvis  dets  Bestand- 
dele skal  have  nogen  naturlig  Sammenhæng.  Men  den  Følelse 
af  dyb  og  stærk  Ulyst,  som  vi  kalder  Anger  over  en  umoralsk 
Handling  af  os  selv,  er  noget  centralt  i Samvittigheden.  Den 
er  beslægtet  med,  men  er  ikke  saa  vidtrækkende  som  den 
„Fortrydelse44  af  ens  Handlinger,  der  knytter  sig  til  at  man 
nu  skønner  at  have  handlet  uklogt.  Samvittigheden  rører 
sig  som  en  „Følelse  paa  Forhaand44,  naar  man  fristes  til  en 
umoralsk  Handling,  men  føler,  efter  sine  tidligere  Erfaringer, 
den  Anger  der  vil  opstaa  hvis  man  handler. 

I den  gode  Samvittighed,  som  skyldes  at  man  vil  handle 
moralsk  eller  skønner  at  have  gjort  sin  moralske  Skyldighed, 
ligger  der  en  Følelse  der  er  nøje  beslægtet  med  den  Bos, 
som  andre  yder  moralsk  Færd,  og  en  deraf  følgende  Tryghed 


61)  Etymologisk  kan  der  vistnok  kun  faas  meget  lidt  ud  af  Ordet 
Samvittighed,  det  er  i vort  Sprog  ikke  noget  gammelt  Udtryk  og 
er  ligesom  det  tyske  »Gewissen«  vistnok  en  simpel  Oversættelse 
af  Lat.  »Conscientia«.  Dette  sidste  betegner  en  »Viden  med  sig  selv«, 
men  forekommer  f.  Eks.  hos  Cicero  ofte  med  LTnderforstaaelsen, 
»at  man  har  gjort  noget  galt«. 

i ens  Forhold  til  Omgivelserne.  Den  onde  Samvittigheds 
Følelser  er  dog  langt  stærkere  end  den  godes,  hvilket  iøvrigt 
jo  kun  er  et  almindeligt  Forhold  mellem  Ulyst  og  Lyst. 

Endelig  er  der  overfor  det  moralske  en  bred  og  varig 
Følelse  hos  Samfundets  fleste  Medlemmer  der  frembyder  en 
Parallel  til  Retsfølelsen;  det  er  en  almindelig  Vurdering  af, 
hvilken  afgørende  Betydning  for  Samlivet,  for  hele  Menneske- 
livet, det  har  at  Moralen  har  Styrke  i Folket.  Selv  For- 
bryderne vil  nok  være  forbryderiske,  men  det  staar  dem 
ganske  klart,  at  i et  Samfund  af  lutter  Forbrydere  var  det 
umuligt  at  leve. 

En  Hovedside  ved  Samvittigheden  er  dens  Evne  til  at 
sige  den  Enkelte,  hvad  der  i det  givne  Tilfælde  er  den  mo- 
ralske Handling,  altsaa  hvad  han  skal  gøre  eller  undlade  for 
ikke  at  faa  en  ond  Samvittighed.  Dette  er  simpelthen  et  Mo- 
rals køn.  Hvis  det  nu  var  rigtigt,  at  dette  Skøn  er  helt  frit, 
at  alt  kommer  an  paa  om  der  ved  Individets  Færd  opstaar 
ond  eller  god  Samvittighed  hos  det  selv,  saa  vilde  der  være 
en  uoverstigelig  Kløft  mellem  Ret  og  Moral,  saa  vilde  det 
være  ganske  urigtigt  at  hævde  at  Moralen  staar  Side  om  Side 
med  Retten  som  et  ordnende  og  regulerende  Princip  i Sam- 
livet, og  der  vilde  være  foregaaet  en  Udvikling  som  havde 
ført  Moralen  fuldkomment  bort  fra  dens  Udgangspunkt,  hvor 
den  ligesom  Retten  hørte  til  de  sædvanemæssige  Anskuelser 
om  rigtig  ydre  Færd. 

En  saa  vidtdreven  Individualisme  har  da  liden  Sand- 
synlighed for  sig.  Det  gælder  tværtimod  at  fastholde  følgende 
Forholds  Samvirken.  Individets  eget  Skøn  er  ganske  vist 
Organet  for  det  moralskes  Indhold,  for  hvad  der  i det  en- 
kelte Tilfælde  er  den  moralsk  rigtige  Adfærd.  Men  Skønnet, 
der  ikke  skal  finde  hvad  der  tilfredsstiller  Individets  person- 
lige Interesser,  skal  lære  Individet  hvilke  Pligter  det  har 
imod  Omgivelserne,  og  Indholdet  af  disse  Pligter  beror  væ- 
sentlig paa  Omgivelsernes  Meninger.  Naar  dette  sidste  kan 
forenes  med  at  Individets  eget  Skøn  er  Organet,  beror  det 
paa  at  Moralskønnet  er  udviklet  paa  Grundlag  af  en  mægtig 
Ned  arving  og  en  Opdragelse  en  Paa  virkning  i Livet,  som  al- 

tid  er  Udtryk  for  et  Hensyn  til  Omgivelserne.  Derved  indar- 
bejdes der  i Moralskønnet  en  „Samfundsmæssighed",  hvorved 
det  bliver  beslægtet  med  Retsskønnet.  Hos  nogle  kan  denne 
Paa virkethed  af  Omgivelserne  faa  et  berettiget  Præg  af  en 
Agtelse  for  de  Menneskers  moralske  Dom,  som  man  særlig 
respekterer.  Hos  andre,  mere  selvstændige  Naturer,  gør  der 
sig  en  stærkere  Kritik  gældende.  Man  vil  gøre  sin  egen  Ind- 
sats og  selv  skønne  over,  hvad  Omgivelserne  med  Rette 
burde  kræve  af  en  paa  Livskonflikternes  Omraade.  Men 
ogsaa  disse  Personers  Moralskøn  er  i det  væsentligste  af  det 
nævnte  „samfundsmæssige"  Indhold  : det  er  bygget  op  paa,  har 
faaet  sit  Indhold  af  de  Krav  som  Omgivelserne  stiller,  og 
det  angaar  et  Samliv  hvor  en  vis  Regelrethed  i beslægtede 
Tilfældes  Løsning  har  stor  Betydning  for  selve  Samlivet.  Deres 
Kritik  giver  da  kun  en  Revision  af  dette  Indhold ; gaar  den  ud 
over  en  vis  snævrere  Grænse,  bliver  den  oprørsk  og  anarkisk, 
den  sprænger  Moralens  Indhold  selv  om  det  subjektivt  sker 
„med  den  bedste  Samvittighed". 

Moralskønnet  er  karakteriseret  ved  en  stærk  Spænding 
mellem  Forsøg  paa  at  individualisere  og  dog  at  give  Regel- 
mæssighedens Tendens  et  ret  stort  Raaderum. 

Alt  efter  som  de  ydre  Moralautoriteter  mere  og  mere  maa 
tabe  deres  Betydning  overfor  den  voksne  og  selvstændige, 
og  saaledes  som  i Kultursamfundenes  Udvikling  Livskon- 
fl ikterne  har  formet  sig,  er  det  i stigende  Grad  gaaet  op  for 
Menneskene,  at  kun  de  nærmeststaaende,  egentlig  kun  selve 
Parterne  i en  given  Livskonflikt,  kan  være  Dommere  i For- 
hold af  nogen  Indviklethed.  Thi  kun  disse  kan  have  den 
rette  Kendskab  til  og  den  rette  skønsmæssige  Opfattelse  af 
alle  de  afgørende  Omstændigheder  og  Hensyn.  Denne  Be- 
tragtning fører  til  — eller  burde  føre  til  — større  Forsigtighed 
med  at  fælde  moralske  Domme  over  lidt  mere  fjerntstaaende 
Personers  Færd,  og  gør  en  forsigtigere  med,  selv  overfor  de 
nærmere,  ubetinget  at  fordømme  en  given  Opførsel,  eller 
nøjagtigt  at  foreskrive  den  Vej  en  anden  bør  gaa. 

Men  selv  om  Regelmæssighedstendensen  maa  virke  mere 
indirekte  og  blot  vejledende,  har  den  sin  store  Betydning 

for  Moralen.  Formen  for  Tendensens  Gennemførelse  i den 
Enkeltes  samvittighedsfulde  Moralskøn  maa  blive  en  Be- 
stræbelse hos  denne  for  i sin  Færd  at  følge  visse  Regler, 
visse  Maksimer  eller  Principper.  Blot  ud  fra  den  Enkeltes 
personlige  Frygt  for  at  hans  Egoisme  skal  virke  for  stærkt, 
kan  det  nøjes  med  at  være  Principper  som  han  har  dannet 
sig  alene  for  sin  egen  sjælelige  Husholdnings  Skyld,  saaledes 
at  hans  rolige  og  overskuende  Eftertanke  hjælper  ham  ud 
over  Øjeblikkenes  lidenskabelige  Forvildelser.  Hans  Prin- 
cipper behøver,  alene  efter  dette  Formaal,  ikke  at  stemme 
med  de  gængse  Moralkrav,  se  ovenfor  S.  85;  men  disse 
faar  deres  store  Betydning,  saasnart  man  ogsaa  tager  Om- 
givelsernes, om  end  maaske  kun  de  nærmestes  Dom  i Be- 
tragtning. Hensynet  til  denne  Dom  falder  nær  sammen  med 
Hensynet  til  de  i Individet  selv  nedfældede  Moralopfattelser. 

Desuden  kommer  hertil  en  Virkning  af  den  Strænghed 
i Moralkravet,  der  følger  af  dets  ovenfor  beskrevne  ensidige 
Prædikenform.  Det  kan  for  en  Samfundsborger  af  alminde- 
lig Type  ikke  være  nok  at  naa  frem  til  en  rent  personlig 
god  Samvittighed,  men  han  maa  interessere  sig  for  at  staa 
sig  godt  i Folks  Øjne.  Han  maa  skole  sit  Moralskøn  paa 
en  saadan  Maade,  at  det  han  gør  ogsaa  tager  sig  moralsk  ud. 
Det  er  saaledes  ikke  tilstrækkeligt,  at  hans  Motiver  er  berettigede 
efter  en  almindeligere  Dom,  men  dette  maa  med  nogen  Klar- 
hed fremgaa  af  Situationen,  saa  at  hans  Færd  dokumen- 
terer sin  Moralskhed.  Dette  Forhold  gør  det  rigtigt  at  holde 
visse  mere  personlige  Sider  af  ens  Liv  skjulte ; mangt  et  Kærlig- 
hedsforhold kan,  hvor  værdifuldt  det  end  er,  besidde  en 
„Uregelmæssighed “,  hvorefter  Omgivelserne  — der  kan  dømme 
haardt,  udvortes,  uforstaaende,  ufint  — vil  anse  det  for  umo- 
ralsk. At  en  Person  søger  at  værne  om  sin  „Ære“  og  „sit 
gode  Navn  og  Rygte  “ har  netop  moralsk  sin  store  Værdi, 
hvor  meget  end  Samfundet  paa  den  anden  Side  kan  have 
Interesse  i at  gennemskue  det  Samfundshykleri,  der  ligger  i 
at  tage  sig  mere  „korrekt“  ud  end  man  er. 

Den  som  vil  lade  sit  Moralskøn  bestemme  alene  af  hvad 
der  almindelig  menes,  opnaar  vel  en  vis  ydre  Regelmæssig- 

hed,  men  han  fyldestgør  ikke  sit  moralske  Ansvar  fuldtud: 
at  revidere  de  ham  indpodede  Principper  efter  sin  Natur  og 
sine  Forhold  saaledes,  at  han  i de  sværere  Konfliktstilfælde 
kan  komme  de  individuelle  Krav  tilstrækkelig  nær  paa  Livet. 
En  ejendommelig  Formel  for  Dannelsen  af  ens  egne  Prin- 
cipper har  Kant  givet  i sin  bekendte  Morallov:  „Handl  saa- 
ledes, at  din  Viljes  Maksime  til  enhver  Tid  tillige  kan  gælde 
som  Princip  for  en  almindelig  Lovgivning44.62) 

Kants  Sætning  fører  Tanken  hen  paa  det  retlige;  men 
da  ethvert  Lovgivningsorgan  savnes  paa  Moralens  Omraade, 
og  da  de  moralske  Forhold  ikke  taaler  en  saa  vidtstrakt 
Regelmæssighed  som  de  retlige,  bliver  Sætningen  en  Over- 
drivelse, selv  om  den  omformes  saaledes:  Handl  altid  saa- 
ledes, at  Tilværelsen  vilde  være  tjent  med,  at  alle  i samme 
Situation,  som  den  hvori  Du  nu  staar,  bar  sig  ad  ligesom  Du. 

Sætningen  har  imidlertid  sin  store  Betydning  ved  at  pege, 
dels  paa  det  mere  formale  at  den  Enkelte  skal  søge  at  danne 
sig  moralske  Principper,  dels  paa  det  reale  at  der  i Moralen 
gaas  frem  med  en  vis  lempelig  Gennemsnitlighed,  saaledes 
at  man  til  en  vis  Grad,  med  Omskrivning  af  det  retlige  Ud- 
tryk, kan  sige:  alle  er  lige  for  Moralen! 

Der  ligger  heri  en  Tendens  til  i Moralen  at  arbejde 
med  et  Gennemsnits-Individ,  en  Slags  bonus  paterfamilias. 
Hvor  meget  man  end  vil  individualisere  i Bedømmelsen  af 
moralske  Konfliktstilfælde,  saa  vil  man  ikke  gennemføre  en 
saadan  subjektiv  Relativitet  i Moralen,  at  man  til  alle  Men- 
nesker stiller  Krav  om  det  samme  Maal  af  Viljesstyrke  og 
Resignation.  Man  fordrer  snarere  den  samme  Optræden. 
Ligesom  man  ikke  rigtig  har  villet  give  „Overmennesket44 
moralsk  Spillerum  for  hans  særlig  frie  Livsudfoldelse,  saa- 
ledes har  man  ikke  villet  frikende  den  moralsk  svage,  blot 
fordi  han  har  gjort  sig  den  samme  Umage  som  Gennem- 
snitsmennesket for  at  handle  moralsk,  men  paa  Grund  af  sin 
„Svaghed44  dog  er  faldet  langt  hyppigere  for  Fristelserne. 

Som  et  vigtigt  Led  i den  Enkeltes  Arbejde  med  Uddan- 


62)  Jfr.  Høffding,  Filosofiens  Historie  2.  Udg.  2.  Bd.  S.  76  og  83. 


nelsen  og  Retledelsen  af  sit  Moralsken  staar  Betragtningen  af 
de  gængse  Moralkravs  Ensidighed,  deres  „Stræbepilleform“ 
som  Modstand  mod  Egoismens  Udskriden.  Det  Skøn  (den 
onde  Samvittighed),  som  følger  denne  Ensidighed  og  ikke 
giver  Selvhævdelsens  Krav  hvad  der  tilkommer  dem  overfor 
Moralens  Prædiken  om  Altruisme,  vil  være  „haltende“.  Det 
vil  underkende  Livsudfoldelsens  berettigede  Interesser,  og  lade 
den  onde  Samvittighed  tynge  ogsaa  dér  hvor  en  rolig  Over- 
vejelse af  Selvhævdelsens  Krav  overfor  Omgivelsernes  fører 
til  at  give  Selvhævdelsen  sit.  Ogsaa  dette  Forhold  tilsiger  at 
man  former  sig  moralske  Principper.  Dette  gælder  navnlig  den 
som  har  en  sart,  maaske  endogsaa  en  syg  Samvittighed.  Hans 
moralske  Principper  kan  skabe  ham  en  Vej  for  Handling, 
hvor  han  undgaar  Naget  fra  en  Samvittighed,  der  aldrig  vilde 
tilfredsstilles  af  et  konkret  Skøn  over  det  paakrævede,  og  saa- 
ledes  kan  leve  Livet  og  kan  undgaa  Selvtilintetgørelsen  i 
lutter  moralske  Hensyn. 

Paa  den  anden  Side  vil  den,  som  rigtig  har  indset  det 
skæve  i de  gængse  Moralkrav,  noget  frigøre  sig  for  den  ind- 
levede Samvittighed  som  bestemmende  for  hans  Handlinger 
paa  moralske  Omraader.  En  saadan  Person,  for  hvem  Selv- 
hævdelsen er  det  positive  og  værdifulde,  de  altruistiske  Krav 
det  regulerende  og  hæmmende,  vil  først  og  fremmest  i sine 
bevidste  Overvejelser  arbejde  med  det  rette  Kompromis  som 
sit  Formaal,  han  vil  stræbe  at  erkende  den  rette  Grænse 
mellem  mit  og  dit.  I det  vide  Omfang,  hvori  han  i Livskon- 
flikterne  maa  bruge  sit  Skøn,  vil  dette  „Moralskøn“  ikke  falde 
sammen  med  Samvittigheden,  men  være  noget  vider eræk- 
kende;  det  vil  være  et  Skøn,  der  er  nøjere  beslægtet  med 
det  almindelige  praktiske  Livs  Skøn,  og  som  ligesom  dette 
frit  kan  arbejde  sammen  med  det  bevidste  Ræsonnement. 

Imod  en  saadan  Behandling  af  de  moralske  Konflikter 
maa  alle  de  kæmpe,  for  hvem  Samvittigheden  har  en  altover- 
vejende, absolut  eller  religiøs  Værdi,  og  det  maa  vistnok 
ogsaa  erkendes,  at  de  fleste  Mennesker  den  Dag  i Dag  ikke 
taaler  at  blive  døve  for  Samvittighedens  Røst,  at  føle  sig  frit- 
stillede i deres  almindelige  Ræsonnement  og  Skøn.  Herover 

kan  der  kastes  noget  Lys  ved  at  betragte  Samvittighedens 
(tredje)  Funktion  som  det  der  driver  til  at  følge  den  moralske 
Indsigt,  hvorledes  denne  nu  end  kan  være  erhvervet. 

At  der  i Samvittigheden  er  noget  mægtig  tvingende,  vil 
Sprogfølelsen  og  den  umiddelbare  Opfattelse  af  dette  Begreb 
ikke  betvivle.  Pligt-Begrebet,  det  at  være  bunden  til  en  given 
Handlemaade,  er  noget  centralt  i Samvittigheden.  Man  staar 
herved  Moralens  „at“,  medens  dens  „hvorledes44  eller  „hvad44, 
d.  v.  s.  dens  Indhold  er  omhandlet  i det  foregaaende.  Og  Mora- 
lens „at44  — det  at  Individet  bringes  til  at  følge  sin  moralske  Ind- 
sigt — er  af  disse  to  langt  oftere  og  paa  en  langt  mere  tyn- 
gende Maade  det  praktiske  Problem.  Det  er  ganske  vist  vig- 
tige og  interessante  Opgaver  at  udrede  Moralens  „hvorledes44  i 
vanskelige  Konfliktstilfælde  mellem  vægtige  Hensyn  der  kryd- 
ses. Det  er  f.  Eks.  interessant  at  undersøge,  til  hvilken  Grad 
der  findes  Personer  eller  Situationer  overfor  hvilke  alminde- 
lige moralske  Principper  ikke  slaar  til,  om  man  for  enkelte 
fremragende  Mennesker  vil  anerkende,  at  de  er  saa  sær- 
egent organiserede  at  de  tør  fravige  Moralens  sædvanlige 
Bud,  idet  baade  de  selv  og  Samfundet  har  Gavn  af  deres 
frie  Udfoldelse.  Men  i det  praktiske  Moralliv  er  Spørgsmaa- 
let  i de  allerfleste  Tilfælde  saare  klart  overfor  Moralens 
„hvorledes44 ; det  drejer  sig  om  simple  Syndere  og  Forbrydere, 
og  det  er  saa  lige  til,  at  det  som  de  kunde  have  Lyst  til  at 
gøre,  efter  enhver  Betragtning  er  skadeligt  og  fordømmeligt. 
Men  hvorledes  formaa  dem  til  at  ville  gaa  den  rette  Vej? 

For  en  almindelig  Betragtning  er  her  Samvittighedens 
Art  og  Betydning  klar  nok.  Den  er  en  kraftig  Impuls,  et 
Udslag  af  det  ubevidste  Sjæleliv,  som  kommer  til  Udfoldelse 
under  Livets  Gang,  naar  Samvittigheden  „vaagner44.  Denne 
føles  som  ens  „bedre  Jeg44  og  som  noget  der  kæmper  mod 
Egoismen,  mod  Lysternes  Fristelser.  Den  faar  naturlig  for 
de  fleste  Mennesker  en  religiøs  Karakter:  Guds  eller  „det 
Godes44  Bud  i ens  Indre;  og  den  kan,  uden  det  religiøse 
Præg,  opfattes  som  Udtryk  for  hvad  den  Enkelte  skylder, 
dels  sig  selv  som  helstøbt  Personlighed,  dels  og  navnlig  Hel- 
heden, Omgivelserne,  Samfundet.  Den  virker  ikke  alene 

eller  dog  i første  Linje,  fordi  ens  Ræsonnement  stemmer  med 
dens  Bnd,  men  fordi  den  er  blevet  Kød  og  Blod  i en,  er 
blevet  ens  anden  Natur. 

Naar  man  skal  forklare  sig  Samvittighedens  Magt  over 
Handlelivet,  henviser  man  i Reglen  til  et  rent  almindeligt 
psykologisk  Forhold.  Man  siger:  „At  stræbe  mod  Lystfølelse 
og  at  stræbe  fra  Ulystfølelse  er  vor  Handlens  Lov,  og  ud 
over  den  komme  vi  ikke.“63)  Men  Lyst-Ulyst  gaar  op  i de 
mest  ideale  Regioner.  Den  etiske  Handling  gør  jeg,  „fordi 
det  staar  for  mig  som  i dybeste  Forstand  utilfredsstillende 
at  undlade  at  handle  saaledes.“ 64) 

Heri  peges  der  rigtig  paa,  at  der  til  Samvittighedsskøn- 
net er  knyttet  stærke  Følelser,  at  i Kampen  mellem  Til- 
skyndelsernes  Lyst  og  Samvittighedens  Ulyst  den  sidste  ofte 
sejrer,  og  at  overhovedet  ideale  Tendenser  kan  sejre  over  de 
mindre  ideale,  mere  selviske,  efter  Omstændighederne  sanse- 
lige og  kortsynede  Impulser,  lige  ud  til  at  Livet  ofres  for 
Idealets  Krav.  Men  iøvrigt  siger  Forklaringen  intet  nærmere 
om,  hvorfor  Samvittighedstilskyndelsen  er  saa  stærk. 

Det  kunde  i sidste  Henseende  være  fristende  at  se  bort 
fra  denne  Hypotese  om,  at  den  stærkeste  Lyst  eller  stærkeste 
Ulyst  sejrer,  naar  der  er  Konflikt  mellem  et  Individs  indre 
Tilskyndelser.  Sætningen  er  vel  rigtig  nok  som  Udtryk  for 
det  almindelige  Forhold,  at  Udslaget  af  vort  ubevidste  Sjæle- 
liv, af  vor  hele  Personlighed,  altid  er  det  afgørende.  Naar 
dette  udviser  og  fastholder  en  umiddelbar  Stræben  i en  given 
Retning,  saa  hjælper  det  ikke  hvor  stærkt  et  modgaaende 
Ræsonnement  er,  og  Erfaringen  lærer  her,  at  den  Impuls  vi 
kalder  Samvittigheden  kan  sejre  baade  over  stærke  egoistiske 
Lyster  og  over  et  Ræsonnement,  der  viser  os  de  maaske 
helt  skæbnesvangre  personlige  Ofre  som  Samvittigheden 
kræver.  Men  hvorfor  skal  denne  ideale  Impuls  tvinges  ind 

63)  Se  K.  Kroman.  Universitetsprogram  1903,  Begrebet  »Det  Etiske«, 
S.  53. 

64)  Kroman  1 c.  S.  52;  se  ogsaa  Høffding  f.  Eks.  Etik  4.  Udg.  III, 
S.  29:  »al  Vurdering  af  Handlinger  forudsætter  et  Subjekt 
med  Evne  til  at  føle  Lyst  eller  Ulyst«.  En  Fordring  til  Handling 
»staar  aldeles  umotiveret,  naar  Handlingen  ikke  formaar  at 
vække  Lyst  eller  Ulyst«. 

i et  psykologisk  Skema,  hvis  Eksempler  er  hentede  fra  Om- 
raader,  hvor  Lyst  og  Ulyst  kendetegner  det  mere  legemlige  og 
egoistisk  selvhævdende  Livs  Kamp  og  Udfoldelse?  Hvorfor 
skal  man  hruge  dette  Skema  paa  Moralens  Omraade,  hvor  det 
strider  mod  al  Sprogbrug  og  dog  kun  registrerer  det  Faktum, 
at  Samvittigheden  kan  besejre  Modimpulser,  og  at  ond  Sam- 
vittighed er  ledsaget  af  en  ofte  stærk  og  ejendommelig  Ulyst? 
Helt  skal  man  dog  heller  ikke  glemme  Kants  Forsøg  paa  at 
fjerne  Lyst-Ulystfølelsen  af  Moralen  og  kun  at  beholde  den 
mere  formale  Følelse  „Agtelsen44  tor  „Imperativet  som  Handle- 
impuls. 

Sprogbrugens  Vidnesbyrd  er  klare  nok:  Moralpædagoger 
vil  vel  sige,  at  man  bør  tilstræbe  at  knytte  Lyst  til  at  gøre  sin 
Pligt,  og  stærkest  mulig  Ulyst  til  at  bryde  den.  Men  de  vil 
dog  understrege,  at  man  skal  gøre  sin  Pligt,  hvor  tungt  det 
end  falder  en,  at  Pligten,  naar  den  er  erkendt  som  saadan, 
er  ganske  ubetinget.  Og  de  vil  altid  arbejde  med  dette,  at 
man  kan,  saaledes  som  man  skal,  gøre  det  rette  imod  sin 
Lyst.  Det  vil  staa  som  en  kunstig  Forklaring,  at  dette  skete, 
fordi  den  onde  Samvittigheds  Ulyst  var  den  stærkeste.  Man 
vil  derimod  sige:  den  samvittighedsfulde  forstod  at  glemme 
sig  selv,  at  sætte  sin  egen  Interesse  til  Side.  Hans  moralske 
Selvbeherskelse  — ikke  Frygten  for  ond  Samvittighed  — 
slog  ofte  naturlige  livsglade  Impulser  ned.  Maaske  ræsonne- 
rede han  over,  at  han  ikke  burde  gøre  andre  Individer  ube- 
rettiget, uforholdsmæssig  Fortræd;  men  ofte  handlede  han  blot 
saaledes,  fordi  han  var  indøvet  i visse  moralske  Bud  eller 
Principper,  saaledes  at  han  „kunde  ikke  andet44. 

Sprogbrugen  vil  da  hævde,  at  man  meget  vel  kan  gøre 
det  hvoraf  man  venter  sig  Ulyst  og  undlade  det  hvoraf  man 
venter  sig  Lyst,  og  at  dette  gælder  ogsaa  for  den  der  ser  ud  over 
Øjeblikket  og  tager  hele  sit  kommende  Livs  Interesser  i Be- 
tragtning. Derimod  er  det  rigtigt  nok,  at  man  i en  vis  For- 
stand ikke  kan  gøre  andet  end  det  man  har  Lyst  til;  men 
dette  udtrykker  da  blot  det  formale : Mennesket  kan  kun 
gøre,  hvad  hans  hele  Personlighed  driver  ham  til,  i sidste  In- 
stans hersker  hans  ubevidste  Sjæleliv.  Denne  almindeligere 

Formel  for  Samvittighedens  Evne  til  at  bestemme  Handleret- 
ningen  er  selvfølgelig  ingen  psykologisk  Forklaring  af,  hvor- 
for den  har  denne  Kraft.  Man  er  naaet  tilbage  til  en  grund- 
læggende Erfaring, der  er  ganske  parallel  med  den,  at  Lyst  ved 
noget  driver  fremad,  Ulyst  tilbage.  Kun  synes  det  upraktisk 
for  Forskningen  at  opfatte  denne  Parallel  som  Identitet.  Det 
gælder  tvertimod  at  betone  Moralens  og  Rettens  Særstilling. 
Erfaringen  er  da  den,  at  disse  Impulser  til  samfundsmæssig 
Opførsel  for  de  fleste  Mennesker  i mange  Situationer  er 
stærkere  end  Lysternes  opblussende  Hæftighed,  vel  fordi  de  lig- 
ger saa  dybt  og  Skønnet  over  deres  varige  Værdi  ogsaa  for 
Personen  selv  er  saa  omfattende  og  sikkert. 

Eftersom  Samvittighedsimpulsen  er  Frugten  af  Omgivel- 
sernes og  ens  egen  Livserfarings  Prædiken  imod  Egoismen,  vil 
den  der  er  blevet  sig  denne  Ensidighed  bevidst,  nære  nogen  Mis- 
tillid til  sin  Samvittighed  som  den  der  skulde  kunne  lære 
ham  hele  hans  Handlings  rette  Indhold.  Hvor  ofte  han  end 
har  Brug  for  Samvittighedens  Bid  overfor  Fristelser  til  at 
gøre  det  utvivlsomt  urigtige,  vil  han  i de  færre  Tilfælde,  hvor 
en  vanskelig  Konflikt  skal  løses,  kun  finde  Sagens  ene  Side 
betonet  af  Samvittighedens  Røst,  af  sit  Samvittighedsskøn. 
Derfor  er  det  til  en  vis  Grad  nødvendigt  praktisk  at  be- 
kæmpe, teoretisk  at  kritisere  Indholdet  af  denne  Impuls. 

Det  er  i sidste  Henseende  forfejlet  at  opfatte  Samvittig- 
heden som  et  Udtryk  for  et  Individs  centrale  Jeg,  som  det 
dybeste  og  værdifuldeste  i Individet.  Ikke  blot  er  Udtrykket 
„det  centrale  Jeg“  dunkelt  og  lidet  betegnende  i denne  Forbin- 
delse, fordi  det  sammenholdende,  Karakteren,  i et  Individ  er 
noget  mere  formalt,  ikke  en  Kreds  af  Tanker  og  Følelser 
med  et  konstant  Indhold.  Men  Betragtningen  stiller  For- 
holdene paa  Hovedet  ligesom  selve  Moralprædikenen.  Selv- 
udfoldelsen er  det  centrale,  det  dybeste  og  værdifuldeste; 
Moralen  er  og  skal  kun  være  det  hæmmende  og  regulerende. 

Den  praktiske  (delvise)  Bekæmpelse  beror  paa  følgende. 
Saalænge  Individet  staar  naivt  overfor  Samvittighedens  Krav, 
og  netop  naar  hans  Liv  rummer  stærke  Modsætninger  mel- 
lem Samvittighed  og  altruistiske  Tendenser  paa  den  ene  Side, 

og  paa  den  anden  Side  stærke  selvhævdende  Ønsker  der 
Gang  paa  Gang  har  trængt  til  hin  Regulator  og  maaske  dog 
ofte  er  brudt  helt  igennem  — vil  en  daglig  og  naturlig  Form 
for  hans  Liv  være  meget  Samvittighedsnag.  Denne  Smerte, 
denne  Anger  vil  let  føre  til,  at  han  ser  med  Mishag  paa  den 
selvhævdende  Side  af  sin  Natur,  især  hvor  det  gælder  dennes 
mere  „sanselige44  Side.  Og  saaledes  finder  man  i Livet,  navn- 
lig hos  Unge  og  navnlig  indenfor  det  erotiske,  at  skønne  og 
naturlige  livsgivende  Drifter  miskendes,  ja  tilsøles  i Tanke 
og  Følelse,  fordi  Moralens  Prædiken  har  gjort  den  Unge  saa 
overdrevent  mistroisk  overfor  dem,  at  han  anser  dem  for 
noget  ondt  der  skal  bekæmpes,  og  ikke  noget  godt,  ja  det 
bedste,  som  blot  skal  reguleres,  fordi  Øjeblikket  bør  indstilles 
efter  Helheden  og  fordi  ogsaa  andres  Interesser  staar  paa 
Spil. 

Derfor  modvirkes  Moralens  Ensidighed  af  en  Trang  til 
Harmonisering.  Man  stræber  at  knytte  Lyst  til  det  altrui- 
stiske, at  føle  Sympati  og  selvbeherskende  at  gøre  det  rigtige 
(det  „gode44)  i egentligste  Forstand  for  sin  egen  Skyld.  Man 
søger  bevidst  at  fremdrage  Selvhævdelsens  Værdi  som  et 
aktivt  og  godt  Princip  i Livet.  Man  betoner,  at  Moralens  Bid 
kan  undværes  i samme  Grad  som  den  Enkeltes  Interesse- 
sfære i skønsom  Udligning  omfatter  det  selvhævdende  og  det 
altruistiske;  og  man  indser  sin  virkelige  Stilling  i Tilværel- 
sen paa  een  Gang  som  Enkelt  og  som  Led  i den  store  Helhed. 

Det  er  herefter  lidt  farligt  for  den  rette  Forstaaelse  af 
Moralen  at  tale  om  „Moral  grundet  paa  Sympati44.  Det  er  vel  rig- 
tigt, at  en  vis  Sympati  er  nødvendig  som  Grundlag  for  et  Samliv 
eller  et  Samfund,  for  at  Individerne  overhovedet  skal  ville  og 
kunne  have  noget  med  hinanden  at  gøre  som  Venner  og  Fæller, 
og  ikke  blot  som  Konkurrenter  og  Fjender.  Men  Moralens 
(ensidige)  Bud  maa  netop  til,  fordi  Sympatien  erfaringsmæssig 
ikke  forslaar.  Og  alt  efter  som  Sympatien  bliver  paa  een  Gang 
mere  omfattende  og  mere  dyb,  efter  som  den  gennemsyrer 
Individet  og  bliver  hans  anden  Natur,  svinder  den  onde 
Samvittighed  bort,  idet  han  ingen  Brug  har  for  dens  Bid. 

Hvorlangt  Menneskene  gennemsnitlig  er  naaede  eller 

overhovedet  praktisk  taget  kan  naa  i saa  Henseende,  skal  her 
ikke  søges  efterforsket;  endnu  har  dog  vist  de  fleste  Brug 
for  en  god  Portion  Samvittighed.  Det  er  i alt  Fald  vigtigt 
at  fastholde,  at  „Moralen"  (og  „Samvittigheden")  i den  almin- 
delige Sprogbrug  og  i det  virkelige  Liv  er  et  langt  snævrere 
Begreb  end  „Levevisdommen"  eller  „Livsførelseskunsten". 
Dette  sidste  betegner  nemlig,  indenfor  Livskonflikternes  Om- 
raade,  Forsoningen  af  Moralen  og  Selvhævdelsen.  Man  kan 
skrive  en  videnskabelig  Fremstilling  af  herskende  Moralkrav 
for  saa  vidt  man  da  kan  finde  Udtryk  for  det  gennemgaa- 
ende  i alle  de  noget  varierende  Meninger  om  det  moralskes 
Indhold;  og  man  kan  søge  at  udrede  de  psykologiske  For- 
hold ved  Samvittighedsimpulsens  Virkemaade.  Men  vil  man 
skrive  Kunstteorien  for  Forsoningen  af  Selvhævdelse  og  Al- 
truisme, vil  man  altsaa  angive  Diagonalen  i det  S.  83  om- 
talte Kræfternes  Parallelogram  og  ikke  blot  den  ene  Kom- 
posant,  saa  vil  man  savne  det  videnskabelige  Grundlag  for 
en  mere  detaljeret  Fremstilling  heraf,  og  hvad  der  skrives 
derom  faar  let  et  mere  personligt  og  digterisk  Præg. 

Man  kan  selvfølgelig  i sin  Fremstilling  kalde  det  sam- 
lede Skøn  og  Ræsonnement  over  rigtig  Livsførelse  for  Moral 
man  kan  kalde  de  Impulser  og  det  Skøn,  som  i saa  Hen- 
seende fører  et  Menneske  til  at  følge  den  rette  Vej,  for  hans 
Samvittighed,  og  man  kan  kalde  hele  sin  Lære  om  disse 
Forhold  for  en  Etik.65)  Men  man  har  da  ogsaa  brudt  med 
almindelig  Sprogbrug  og  har  dannet  for  omfattende  Begreber. 
Man  har  ikke  faaet  frem,  at  Moralen  kun  angaar  Livskon- 
flikter og  særlig  flere  Personers  Konflikt;  man  har  ikke  be- 
tonet Beslægtetheden  med  Retsordenen,  navnlig  deri  at  Livet 
paa  alle  disse  Omraader  arbejder  med  de  modstridende 
Tendenser  i Menneskenaturen;  og  man  har  end  ikke  rigtig 
set,  at  Moralen  ensidig  kun  tjener  den  ene  Side  af  de  be- 
rettigede krydsende  Hensyn. 

65)  Medens  Ordet  Moral,  skønt  Latin,  er  saa  indlevet  i vort  Sprog  at 
dets  Betydning  stærkt  modsætter  sig  en  Omtydning,  er  det  græske 
Udtryk  Etik,  til  Trods  for  at  det  sproglig  er  enstydigt  med  Moral, 
som  mindre  indlevet  bedre  egnet  til  den  i Teksten  omtalte  Alminde- 
liggørelse. 

Mange  i Nutiden,  der  stiller  sig  kritisk  til  nedarvede 
Moralforestillingers  Indhold,  og  som  er  klare  over  at  Selv- 
hævdelsen har  sin  principielle  Værdi,  føler  maaske  dog 
Trang  til  at  kalde  deres  „indre  Stemme"  for  Samvittighed, 
uagtet  den  er  vejledet  af  Ræsonnement,  uagtet  den  afviger 
fra  „hvad  Folk  mener",  og  uagtet  den  særlig  har  søgt  at  fri- 
gøre sig  fra  Moralkravets  sædvanlige  Ensidighed.  Psykolo- 
gisk kan  en  saadan  Udvidelse  forklares  derved,  at  den  rigtige 
gammeldags  onde  Samvittighed  har  en  saa  overvejende 
Kraft,  at  enhver  indre  Stemme,  et  Udslag  af  ens  hele  Personlig- 
hed, synes  en  at  maatte  være  Samvittighedens  Røst.  Der 
er  vel  ogsaa  det  rette  deri,  at  naar  Moralen  prædiker  rigtig 
Livsførelse,  og  naar  den  Enkelte  mener  at  indse  hvilken 
den  rigtige  Livsførelse  er,  saa  er  det  hans  „Pligt  mod  Hel- 
heden" at  følge  denne  Indsigt;  og  Pligten  er  noget  centralt 
i Samvittigheden. 


IX. 

AFSLUTNING. 


Efter  det  udviklede  maa  Goos’s  Lære66)  om  at  Retten 
er  Tjeneren  for  det  højere  sædelige  Frihedsliv,  omformes  til 
at  saavel  Ret  som  Moral  er  Tjenere  for  det  højere  Fri- 
hedsliv. Man  kan  maaske  anskueliggøre  sig  Forholdet  ved 
Rilledet  af  en  Rygning.  Retsordenen  udgør  Fundamentet,  et 
System  af  faste  Grundpiller  — visse  elementære,  mere  ud- 
vortes Livsforholds  faste  Ordning  — , hvorpaa  hele  Menne- 
skelivets Rygning  rejses.  Ogsaa  Moralen  tjener  til  at  give 
Rygningen  Ordning  og  Fasthed.  Men  det  er  ikke  som  et  nyt 
Fundament  ovenpaa  Rettens.  Det  er  snarere  som  en  Re- 
standdel  af,  en  Ingrediens  i hele  Rygningens  Materiale,  idet 
Moralen  „gennemsyrer"  hele  Frihedslivet. 

Moralens  Krav  standser  vel  der  hvor  Livskonflikterne 
hører  op.  Men  da  den  Enkeltes  rent  personlige  Dygtiggørelse, 

66)  Se  »Atm.  Retslære«  1.  Bd.  særlig  S.  58. 

Udnyttelsen  af  hans  „Pund“,  er  en  af  hans  moralske  Pligter 
overfor  Helheden,  findes  der  ikke  det  Udslag  af  Individets 
frie  Selvudfoldelse,  hvor  ikke  fra  een  Side  set  Moralen  kan 
stille  sine  Krav.  Alt  efter  som  man  gaar  fra  de  Omraader  hvor 
de  haarde  Konflikter  opstaar,  til  dem  hvor  Selvudfoldelsen 
ikke  eller  kun  i ringere  Grad  trænger  til  en  Regulering  gen- 
nem Moralen,  f.  Eks.  kunstnerisk  eller  digterisk  Produktion, 
desmere  forflygtiges  den  moralske  Paavirkning. 

Retten  stræber  ikke  ud  over  sine  Omraader;  men  Mo- 
ralen vil  henvende  sine  Krav  til  alle  Omraader,  derunder  de 
retlige.  Saaledes  bliver  der  Mulighed  baade  for  Samvirken 
og  for  Konflikt: 

Den  moralske  Holdning,  som  indøves  fra  Barndommen, 
er  en  overordentlig  værdifuld  Støtte  for  Retslydigheden.  Mo- 
ralskønnet forbereder  Retsskønnet,  og  Moralens  friere  Skøn- 
nen, dens  mindre  Gennemsnitlighed,  gør  den  til  en  uund- 
værlig Kritiker  overfor  en  Retspraksis  eller  Love,  som  enten 
allerede  fra  først  af  har  været  eller  ved  Livsudviklingen  er 
bievne  ubillige  overfor  Individers  og  Enkeltsituationers  sær- 
egne Krav. 

Konflikten  opstaar,  naar  Samvittigheden  byder  den  En- 
kelte at  bryde  Rettens  Bud,  fordi  dette  virker  ufuldkomment, 
enten  gennemgaaende  eller  dog  i enkelte  Tilfælde.  Og  her 
skulde  da  efter  det  udviklede  Svaret  paa  det  S.  12  rejste 
Spørgsmaal  ubetinget  være  dette:  Retten  bør  herske 
fremfor  Moralen,  selv  dér  hvor  Retten  erkendes 
for  ufuldkom m e n. 

Thi  Moralen  er  for  ensidig,  medens  Retten  søger  at 
give  enhver  sit.  Dette  belyses  derved,  at  Retsordenen  arbej- 
der med  de  to  Begreber  Rettighed  og  Retspligt  som  lige 
vægtige  og  hinanden  forudsættende,  medens  Moralen  her  kun 
udnytter  Begrebet  Pligt.  Naar  man  finder  det  besynderligt, 
at  nogen  strengt  taget  skulde  kunne  gøre  mere  end  sin  mo- 
ralske Pligt,  er  det  vel  ikke  fordi  man  ud  fra  en  moralsk 
Bevidsthed  benægter,  at  der  er  noget  ædelt,  noget  fortjenst- 
fuldt  eller  særlig  selvopofrende,  der  gaar  ud  over  hvad 
der  mere  gennemsnitlig  taget  er  den  enkeltes  Pligt.  Men  det 

føles  instinktmæssig,  at  clet  er  nde n pædagogisk  Værdi  at 
understrege  Begreber  som  „moralsk  Ret“  eller  „moralsk  For- 
tjenstfuldhed“ ; og  der  findes  vel  heller  ikke  den  Dyd,  som 
den  Enkelte  ikke  kan  føle  det  som  sin  moralske  Pligt  at 
lægge  for  Dagen  i særlige  Situationer. 

Hertil  kommer,  at  saa  individualiserende  som  Moralen 
maa  blive  i vore  Dage,  til  Trods  for  al  dens  Regelmæssig- 
hedstendens,  og  saa  personlig  kritisk  som  den  Enkelte 
kan  stille  sig  i sit  Moralskøn,  kommer  der  hermed  en  Usik- 
kerhed i Dommene,  som  Samlivet  ikke  kan  taale,  naar  den 
ikke  opvejes  af  al  den  Sikkerhed,  der  følger  med  den  i Øje- 
blikket gældende  Retsordens  ubetingede  Gennemførelse.  Men 
Konflikten  kan  blive  tragisk  for  den  Enkelte  som  bøjer  sig 
eller  bryder  igennem. 

Det  er  en  træffende  Løsning  af  Konflikten,  naar  vor 
Straffelov  af  1866  (§  42)  siger,  at  Straf  ikke  er  udelukket,  hvor 
der  er  handlet  i „den  urigtige  Formening,  at  den  ved  Loven 
forbudne  Handling  efter  Samvittighedens  eller  Religionens 
Rud  er  tilladt  eller  endog  befalet.  . . Men  Straffeloven  stam- 
mer ogsaa  fra  Forfattere,  for  hvem  Hegels  Lære  havde  Vægt. 
Hegel  fordrede  den  individuelle  Samvittighed  underordnet 
den  objektive  Sædelighed  som  kundgør  sig  i Staten  og  Rets- 
ordenen og  som  er  historisk  udviklet.67)  Og  Hegel  har  Ret, 
naar  man  ved  den  objektive  Sædelighed  forstaar  gældende 
Ret  og  kun  denne. 

Naar  Retten,  og  særlig  Lovgivningen,  bør  herske  fremfor 
Moralen  — i det  Mindretal  af  Tilfælde  hvor  de  ikke  kan  for- 
enes — , maa  saa  meget  mere  den  øvrige  S.  11 — 12  omtalte 
Kritik  falde  bort.  En  Retsudøvelse  efter  hvad  Dommeren  an- 
saa  for  den  ideale  Ret,  eller  efter  Retssædvane  fremfor  efter 
Lovgivning,  vilde  skabe  en  utaalelig  Usikkerhed,  jfr.  S.  69 — 70. 

Menneskene  maa  paa  store  Livsomraader  have  al  den 


67)  Jfr.  Høffding,  Filosofiens  Historie  2.  Bd.  S.  180 — 183,  særlig  S. 
183:  »Altsaa,  udraaber  Hegel,  skal  den  sædelige  Verden  overgives 
til  Meningers  og  Vilkaarligheders  subjektive  Tilfældighed,  og 
Fornuftens  mere  end  tusindaarige  Arbejde  skydes  til  Side  for  den 
personlige  Følelse!« 

Frihed  som  deres  egen  Personlighed  tilsiger  dem,  fordi  det 
sædvanemæssige,  altsaa  det  nedarvede  og  typemæssig  ud- 
formede i Anskuelserne,  her  kun  bør  være  vejledende,  ikke  af- 
gørende. I den  Maade  hvorpaa  Individerne  lader  deres 
Skøn  og  Ræsonnement  virke  paa  Livskonflikternes  store  Om- 
raade,  ligger  der  en  stærk  Begrænsning  af  Friheden.  Moralen 
bringer  her  den  overalt  virksomme,  kun  mere  usikre  og  skøns- 
mæssig virkende  Regulator.  Men  overfor  Hovedlinjerne  i Kon 
flikternes  Løsning  træder  Retsordenen  til  med  sine  afgørende 
Regler  og  sin  samfundsmæssige  Tvang  til  Reglernes  Efterlevelse. 

Rettens  Idé,  der  vil  give  enhver  sit,  maa  plejes  med 
største  Kraft,  og  dens  Fremme  bør  søges  lystbetonet,  dens 
Tilsidesættelse  ulystbetonet.  Thi  den  kæmper  en  ofte  for- 
tvivlet Kamp  imod  den  voldsomme  Selvhævdelse  som  er 
selve  Livets  Grundtendens.  Indenfor  de  enkelte  Samfund 
eller  Stater  er  denne  Kamp  i det  hele  lykkedes.  Kriminelle 
og  civile  Retsbrud  hegaas,  men  de  kan  holdes  nede  i samme 
Grad  som  Rettens  Indhold  er  godt  og  søges  ærligt  gennem- 
ført af  Magthaverne.  Imellem  Folkene  og  Staterne  indbyrdes 
har  der  ogsaa  været  arbejdet  for  at  give  den  samme  Retsidé 
Magt;  om  Arbejdet  vil  lykkes  véd  endnu  ingen. 

